
Uz ovaj broj ,,Hrvatske Prosvjete“ 


Pisac koji je označen uz našu pripovijetku u ovom broju, »Jašar-agina 
pogibija«, inicijalima 1. M., nije nepoznat našim čitaocima. U ožujku 1926., 
dakle pred više od deset godina, donijeli smo njegovu pripovijest »Moj 
slari zvonar«. Tolika stanka u objavljivanju radova svakako je dosta 
rijetka danas kada se mnogi i suviše jagme za što bržim i što obilnijim 
izlaženjem pred javnost. To više treba cijeniti ovako polako sazrijevanje 
stvaranja i motiva, iako je razmak nešto i suviše dug. Pažljiv će čitalac 
opaziti srodnost obiju pripovijetki u izvjesnom krepko-uzbuđenom, ali 
trijezno promišljenom, pravilno kadenciranom pripovijedanju kako ga ima 
narod u kraju u kojemu se odigrava ova pripovijetka..Laka ali karakteri- 
stična obojenost jezika daje pričanju patinu legendarnog arhaizma, a 
imurno-krvavi motiv, prosjan natprirodnim sjajem iznutra, kao nečujno 
ali neodoljivo, daje priči u jedan mah i karakter mračno-veličanstvenog he- 
rojskog epa i svijetlo-zanosne legende. Da ne oštetimo dojma pripovijetke 
koja se odlikuje baš sažetošću i jednomjernom povezanošću zbivanja i pri- 
povijedanja, uvrstili smo je čitavu u ovaj broj, iako je zauzela trećinu nje- 
gova opsega. Mislimo da će se s tim složiti svi naši čitaoci. 

Od prikaza o talijanskom Risorgimentu g. A. Dabinovića donosimo 
poglavlje »Mazzini i Gioberti« koje svojom zaokruženošću čini potpunu 
cjelinu, a ujedno je karakteristična predigra krizi talijanskog preporoda 
koja će slijediti u narednom poglavlju. Ujedno nastavljamo iz pera g. K. 
Rimarića-V olinskog prikaz Puškina koji će se dovršiti u narednom broju. 

Uspomeni svoga nekadanjeg odličnog i revnog suradnika, pok. Đure 
Sudele, odužuje se »Hrvatska Prosvjeta« ovaj pui, prilikom desele go- 
dišnjice njegove smrti, pjesmom našega suradnika g. Hrvoja Bora, »Svi- 
banj«. Ta je pjesma, napisana pred kojih šest godina, bila pripremljena 
za štampu, i nerazjašnjivim slučajem ostala među rukopisima koje smo 
iek nedavno imali prilike temeljito pregledati i preispitati. Slično je bilo 
s pjesmom »Madonin dan« g. B. Storova, štampanom u prošlom broju, 
koja je već dva puta prije toga bila spremljena za štampu, ali se ponovno 
zamela u mnoštvu rukopisa. Molimo tom prilikom našu gg. suradnike da 
izvole uvažiti skučeni opseg lista i činjenicu, da je broj pjesama koje nam 
neprestano stižu, upravo nepregledan. U takvu se slučaju pojedine pjesme 
lako zametnu, ali se redovno nijedna ne ixgubi. Mi ćemo od vremena do 
vremena obavješćivati našu gg. suradnike koje su od pjesama već složene za 
štampu, ali is toga ne slijedi da one koje zasad nisu u tom popisu, ne će 
doći na red. Stoga molimo da gg. suradnici suradnju koju su jednom po- 
slali »Hrvatskoj Prosvjeti«, izvole ostaviti u našim rukama, a ne da iste 
radove pošalju u koji drugi list, misleći da ih mi ne ćemo štampati. U slu- 
čaju da tkogod ne može s bilo kojega razloga čekati ili se u čemu predo- 
mislio, molimo da nas o tom obavijesti, te da nas tako riješi obveze, a i 
ujedno izbjegne kolizije i nesporazumljenja. 

Članak g. N. Subotića o »Slomu parlamentarizma«, u prošlom broju, 
dotakao se vrlo aktuelnog i živo diskutiranog pitanja, po stoga nije čudo 
da će tokom vremena naći aktivna odjeka. Naš urednik g. M. Ujević 
Osvrnuo se na taj problem interpretirajući studiju g. dra. Kriškovića u ovo- 

JAŠAR-AGINA POGIBIJA 


Oko polja Repeškog popadale magle. Vidi se samo to polje, i na 
sivoj pozadini magle crni mu se svaka gruda, i svaki njegov grm, kao da 
bi htio da se zasiječe u pamet. Sa strana mu protiču staze toliko široke 
da čovjek na konju može slobodno da prođe, a uzduž staza nabacao se ka- 
men svake veličine i oblika, dok se na jednom zavoju ne nađe takav, da 
čovjek vrebajući iza njega može mirno da namjesti pušku u zasjedi, a da 
ga onaj što prolazi stazom ne opazi, nego tek kad mu dođe na cijev. 

Kod tog kamena pao je bez rane jutros serdar Vukota Rilaš, prvi 
tada junak katunske nahije. Dan je odmicao, i večer nije mogla više biti 
daleko, a mladi serdar leži svejednako uz taj kamen i bulji čas u njega 
čas u polje. Nešto se dogodilo jutros, ali što se dogodilo? Mladi serdar 
muči se da dovede u sklad svu tu bujicu misli, što mu se u nutrini uzvitlala, 
ali s koje god strane počinjao, on ne vidi nego nju jedinu: Priču katunske 
nahije. 

= Tako je to bilo i nekad, u njegovoj ranoj mladosti. On ništa drugo 
nije vidio nego tu priču. Prolomila se katunska nahija kroz divlju vrlet 
crnu i nekako duboku, a po udubinama, zasjenjenim od vrleti, skupile se 
male kamene kućice sa nešto škrtog zelenila. Te su udubine kao neki po- 
nori, pa ljudi, koji se tu rađaju, kao da izlaze iz njedara katunskoj nahiji. 
L tako je ona, priča, koju je katunska nahija krila u svojim njedrima, pre- 
lazila i na ljude. Oni su bili njena djeca, i samo po njoj mogao si i njih 
gledati. 

A evo u čemu je ta priča. Kad su Turci pregazili Kosovo, razišli su 
se kao kakva bujica na sve strane. Oni su dopirali posvuda pa 1 u krajeve 
za koje se naslućivalo, da negdje postoje, ali nitko nije znao gdje su. Tako 
je jednog dana došao jedan njihov odred, pošto je dugo prodirao kroz 
šumu nesječenu i jedva prohodnu, do čistaca usred šume. Tu bješe nešto, 
od čega im se u prvi mah zabliještiše oči, ali kad se pribraše, opaziše, da 
je to kao neka crkva. Crkva je bila građena od temelja do polovice sre- 
brom, a onda sve do kraja obložena samim zlatom. Pred takvim blagom 
zaurlikaše Turci, da se na daleko čulo, i svi turski odredi koji bijahu u 
blizini, pohrliše k njima. Pročulo se to i kod onih Turaka, koji nisu mogli 
čuti njihov urlik, i silna vojska slegne se na čistac. Ali oni Turci, koji su 
prvi došli do crkve, pošto se malo pribraše od iznenađenja, pristupiše 
k crkvi i kad provališe vrata i uđoše, nađoše, da je crkva zaista samo jedno 
neviđeno blago, ali da su vrata na strani protivnoj od one, sa koje oni 
dođoše, otvorena i da je neko pobjegao iz crkve, jer od crkvenih vrata 

svako malo viđale su se stope. Mučilo Turke, tko je to pobjegao i što je 
sve odnio iz crkve, pa prvu raju, što je u blizini, pohvataše, od reda nabiše 


.na kolac, da u mukama sve točno kaže. Raja je izdisala i na samrti sva 


jednako kazivala: Da je pobjegla samo jedna žen, u crno zvijena, gola i 
praznoruka i da ništa drugo nije imala u naručju nego jedno dijete, koje 
je spavalo. 

Turci se na to umiriše i vratiše k crkvi. Počeše da ruše crkvu i da 
dijele blago. Kasnije, kad mnogi Turci dođoše na čistac, pričali su im o 
svemu, pa i o toj ženi, koja je pobjegla iz crkve, a ništa sobom nije od- 
nijela. Među onim mnoštvom, koje se tu bješe sleglo, bio je i neki starac 
derviš, koji je bio uvijek zamišljen i znao mnoge tajne. On je išao po raz- 
valinama crkve uporno u nešto gledajući, slušao što Turci pričaju i na sve 
nekako odmahivao glavom. Na kraju sakupi on sve Turke i reče im: Čujte 
me, Turci, i dobro upamtite što vam kažem! Ne veselite se ništa ni crkvi 


ni blagu. Dok god ne uhvatite onu ženu 1 ono njeno dijete ne ugrabite njoj 
iz naručja, turskoj sili nema ovdje trajna opstanka, i doći će dan, kad će 


se sva rasplinuti u ništa. 


U cijeloj turskoj gomili zavladao je dubok miik. Svi su znali tko je 
taj, koji im tako govori, pa mjesto veselja i pobjedničkog klikovanja osje- 
tiše, da im je nešto steglo srce. Gomila se odmah rascijepi na buljuke, i na 
sve strane čuo se samo prigušen žagor od tihog razgovora. Cijeli dan i 
cijelu noć vijećali su Turci, a u zoru drugog dana odvoji se četa od čistaca, 
a na čelu joj najbolji junak turski. Udariše od crkve tragom onih stopa. 
Dugo su išli, dok ne dođoše do podanka nekih vrletnih brda, koja su stra- 
šila ponorima i tamnim kotlinama, a podanak im je bio sav obrastao 
grmljem. Dotle su se viđale stope a dalje ne. Četa pregazi podanak i poče 
da švrlja okolo tražeći, ali kad se primaknu brdima, ispadoše iz onih kotlina 
pred nju ljudi s nekom čudnom vatrom u očima i baciše se na četu. Borba 
je trajala, dok svi ti ne pogiboše. A kad Turci, izgubivši više nego polo- 
vicu svojih ljudi, htjedoše da pođu naprijed, nasrnuše opet drugi, isti 
onakvi, i od Turaka ne ostade nitko do dvojica ili trojica, koji bezglavo 
pobjegoše natrag preko grmlja. Glas o tome raširio se odmah po cijelom 
vilajetu turskom. Boljelo je Turke, da tako pogiboše njihovi prvi junaci, 
ali se pri tom i obradovaše, da su našli kraj, gdje se sklonila ona žena 
s djetetom. Odmah sakupiše drugu četu i staviše joj na čelo opet najboljeg 
junaka, a kad i ta četa prođe kao prva, ništa se Turci ne pokolebaše. Ili 
svi izginuti ili uhvatiti ženu s djetetom, koja im propast snuje. Od tada se 
stalno kupila četa, i između svega, što na krst pljuje, tražio se najbolji 
junak, koji će je voditi u vrletna brda katunska, u taj zadnji slobodni kutić 
proklete raje, da uhvati onu neku čudnu ženu i njeno dijete otme joj iz 
naručja. 


A katunska nahija je rađala. Kao da je sve životne sokove i svu snagu 


prenosila u rađanje, da joj nikad ne uzmanjka krvi, kojom će neprestano | 


kvasiti putove, što od turske strane vode u nahiju. Djeca su se rađala u 
kolibama, gdje se čuvala tajna. Kolibe bi ih krile bez ikakve dječje radosti 
1 vike, pa bi im jednoga dana turile u ruke nož ili pušku i poslale ih ne- 
kuda, odakle se malo koji vraćao. Tako je to bivalo neprestano. Iz koliba 

tekla je snaga, koja se tamo u nekim klancima pretvarala u krv, preko 


koje Turci nisu mogli da pređu. 


Sve to serdar Vukota vidi sada jasnije nego ikada. Pred njegovim 
očima je koliba tamna i neugledna i on nejak, kako na hrastovu trupiću 
sjedi na ognjištu s rukama prema vatri. Majka ga je tako namještala i 
uvijek mu pazila na ruke, kao da od njih očekuje tko zna što. I onda bi 
mu pričala priču: Kako je Bogorodica pobjegla pred Turcima u katunsku 
nahiju. Kako Turci navaljuju, da joj otmu dijete, a ona nema ništa nego 
to dijete. Kako ona tražeći najboljeg junaka obilazi naokolo po nahiji, i 
mnogi su je čuli. I zato da se u nahiji uvijek očekuje, tko će biti uglavljen 
za najboljeg junaka, jer, zna se, to je izabranik Bogorodičin. On treba 
da zaboravi sebe, da je sav u službi Bogorodice, pa da tako prednjači 
nahiji i vodi je u bojeve s Turcima. 

I Vukota sam, tek što je odrastao do puške i noža, s nestrpljenjem 
je očekivao, ko će biti između njegovih drugova uglavljen za prvog junaka, 
sve dok se nije počeo pronositi glas, iz početka tih i nekako skriven, a 


. kasnije sve otvoreniji i glasniji, da je najbolji junak u nahiji on sam. Kad 


je do njega došao taj glas, otvoren i sa snagom uvjerenja cijele nahije, 
osjetio se on kao miropomazan. Ušla je u nj neka čudna snaga, | u prvom 


boju poslije toga sjekao je Turke, da mu ni stari ratnici ne bjehu u tome 


ravni, pa ga onako mlada proglasiše serdarom. 


I kad je prvi put kao serdar ušao u kolibu, majka je stajala skutrena 
u jednom kutu, dok je on ulazio, a onda mu tiho prišla smjernim korakom 


službenice, kao da prilazi nekoj svetinji. Vukota je znao, zašto je to i u 
prvi mah osjeti se radi toga gordim. Majka se žacala prići k njemu, jer 


je on izabranik Bogorodičin, prvi junak u nahiji. Ali to je trajalo samo 


malo. Vukoti se iza onih muka u bojevima prohtjelo majčina milovanja i 
topline. Opet bi oni za dugih zimskih večeri sjedjeli jedno uz drugo, i 
majka bi, držeći mu glavu u rukama, pričala o Bogorodici, o nasrtanju 
TFuraka, da joj otmu dijete i o starim serdarima. A onda mu se prikučila 
bliže i iz uplašenih očiju prolile joj se suze na Vukotin obraz. 

— Što plačeš, mati? — pitao je on iznenađen tim postupkom majči- 
činim. 

— Ništa, sinko, serdar si mi i prvi junak u nahiji — pa opet suze. 
L gledajući ga tako kao da ga moli da joj oprosti, što je u tom času samo 
mati, jecnula bi kroz suze: serdar... muke... 

— Kakve muke, mati? 

— Tko bi ih znao, sinko, ali muke su — nadodala bi ona brišući 
rogljem crne marame oči, i odjednom se sva skrušivši u nijemom kajanju, 
kao da je počinila neki veliki grijeh. 

s Nikad se toga Vukota nije prije sjećao. Kroz ovo nekoliko godina što 
ih je proveo križajući kao munja amo tamo po nahiji, nije imao razloga 
da se toga sjeća. Njegov je džeferdar pucao nepromašno. Cijela je nahija 
vjerovala u serdarev džeferdar i slušala, kako odjekuje među brdinama, 
kao da sluša glas arhanđela Božjeg. Vukota se bio s Turcima neprestano 
1 uvijek sretno. Njegova četa srljala je za njim smiono u bojeve, nešto radi 
priče, a nešto povodeći se za njim i gramzeći za plijenom. A taj je padao 

u ruke Vukoti čest i obilat. Zalijetao se on i u tursku zemlju, dočekivao 
bogate age, bio ih i pljačkao. Nije on to radio zbog plijena i nikad se nije 
odlučivao na takav korak samo radi pljačke. Udarao je na najjačeg pro- 
tivnika imajući uvijek pred očima nju, priču, a plijen je dolazio kao po- 
sljedica. Ali kad je majka umrla, porušila se koliba, a na njenu mjestu 
počela se zidati bijela prostrana kuća, koja se u tmuši brda i sirotinje činila 
kao izazov. A kad je kuća bila gotova i plijena se nakupilo mnogo, dođe 
u kuću najljepša djevojka katunske nahije, Zorka Brajićeva, jedinica slavnog 
serdara Nicka, što pogibe u boju s Turcima na Ljutezi. 
Od tada u Vukoti kao da se nešto promijenilo. Gdje god bio, Zorka 
mu je uvijek pred očima. U njegovu nutrinu, gdje je dosada bila samo 
priča katunske nahije, uvukla se pomalo i Zorka. Isprva jedva primjetljivo, 
a onda sve jače, dok nije postala ravna priči. Jer otada je bivalo ovako: 
Bije Vukota nekog Turčina, bije ga kao uvijek samo radi priče, ali dok 
ga bije, gleda mu pozlaćene toke na džamadanu i misli, kakav li će to biti 
đerdan za bijeli Zorkin vrat. I to mu daje novu snagu, pa postaje još veći 
junak. A kasnije se događalo i to, da se Vukota odluči na neki okršaj 
doduše radi priče, a onda je sasvim zaboravi i dok napada, misli samo 
na to kako će ga Zorka milo pogledati, kad se vrati iz boja s glavom nekog 
poznatog mejdandžije turskog i s bogatim darovima. Oh taj Zorkin pogled 
to je, što ga dira do dna duše. Nikad se toga zasititi, i uvijek mu otkriva 
neku novu draž, kao da tomu nema kraja. Pa Vukota bjesni, bije se s Tur- 
cima žešće nego ikad, a svuda se po nahiji i okolnim turskim krajevima 
govori samo o tom mladom serdaru, munji, koja sprži sve, kudgod padne. 


Kadgod bi Vukota za tihih noći, vrativši se iz boja, opojen slavom 
i Zorkinim milovanjem, išetao u stravičnu katunsku okolinu. Sumorna brda 
podizala su se odvojena provalijama, u kojima je bilo žbunja i po koja 
kolibica. Vukota je šetajući zalazio u tamne klance i osjećao sve više mr- 
tvilo i daljinu. Ta brda kao da su umrla za njega, i on kao da je od njih 
vrlo dalek. “Taj ga je osjećaj mučio, i on se hvatao za kamenje brda i pri- 
tiskivao uza nj lice i grudi. Kamenje je bilo hladno, i on nije prestajao 
osjećati daljinu. Čudnovato — mislio je Vukota — čudnovato, odakle mi 
takav osjećaj. Za koga mogu biti katunska brda življa i tko im može biti 
bliži od mene? — I uznemiren počeo bi najedamput razmišljati, da se nije 
gdje iznevjerio priči. Ali ni jedan takav trenutak u svom četovanju nije 
mogao da nađe. Istina, Zorka je tu i kuća i slava, ali stekao je on to ne 
uzmičući nikad pred Turcima, već naprotiv tražeći među njima one naj- 
bolje i najmoćnije. Ne, on se priči nije iznevjerio i to će on, dat će Bog, 
1 dokazati, kad ga sretna prigoda nanese na onog, za Turke, prvog junaka, 
što tako često upada u nahiju, i zna se, koga traži. Tako se Vukota umi- 
rivao i ohrabren vraćao svojoj kući, da se u Zorkinu milovanju odmori i 
spremi na nova četovanja. 

A bio je tada prvi junak s turske strane Jašar-aga, dizdar nikšićki. 
Upadao je u nahiju često i lukavo. Vukota se s njim sukobio već prve 
godine, kako je postao serdar, ali mu Jašar vješto izmaknu. Otada ga 
je on stalno tražio, nu izuzev nekoliko neznatnih čarkanja, nikad se s njim 
ozbiljno sukobiti. Znao je Vukota, da je to stoga, što se Jašar njega boji, 

pa mu izmiče, ali mu izmiče tako, da se to ne primijeti, da se ne bi o 
njemu, prvom junaku turskom, pričalo, da se boji mladog serdara. A Vu 
kotu s toga uhvati obijest, pa poče Jašara izazivati. Jašar se nađe u ljutoj 
stisci. Već mu bješe došao do ušiju po neki glas, da se on boji serdara Vu- 
kote, a on se u stvari i bojao njega, ali još više se bojao, da se ne bi to 
pročulo. Pa da uguši u zametku taj prokleti glas o njegovu strahu pred 
serdarom, kriomice, s pomoću mita i uhoda, uspje da učini, što je učinio 
utros. 
j Vukota se ovdje zaustavi i jeknu tako, kao da se duša od njega dijeli. 
Zarije lice u vlažnu zemlju i ispruži obje ruke htijući nekako da se odupre 
tome, da misli na ono, što se dogodilo jutros. Ali misli ga prikliještile i 
sile ga da opet vidi sve, kao da se sad zbiva i još nekako jasnije. | 
Jutros, kad mu dojaviše, da mu je kukavica Jašar upao u kuću i oteo 
Zorku, nasmijao se serdar, kao da mu je svanuo davno željeni dan. Ta on 

mu se našao na putu, na samih sto koračaja od polja Repeškog, kojim je 


Jašar bježeći morao da udari. Nitko mu ga više ne može oteti iz ruku, 
Brzo porazmjesti četu po gudurama uz džadu i naredi im, da se nitko ne 
maši ni za nož ni za pušku, dok se njegov džeferdar ne oglasi. A on sam 
sakri se za tim kamenom, što je na zavoju staze inamjesti džeferdar. 
Nije prošlo dugo, začu se topot. Vukota se malko izmaknu i poviri. 
Najprije, kao obično, jahao je Jašar držeći pred sobom polumrtvu Zorku. 
Vukota lijepo vidje, kako mu se na licu zacrtava strah i kako ispod spuštenih 
vjeđa preplašeno zvjera na jednu i na drugu stranu. Vukota se stisnu uz 
kamen kao zmija, krvlju mu se zališe oči i stisnu džeferdar, da se je 
skoro lomio. Ne prođe časak, Jašar dojaše do kamena, a za kamenom 
zijevnu na njega ispruženi džeferdar i Vukota mu pokaže čitavo svoje lice. 
Jašar obamrije. Ruke mu padoše mrtvo, a usne se otrombaljiše, kao 
da će sad iz njih duša. Vukota svrnu pogled s njega na Zorku. Zorka, 
oživjela, sjala se od sreće i gledala ga kao nikad doslije. Vukota se upi 
u njene zjenice, i u tom času, kao da mu je neko raskinuo koprenu pred 
očima, posta mu jasno, što je za njega Zorka. On vidje sebe potpuno u 
vlasti žene, i da ona jedina u stvari za njega postoji, pa, ako ubije Jašara 
da će ga ubiti samo radi žene. Nad takvom spoznajom zaprepasti se Vu- 
koeai—neopai -— — — s o = o —, eo 
Vukota preživljuje taj časak. Vidi Jašara, pošto je učinio onaj kobni 
korak pred džeferdarom, koji ga je imao odvesti u sigurnu smrt, kako je 
najprije u nedoumici, da li je zaista živ, a onda pritisnuvši Zorku i vri 
snuvši divlje zamiče skokom na prvom zavoju. A Zorka preko Jašarevih 
ramena baci mu pogled pun strahote i očaja i leleknu: 
Vukota, kuk-u-u . ...... . 
Vukota se pridignu i sjede na kamen. Već ne zna ništa. Iscrpen je pot- 
puno, niti što misli već, ni osjeća. Gleda praznim pogledom. Prolazi tako 
vrijeme, dok noć sve više naokolo pritiskuje. U praznoj serdarevoj duši 
prenu se misao: što ima sad doći? Ali tek što je to pitanje Vukota sebi 
postavio, prestraši se. On je jutros jasno vidio, da je Žena za njega sve 1 
da je on bez žene ništa. A žene više nema. Sad Vukota upre sve pk 
da potisne ono pitanje. Ali ono ostaje, i kao odgovor na nj javlja se od 

nekud smijeh. Vukota osjeti, što može značiti smijeh za njega, koji ne 
zna, što je plač. Smijeh. Oh samo da ga uguši, da mu se ne preda. Ali 
oprijeti mu se ne može, duša mu je već puna njega. Tek jedan mali kraj 
nedohvaćen je. Vukota se uhvati za taj kraj i opet pade i zarije lice u 
zemlju. Hoće li se na tom zadnjem rubu spasiti? Nešto se u daljini mak- 
nulo. Vukota se prenu. Ima negdje netko. Taj iznenadni osjećaj uđe mu 
sad prvi put u dušu i postavi se kao brana pred onom strahotom. Vukota 
bi sad htio poletjeti k tomu nekomu i poradovati se svojom radošću. Ali 
osjeti, da je to vrlo daleko i da se radovati ne smije. Ono je za spas, nije 
za radost. Svaki pokušaj da se uzraduje izazvat će misao na Zorku, na 
Jašara i na ono, što se dogodilo jutros. Zato samo toliko, što se pridiže 
.sa zemlje i sjede prisloniv lice uz kamen, da niti što gleda, ni misli. 

— Uh — nešto huknu kraj samoga njegova uha. Vukota se mrtvo 
okrenu. Nad njim sagnut stajao je njegov stric Krcun. Od jutros, kako je 
porazmjestio četu po gudurama, nije ga vidio. 

— Uh — huknu stric opet. Pa onda gledajući ga tako kao da je 
htio pokazati zabrinutost, promrska: — Zatajao džeferdar, sinovče ? 

Vukota se lecnu. Te riječi otvoriše mu pogled na nešto, na što do sad 
nije mislio. Zatajao džeferdar... Eto taj glas donio je Krcun iz njegove 
čete, u kojoj se sigurno sad on pronosi. A iz čete proširit će se brzo po 
cijeloj nahiji. Takav glas o džeferdaru serdara Vukote, u koji je vjerovala 


i kojim se zaklinjala cijela nahija ! 


Vukoti dođe u taj čas nešto, da se baci na koljena pred stricem, pa 
da se ispovjedi pred njim i pred cijelim poljem Repeškim, strašno, krvavo. 
Kako njegov džeferdar nije zatajao, niti može zatajati. Kako se on ne boji 
nikoga, a Jašara još najmanje, ali ga ubiti nije mogao. Jer on mu je oteo 
ženu, za koju je on uvidio, da je ljubi iznad svega, pa bi ga bio ubio 
radi žene, a ne radi priče. Sve to Vukoti navrije na usta, ali komu da kaže? 
Krcun je pripadao među one, koji su vjerovali u priču, ali nastojali da 
izmaknu, koliko se više moglo. Takav je Krcun bio. U bitkama je poticao 
na krvoproliće alačući iz svega glasa, a uvijek bi se nekako našao na mjestu, 
gdje je najmanja opasnost. Pa kad bi se dijelio šićar, prikraćivao je druge, 
gdje nije doprlo serdarevo oko, nu zato nikad nije propustio da od toga 
kupi svijeću pred ikonom Bogorodice i da o mlađaku baci nekoliko srebrnih 
groša u potok. Takav Krcun, kakav je u stvari bio, prođe serdaru kroz 
svijest, pa stisnu zube i procijedi: 

— Zatajao. 

. — Uh — Krcun će opet, pa zažagri očima, kao da će prosuziti. Vu-' 
koti bje dosta, usrpavi se i u oku mu sijevne stara njegova snaga. Stisnu 
džeferdar preda se, kako je uvijek činio, kad je izdavao zapovijedi i reče: 

— Neka se kupi četa. 

— Kuda ćemo? — zapita plašljivo Krcun postavši odjednom pred 
Vukotom Sićušan. — Zar na kulu dizdarevu? 

. Te riječi opet podsjetiše Vukotu na nešto, o čemu do sad nije mislio. 
Jašar je dakako pošao na svoju kulu, ne u Nikšić. Tu će on provesti svoje 
prve dane sa Zorkom, neka vidi sav osmanluk, da se on ne boji Vukote, 
Jer se nije sklonio u Nikšić, već ga na svojoj samotnoj kuli čeka, ako 

mije da dođe. A Vukota osjeća u sebi džinovsku snagu, i krvavo bi srazio 
i oka i kulu, samo kad bi smio od onoga, što mu ne da da ubije Jašara. 


* Zato samo pogleda Krcuna i kriknu : 


__ Neka se sakupi četa. Na Rudine ćemo. : i 2 
A kriknuo je tako, da je Krcun odbrusio, prije nego Pa m. u 
isti čas nađoše se vojnici oko nejga. Serdar Pe čijnk. = omorbene 
im oči oć. Otimao se mislima o : 
terdar s krvavim očima kroz noc Ši ma a eni o 
1 ju, š slavi. Šutljivi vojnici jedva su g 
nom pirovanju, što se u njoj sada 1 ć 
toi I kn je išao. Kad pregaziše znaj < nag u od mw: 
' 1 s j ati. Zaselak 
i kuće kao gladan hljeba 1 poće ' I 
turski. Serdar se dohvati prve G če s. 
Ž ovi krvi iz preklanih 
lamenove požara ukrštavahu se mlazovi &Ivi \z E 
a odak t: še k ć, Odasvud eše Turci. Serdar 
j i oć. Odasvud navrij 
rkljana, i jauk se prolamaše kroz n pa 
* jodeg E Išao je između pan S e e _ i 
iš idi, i traži ve grkljane, da kolje. lan - 
ništa ne vidi, i tražio neprestano no rl jA na 
ji ćiči dan. Cijelo to vrijeme serda 
uljilo kroz noć i čitav naredni | < C 
u jela ni pila. Koji god je Turčin naišao na serdara, obamirao je ia 
njim onakvim i prenuo bi se tek, kad bi mu kad . nji 
i i š iboše, što razbježaše se. 2e X 
rla. Na koncu svi Turci što pogibose, stc 1 
didje nikoga pred sobom, i kad rukama mjesto dimi he od on 
zrak, osjeti se umornim i opruži se po tlu kao mrtav. “Nad pogo 
selkom bješe se spustila noč. : 


i 1 i ružila se plodna Ko- 
d Rudina na istok između dva gorska lanca pruži I 
rita Po župnom zemljištu, s jedne mu i druge strane, svako mes . 
selo, a nad selom je tvrda kula. U te kule zalaze nikšićki age, da gle nl 
svoja polja i da se odmore. Zimi je tu pe aa < Dem ahh 
šenih njiva ljetina j ikšić. Ali u drugo doba , 01 
šenih njiva ljetina je prenesena u Nikšić. daš 
jeti i 1 bogatstva. Sa kula ori se pj : 
kad se ljetina kupi, sve kipi od obijesti i bog: a. doii 
i ljima kićena mladež turska igra konje 1 takmići se u ore ju. Ugodn 
Mo akon doba godine pogledati na taj kraj, bogat i veseo, iza stravičnih 
predjela brdskih, gdje vlada gola sumornost 1 škrtost. .. . 
Bila je rana jesen. Po poljima žutjeli se . a zi JE jeka ka 
zaplavilo od zrelih šljiva. Kao obično u to doba godine ule 
iaai ba m se s njih pjesma, niti se u polju vide igre obijesne turske 
A čitav kraj bješe se slegao strah. U ovo nekoliko e o 
koja kula, što nije brojila po koju mrtvu glavu. Pod vj mad raka a 
belih zidova kula šaputalo se u strahu i užasu jedno ime: 1 
Vukote. Pame : i. y 
. "Bendar Vukota bješe tu upao, da četuje. Odjednom se ida 
u času, kad su se kule otvarale redom i kad je vesela i io S.S 
željna ladanjskog života, nahrupila po koritskom polju uz ign eje: sia 
Upao je među njih s četom i započeo pokolj. Na krik i pan m. 
iziđoše iznenađeni age iz kula sa (= : vojnicima, ali 
na mjesto pokolja, nađoše ih mrtve i opljačkane. . pa 
S da nije ledo dana bez mrtve glave. Sad na kn s. a še) 
gom kraju Korita pojavljivao se Vukota, 1 nikad uzaludno. 

uznemireni Turci okupljali se i vijećali, što da se radi. Da se ostave kule 
1 da se zajedno probiju u Nikšić, na to se nije smjelo ni pomisliti. Svatko 
bi rekao, da su pobjegli iz straha oni, prvaci nikšićkih Turaka, pred jednim 
brđanskim četnikom. Učini im se najbolje da ga zastrašivanjem prisile da 
odstupi. Odluče pustiti glasove po Koritima, da će vojska zatvoriti sve 
odstupnice u katunska brda. A međutim je jedna četa imala da potajno 
upadne u nahiju i da tamo upriliči pokolj nesmiljen i bez ikakva obzira. 

Tu četu imao je da povede Hasan-aga Zvizdić. . 

Za sve to Vukota je doznao prije nego su se turski glasnici razišli 
po Koritima. Samo je pogledao onim svojim pogledom, koji je od nekog 
vremena u njega bio i koji je i njegovim najboljim vojnicima ledio krv 
u žilama. Smjesta pozove Krcuna i naredi mu da se s četom sakrije na 
nekoliko koraka od kule Hasan-agine. A on uzme dva najbolja junaka 
iz čete, od kojih se nikada u boju nije odvajao, Labuda i Joša, u namjeri 
da se s njima prokrade do same kule. 

Hasan-aga baš se spremao na polazak. Četa je već odlazila, a on 
je s nekolicinom svojih pratilaca u dvorištu kule davao zadnje naredbe. 
Tad se i on zaputi da iziđe, kad li u četi, koja bješe odmakla nekoliko 
koraka, nasta vika i zapucaše puške, a u dvorištu kule stvori se odnekle 
pred njim serdar Vukota sa svoja dva druga i pogleda ga onim nekim 
pogledom. 


Pratioci agini bjehu ubijeni, prije nego dođoše k sebi, a Hasan se 


pribra u toliko, da se prebaci preko obora i izgubi u šljiviku. Njegova 
četa, kad vidje, da iz dvorišta kule mjesto Hasan-age ispade serdar Vu- 
kota, rasprši se kojekuda — — — — ee 

Zlatna se jesen bješe razlila po Koritima. Kukuruzi bjehu već oborili 
klipove, i mirisalo je zrelo voće. Vrijeme je bilo, da se otvore žitnice i 
podrumi i da se krene u berbu. 

Ali nitko nije mislio na berbu. Nitko nije osjećao miris zreline, niti 
slušao, kako na vjetru šušte zreli kukuruzi. Sva su Korita osjećala samo 
nazočnost strašnog serdara i slušala kako puca njegov džeferdar. Nikad 
i ni u kojem četovanju nije džeferdar Vukotin pucao kao ovog puta. U 
kulama prestrašeni Turci napeto su slušali, kad će opaliti i na kojoj je 
strani. I u samoj četi serdarevoj, kad bi ga gledali uprta mu o rame, kao 
da je iz njega izrastao i gdje mu. niz cijev šiba strašan serdarev pogled, 
nastajao bi tajac. Krcun bi u takvim časovima sav pogružen u strahu gledao 
u Vukotu i samo šaptao: Gdje li zataja na polju Repeškom... 

Četovanje se produljilo do u kasnu jesen. Turci nisu već znali, što 
da počnu. Vukota je radio smišljeno. Bio je svijestan sve opasnosti, koju 
donosi četovanje po Koritima, gdje su na okupu toliki age. Zato od prvog 
dana, kako je upao tu da četuje, nije se dotakao plijena, a taj je bio obilat 
u bogatim Koritima. Polovica od svega što se zaplijeni pripadala je njemu. 
Vukota od toga ne zadrža za sebe ni pare. Sve je trošio na podmićivanje 
aginskih kavaza i izmećara, koji su mu za dobru nagradu točno dojavljivali 
svako kretanje Turaka i došaptavali sve što se u kulama govorilo. I kad 
se u Nikšiću pročulo za nepriliku, u koju upadoše age na Koritima, pa se 
turski prvaci, koji bjehu ostali u varoši, spremiše da im idu u pomoć, ne 

mogoše ništa i sretni su bili, ako su iznijeli iz Korita živu glavu. Vukota 
je upadao u njihove čete iznenada i na mjestima, koja su bila za njih 
nezgodna, raspršivao vojnike i unosio strah. Uhode su najavljivali Vukoti 
sve na vrijeme i točno, i on je uvijek do u tančine bio obaviješten tko vodi 
cetu, koliko ima vojnika, kuda će proći i na kojem mjestu misli udariti. 
Turci u Nikšiću ne smjedoše uzmaknuti već su i dalje išli jedan po 
jedan na Vukotu, pa dođe red i na dizdara da prekine pirovanje sa 
Zorkom i da krene. I tako u suton jednog dana došulja se jedan uhoda 
k Vukoti i kaza mu, da je u blizini zapao s četom Jašar-aga i da se sprema, 
da ga, kad se spusti noć, napadne. 
Vukota ne reče ni riječi. Dignu četu, stisnu džeferdar preda se i 
krenu. Još iste večeri ostavi Korita. 
EJ 


Tu su neki oštri krševi, crna noć i misao. Ali oštrija od onih krševa 
1 crnja od noći je misao. 

Ona je te noći zasjela nad krševe i pritisla i njih i noć. 

Kako bi dobro bilo, kad bi potrajala ovako glomazna i tamna. Da 
se vidi samo nešto crno što pritište, ali da se ne raščlanjuje. 

Ne, ona je crna samo, dok ne osvoji mozak. A onda se pokazuje 
jasna do u tančine, i sva treba da se prođe. 

Treba serdar Vukota da vidi sebe, kako se vraća s nekog svog naj- 
slavnijeg pohoda, i svuda po nahiji, kuda prođe, gledaju ga s udivljenjem 
1 govore o njemu, da je prvi junak. A doma ga očekuje Zorka, i sjaje joj 
se oči na darove, što ih on vadi, na toke i prstenove, skinute s prvih junaka 
turskih. Onda treba — sve polako — preći na polje Repeško, vidjeti sebe 
u zasjedi za kršem, pred kojim je sigurno morao da pogine nikšićki dizdar. 
Pa onda je čas, kad je oko žene bljesnulo najljepšim sjajem, misao, s koje 
džeferdar nije opalio i krik što prolazi dušom kao nož: Vukota, ku... 
ku... 

Serdar se brani. Samo, samo to da ne čuje. Ali obraniti se nije mo- 
guće, treba da kroz svu dušu dobro prođe, treba da joj svaki dijelak 
odjekne krikom: 

Vukota, ku... ku... ; 

Iza toga bila je noć, u kojoj je pošao glas po nahiji, da je na polju 
Repeškom zatajao džeferdar serdara Vukote. Serdar ga je čuo i vidio, 
dok je izbezumljen išao da traži turske grkljane, da u krvi utopi misao. 

Onda je došlo četovanje po Koritima. Nad kulama nikšićkih aga ca- 
revao je za tri mjeseca njegov džeferdar. Ranjavao je krvnički i divlje. 
Najčešće su kukale majke jedinca, jer rana je trebala da bude što krva- 
vija. Ništa mu nije mogao nitko, dok nije došao on, kukavica Jašar, ko- 
jega Turci drže za svog prvog junaka. 

Sad su Korita.slobodna. I Jašar se sigurno bani, kako se Vukota 
njega boji. A _Vukota osjeća vrlo dobro, kako bi mogao s golim rukama 
da na njega pođe. Ali ne može, jer, kad ga vidi, neće moći da zaboravi 
Zorku. A u buduće... Vukota poznaje Jašara. On će htjeti svoju najveću 
slavu, da skine glavu ljutog serdara i da je ponese u Nikšić. I skinut će je. 

Jer Vukota vidi, da će on pred Jašarom, tek što ga ugleda, pobjeći kao: 
posljednja kukavica, i da će ga na bijegu ubiti Jašar... 

Vukota odjednom postaje hladan. Koliko se prije otimao da ne misli, 
sad hoće da sve do u tančine razmotri, da nađe neki izlaz. I koliko god 
stvar promatrao mirno, on vidi, da izlaza nema. Jasno mu je, da Jašara 
ne će ubiti nikada. Jer nije moguće, kad ga vidi, da se ne sjeti Zorke. A 
Jašar će doći za njim, to je sigurno. On će moći pred njim samo da bježi 
Hdaumić = — — = = — — = aL makaa ao 

Tu su neki oštri krševi, crna noć i misao. Ali oštrih krševa nema 
više, ostala je samo misao i noć. 

Gle, noć..... : 

Vukota odjednom pogleda u tu noć. Osjeti je neobičnom i jačom od 
misli. Ona mu se upila u zenice i silila ga da gleda u nju, a ne u misao. 
Vukota joj se umorno preda. 

Noć kao da je na to čekala. Poče naglo u sebi prikupljati tamu kao 
dah pred šaptanjem. Nešto je htjela da kaže. A što? Prolazili su trenuci. 

Sad se nešto u njoj pokrenu. Nešto veliko i čvrsto. Serdar nasluhnu. 
Osjeti opet kao na polju Repeškom onog nekog. Samo ovoga puta ne- 
kako življe, kao da onaj ne misli samo da mu se javi iz daljine, nego da 
se na nešto sprema. Vukota ima takav osjećaj i sluša napeto. Onaj se neko: 
muči. Kao kad se kakva stijena ima da odvoji od svog zaleta, pri kojemu. 
je bila doslije prikovana, pa krca odvajajući se. Vukota se 1 sam muči 
slušajući to krcanje i misli: tko li ga tako teško prikova. Krcanje se na- 
stavilo kroz noć, dok se onaj potpuno ne oslobodi. A onda se začuše u 

daljini koraci. Netko je vrlo žurno išao put njega. Vukota osjeti u sebi: 


olakšanje. Zaboravio je sve ono što je prije razmišljao i sad počinje vje- 
rovati, da će ubiti Jašara. Ohrabren stade mirno da misli i stvori odluku, 
da će četovati tu, u blizini Jašara, podržavajući stalno preko uhoda s njim 
doticaj, pa u času, kad misao na Zorku ne bude u njemu tako živa, skočiti 
naglo na njega i u mučkom prepadu ubiti ga. 

Svitalo je. Oko Vukote počeše da se pomaljaju vojnici iz njegove 
čete. Tu po gudurama bjehu neke pastirske kolibe, u kojima su prenoćili. 
Vukota osvježen pogleda vedro u zoru i zovnu k sebi Krcuna. Dade mu 
novaca i naredi mu, da najmi uhode, koji će ga stalno obavještavati, gdje 
se bavi Jašar. Krcun primi pare i šmugnu kroz gudure. Iste večeri Vukota 
je do u tančine bio obaviješten o Jašarevu boravku i namjerama. I tako 
svake večeri u naprijed. Vukota je četovao stalno u blizini Jašara čuva- 
jući se da ne udari na njega, sve dok mu jedne večeri ne javiše, da će 
re noći Jašar počinuti na Somini. ' 

Sominu je volio Vukota. Ono što katunska nahija znači, nigdje nije 
osjećao kao na Somini. Na njoj je zaboravljao sve, i bio samo serdar. 


Zato na prvi glas, da će Jašar te noći biti na Somini, dođe mu misao, 


da ga napadne. Kasnije razmišljajući potanko o svemu još se više utvrdi 
u toj misli. Prigoda je bila vanredno povoljna. A poticalo ga je na na- 
padaj i drsko izazivanje Jašarevo, da noći na Somini, koja je svim Tur- 
cima bila poznata kao emiljela serdaru Vukoti, pa se ni jedan nije bez 
muke usuđivao ni mimo nje da prođe. 

Osjećao se jakim. Odluka, da svrši s Jašarom, ispunila ga je vedri- 
nom. Već pola godine prokleti dizdar muči ga paklenski, diže mu slavu 1 
snagu. Kad mu padne glava, slava serdarova opet će se pronositi nahijom 


i daleko po turskim krajevima ... Krajnjim naporom volje Vukota uguši 


te misli. Bojao se, da u vezi takva razmišljanja ne iskrsne nešto, što mu 
na kraju ne će dati da ubije Jašara. Otide k četi, digne je i uputi se s njom 
put Somine. 

Vukota je od uhoda znao, kako se običaje utaboriti Jašar. Stoga, 
kad dođe na domak Somini, rasporedi četu onako, kako će Turke najbolje 
da iznenadi i ostavi je na sto koračaja od prilike daleko od mjesta, gdje 
se utaborio Jašar. Naredi Krcunu, da se tu pritaji s četom i da udari samo, 
ako čuje njegov povik. A on uze Labuda i Joša i pođe naprijed. 

Noć je bila tiha. S nožem u ruci krao se Vukota sa svoja dva druga 
kroz gudure. Išao je nečujno pazeći oštro da ne naiđe na stražu, koju je 
negdje morao da postavi Jašar. U zraku se osjećao miris ranog proljeća 
1 paljevine. Turci su večeravali. Na nekoliko koraka začu se prigušen 
žamor. Vukota stisnu nož i stade. Tu je bila samo jedna poveća stijena, 
koju je trebalo zaobići. Za stijenom vodio se razgovor, i Vukota sasvim 
jasno razabra glas Jašar-age. 

Vukoti udari krv u glavu. Mirni i zadovoljni razgovor Jašarev pod- 
sjeti ga na jedan drugi glas tužni i očajnički, što je na polju, Repeškom 
onako zakukao. Kroz tamu gledaju ga dva plava uprepaštena oka. Zorka 
je pred njim čitava i obuhvatila ga svega. 

Vukota obamrije. Labud i Jošo zgledaše se zgranuti. Serdar to opazi. 
On u ruci drži nož, i jedini je izlaz sjuriti ga odmah sebi u srce. On ga 
grčevito stisnu, zavitla i u času, kad mu je oštricu doveo do grudi, ukoči se. 

Kroz noć odjeknuše koraci onog nekog: I u isti čas, kad se začu prvi 
stupaj, Vukoti nešto pade s očiju i on jasno vidje, da taj netko nije nitko 
drugi nego Bogorodica. 

Vukota odjednom zaboravi sve. Presenećen tim otkrivenjem i kao na- 
jedanput uzdignut u neki drugi život, pohita k četi, podiže je i krene u 
pravcu koraka. Te noći on pođe Bogorodici u susret. 

* 


Treća je noć, kako serdar Vukota ide nekud s četom. Po danu umorni 
vojnici spavaju, a čim zanoća, serdar ih diže i ide se žurno, ide se cijelu 
noć. Pred četom serdar ide tako, da ga četa jedva dostiže. Ne govori ništa, 
blijed je i zamišljen, samo mu oči gore nekim čudnim sjajem i takvom sna- 
gom da vojnici idu poslušno i boje se da ga pitaju, kuda se to ide. : 

A on čuje korake Bogorodičine i hita joj u susret. Udara najkraćim 
putem u pravcu onih koraka i ne pita, da li je tlo, kojim stupa, tursko ili 
crnogorsko. Ne mari za opasnost i neosjetljiv je za porugu, kojom mora 
da ga prati po koje crnogorsko oko, što on, serdar jedan, tako uzmiče pred 
dizdarom. 

Na kraju treće noći takva hoda Vukota izgubi pravac Bogorodičinih 
koraka. Čuo ih je i dalje, ali tek što bi krenuo put one strane, odakle je 


mislio, da koraci dolaze, uvidio bi, da je zalutao. Vukota u tom vidje volju 


. Bogorodičinu, da tu ostane, pa sjedne s četom među krševe, da sačeka zoru. 

Kraj, u koji je bio došao, bio je jedan od onih, u kojima se junaštvu 
sasvim zameo trag. Narod se bješe pomirio s turskim ropstvom i počeo 
čak u njemu da se osjeća dobro. Nikad ni jedan serdar katunski nije tu 
četovao, jer tu se nije bilo nadati nikakvoj junačkoj slavi. Junaci turski, 
kojima nije bilo do mrtve pljačke, ne upadahu tu nikada i kad bi nekoga 
pohod na četovanje prisilio da prođe kroz taj kraj, pljuvao je prezirno 
s konja, dok su s jedne i s druge strane domaćini stojali na pragovima svojih 
kuća skrštenih ruku i smjerno prigibali glave. X 

Ali zato su se razni kavazi šepirili tu i činili što su htjeli. Narod se je 
od njih branio lažući i pribjegavajući lukavstvu, koje je tu neobično cvje- 
talo. A kad im već nije bilo moguće umaći, onda su ih zadovoljavali u 
onom, što su tražili. Kavazi nisu tražili mnogo. Po kojega brava za pe- 
čenje i rakije. A kad bi kadikad koji bješnji od njih i osramotio koju dje- 
vojku, zažmirilo bi se okom. Kavazi su tu bili svakodnevni gosti. Ulazili 
su u kuću, a poneki se i bratimili s domaćinima. Kako su to bila čeljad dove- 
dena od svakud i pokvarena do srži, sjedeći na ognjištima, svijesni da su 
oni tu gospodari i da im nitko ne može ništa, govorili su svašta proti krstu 
1 ženskoj časti. Lukavstvo je naređivalo domaćinima da šute, i kad bi se 
kavazi zadovoljili samo tim, da riječima sramote, ne oštetivši ni domaćina 
ni njegovu čeljad, na njihovu odlasku iz koliba žene bi pristupale i ljubile 
im ruke. Djeca su slušala te razgovore i gledala takve prizore, pa kavazi 
postajahu u njihovim očima neka viša bića, čiju riječ treba slušati i postu- 
panje slijediti. 

Serdar Vukota prezirao je taj kraj kao i svi drugi junaci. Nije se 
mogao pomiriti s tim, da bi mogao tu da ostane. Odluči poći naprijed i 
drugim putem vratiti se u nahiju. Ali od one noći, kad je odlučio poći Bo- 
gorodici u susret, Vukoti je ta želja bila nad svim ostalima. On pokuša 
da otiđe iz tog kraja, ali kad osjeti da se od Bogorodice udaljuje, vrati se. 
Kušao je to još nekoliko puta, ali svaki put je osjetio isto. Vukota sa strašnim 
bolom u duši uvidje da treba žrtvovati poziv za slavom i tu ostati. 

Nitko se u čitavom kraju nije mogao nadati, da bi se jedna četa iz 
katunske nahije mogla tu kriti. Pogotovu ne četa serdara Vukote. Jer što 
bi serdar među rajom i kavazima? Tako je prošlo nekoliko dana. Kavazi 
su zalazili u kuće kao obično, nekad pojedinačke, a nekad u društvu. Jed- 
nom, kad ih se sakupi više, i bjehu bješinji nego inače, navali usred sela 
na njih s četom serdar i započe pokolj. 

To se ponovi još nekoliko puta. Tada se svi uznemiriše. 

. Kavazi, kad ne mogoše ništa serdaru, počeše pritiskivati raju. Među 
rajom nađe se izmećara, koji voliše kavazima nego serdaru, pa da im se 
vrati pređašnje stanje, počeše ozbiljno uhoditi Vukotu, da ga predadu 
kavazima. Ali Vukota je radio svojom običajnom opreznošću obavještava- 
Jući se svestrano, pa kad dozna za to, pohvata one izmećare i povješa ih 
svakoga pred njegovom kućom. Ui one raje, koja se ne bješe posve pomi- 
rila s puzavošću, zače se ponos. Strah, koji ga je držao prigušenim, uz ju- 
ra oim serdareve poče sve više da iščezava. Kavazi se već i bez: 
A : od Vukote ne bi usudili da zalaze u kuće. Raja ih gledala oštro 

Pravna na kavgu i nož. Malo pomalo poče se pokazivati prstom na 


108 


one kuće, za koje se još sumnjalo, da se paze s Turcima. Na ognjištima, 
gdje su se nekada šepirili kavazi pljujući na krst i čast, propjevaše gusle. 
Djeca se okupljala oko domaćina, koji je pjesmom i zvukom ulijevao u 
njihova srca krv, vjeru i neku daleku ali svijetlu i čvrstu nadu... Hi 
Vršio se velik preobražaj. S jednog ognjišta na drugo tiho je išao glas 
budeći sve na život i otpor. Malene kolibe sakrivene u procjepima i zastrte 
slamom postadoše nekako značajne, pune sadržaja. Sve tiho i bez buke 
širio se talas novog života, koji je žrtvom svih svojih ponosnih snova pro- 
budio serdar Vukota ... m. Ks 
Prošla je već cijela godina. Vukota više i ne misli na povratak u na- 
hiju. Živi stalno u krajevima raje i say se posvetio radu, koji ne nosi ni 
slave ni priznanja. U njegovoj četi radilo se ozbiljno. Sad je trebalo na- 
pasti kavaze, sad prikupljati mladež i učiti je oružju. Područje njegova 
rada sve se više širilo, a plijena više nije bilo. Da bi zadržao za sebe 
Krcuna i onaj dio čete, koji je više iz koristi nego iz službe Bogorodici 
bio uz njega, a koji su mu ipak bili potrebiti, davao je od svog imetka. 
A u blijede jesenske noći, protkane toplim daškom juga i mjesečinom, koji 
bi kadikad sinula iz iskidanih oblaka, Vukota bi za čas ostavio četu i išetao 
sam u noć. Put bi ga nanosio do koliba i serdar bi prislonivši uho uza zid 
slušao. U kolibama su cvilile gusle i prigušenim glasom pjevala se junačka 
pjesma. U tihoj noći, u kojoj bi tek kadikad malo jači zamah juga šušnuo 
suhim granjem, ti glasovi dolazili su kao nekud iz dubljine, kao kad tutnji 
podzemna vatra još daleko od površine, ali svakako ide prema njoj 1 
edamput će provaliti strahovito. , 
Fa beda zapalio sam ja — mislio je serdar Vukota. — Ali ona će 
cutnjeti još dugo, dugo, i sretni čas, kad provali van svijetla i žarka, ja 


“ne ću dočekati. 


I tad bi mu bivala jasna njegova velika pogreška u prošlosti, koja je 
1 pogreška svih prvih junaka katunske nahije. Biti se s velikim junacima 
turskim, što je u slučaju pobjede uvijek skopčano sa slavom i s velikim 
plijenom, zar je to istinska služba Bogorodici ? Obijesni junaci turski i sami 
su to tražili, i njima je trebalo slave kao i serdarima. Mi smo dakle u stvari 
služili Turcima, a ne Bogorodici — zaključivao je sedar. == Malena ka- 
runska nahija našim takmičenjem kitila se slavom, a dotle čitav golemi po- 
robljeni kraj zamirao je u mrtvilu i trovao se turskom pogani. Sad se on 
diže iz mrtvila i budi se u njemu otpor. . 

I kao da bi se htio čvrsto uvjeriti, je li to zbilja tako, Vukota bi opet 
prilazio kolibama i slušao. U kolibama su svejednako cvilile gusle i glasom 
jednolikim, koji se nije umarao, pjevala se prigušena pjesma. Bu 

Jest, to zbilja tutnji vatra — uvjeravao se serdar. U kakvom li će 
divnom sjaju sinuti porobljeni kraj, kad ona izbije van s guslama i S pie 
smom. I kako će krasan biti onaj, koji joj bude odstranio onaj zadnji tanki 
sloj do površine, pa ga ona iznese u središtu svog sjaja kao vođu svog 1 
heroja. Njegovo obasjano lice zapamtit će pokoljenja i ime će se njegovo 
pjevati. Ja ću biti za uvijek zaboravljen i meni pripadaju samo žrtve. 

Vukoti bi tad bivalo teško. Pomisao na žrtve smućivala ga je. Negdje 
u dnu duše pokopane, ali još uvijek žive, javile bi se misli na Zorku, na 

dom, na serdarsku slavu. Vukota se kamenio kao uvijek, kad bi ga spopale 
re misli, kojima on sam nije mogao da se odupre. Sve dok ne bi u daljini 
odjeknulo ono nešto, što je samo on mogao da čuje. Tad se vraćao četi i 
smišljao, što da se sutra radi. Pred zoru legao bi na kratak počinak. 

Nitko tko je serdara Vukotu vidio u njegovu svakodnevnom radu nije 
mogao naslutiti njegove muke i onaj tajanstveni život, kojim je on od 
nekog vremena živio. Život u četi bio je savršeno uređen i rad je bio pred- 
viđen do u tančine. Ništa nije bilo prepušteno slučaju. Svakom čovjeku u 
četi bio je povjeren rad prema njegovim naklonostima i sposobnostima. 
Svijestan opasnosti, koja mu uvijek prijeti u kraju, koji je pod turskom 
vlašću, Vukota je uredio svestranu obavještajnu službu, kojoj je na čelu bio 
Krcun i na koju je trošio mnogo novaca. Uopće, nikad se nije išlo na sreću, 
osim kad bi kakav izvanredan slučaj to zahtijevao. Otkako se počela učiti 
porobljena momčad oružju, Vukota je to shvatio ozbiljno, pa je tražio da 
se uče temeljito ne samo rukovanju oružjem nego i duhu otpora i slobode 
htijući da od njih učini one, koji će nastaviti i dalje širiti djelo, koje je 
on započeo. Na pozadini tajanstvenog života, kojim je živio sam Vukota 
i koji je on bio strogo ogradio od svakog drugog, razvijao se takav rad, 
ustrajan i smišljen. 

Na proljeće javiše se prvi hajduci. To bješe ono, što je Vukota oče- 
kivao kao dokaz, da je njegovo djelo uhvatilo korena. Hajduci, koji će 
živjeti po šumama i stalno uznemirivati Tutke, da gusle imaju o čemu 
da pjevaju, sve dok ne dođe onaj daleki svijetli dan, koji je imao doći. 

oga proljeća serdar nekako osjeti, da ne će dugo. Ustrajan rad i 
* patnje počeše da ga lome. Ali ništa mu ne bješe žao života. Otkad se po- 
svetio ovakvu radu, ne misli više ni na što. Čini mu se, da je čak i Zorku 
potpuno pregorio. U samačkim noćima, kad bi prije sav izgarao od čežnje 
za njom i mučio se teškim snovima, sad čuje samo one korake, i on tako 
radi, kako bi im što sigurnije išao u susret. 

A te korake čuje on sve bliže i bliže. Nu za čudo nisu više onako 
brzi kao nekad. Kao da se ima dogoditi još nešto veliko i bolno, neka 
teška kušnja prije nego se konačno sretnu, pa Bogorodica sad usporuje 
korake pomišljajući na onu zadnju, veliku bol, koju on ima da iskusi. Tako 
se serdaru čini, i smiruje se pred gorčinom, koja ga čeka. 


Prolazili su dani. Negdje na izmaku proljeća dođe serdaru glas iz: 


nahije, da ga Jašar posvuda traži. Uzobijestiov se, porušio mu kuću i javno 
se hvali, kako je Vukota pred njim pobjegao, ali on ne će mirovati, dok 
ga ne nađe i glavu mu ne skine. . 

Vukote se taj glas nikako ne dojmi. Čudnovato, prije bi takvo nešto 
probudilo u njemu bijes, i on bi se dao na krvavo mahnitanje. Sad ništa. 
Nastavio je svoj obični rad na buđenju raje i ne pomisli na to, da pođe 
tražiti Jašara. 

>A rad je njegov pokazivao sve očitiji uspjeh. Duh otpora proti Tur- 
cima, koji je on tako uporno usađivao u dušu raje, širio se sve dalje i dalje. 
Dopirao je i do krajeva, kamo ni serdar ni njegova četa nisu nikad nogom 


stupili, podižući svuda hajduke, i serdar je znao, da nema više sile, koja 
ce ga zaustaviti. 

Primicala se jesen. I kad ona nastupi blijeda i sumorna, serdar je znao, 
da je njegova smrt blizu. Nizali su se dani Žuti i puni neke tajnovitosti 
tako da se znalo, da je u njima rješenje i kraj. Serdar je počeo da se pot- 
puno zaboravlja. Trošio je nemilice sav svoj imetak na četovanje, koje 
je te jeseni bilo kao nikad živo i uspješno i čitavom osmanluku izazovno. 
Bilo mu je ugodno misliti u tim tamnim jesenskim danima na svoj kraj, 
1 vjerovao je, da će umrijeti lako. Tek kad bi noću prisluhnuo Bogorodičine 
korake, koji su sada odjekivali blizu, vrlo blizu, ali nekako usporeni i kao 
nekom sućuti zadržavani, mislio je: što li ona tako oklijeva. 

Dan je to bio obični jesenski dan za sve samo ne za njega. Već u jutru, 
kad se je probudio u kolibi, u kojoj je noćiov, od juga, što je šumio oko ko- 
libe, osjetio se prenutim i kad je sa vrata kolibe pogledao u lice danu, 
odmah je znao, da je to onaj pravi. Prekrstio se, ušao opet u kolibu, uzeo 
haljine i zaputio se do obližnjeg izvora, da se umije. . 

Kad se vratio, četa je bila sva na okupu po gudurama čekajući ga. 
Serdar je diže i žurnim hodom krenu u pravcu nahije. 

Išli su tako cijeli dan praćeni jugom i nekim čudnim bojama toga dana. 
U sumrak uđoše u nahiju. 

Spuštala se noć. Serdar je dočeka u katunskim krševima kraj nekog 
sela, koje je sa svojim neuglednim ševarušama davalo izgled krajnjeg siro- 
maštva. Vojnici tu polijegaše. Serdar uze Labuda i malo se udalji. 

Noć je obećavala mnogo. Serdar je promatrao, kako se spušta na 
oblacima i dolazi k njemu sve bliže, dok ga svega ne obuhvati i ispuni osje- 
čajem, da će se sigurno i doskora dogoditi ono zadnje i veliko. Labud je 
kraj njega spavao. X 

Polako je odmicalo vrijeme. Serdar je bio vrlo pribran. Razabirao je 
kroz tamu izrazite konture oštrih krševa i slušao, kako jugo kadikad šušne 
lišćem. 

Noć je ulazila u se sve dublje. ' 

Tad odjednom serdar osjeti u blizini sebe nekoga. Netko je vrlo 
oprezno stupao k njemu. Pod nogom bi mu kadikad šušnulo lišće, a bio je 
tako blizu, da je serdar sigurno znao, da će do koji čas biti uz njega. Ko- 
raci su to, koje sluša on sam već toliko vremena, ali nikad tako osjetljive 
1 tako prenesene na tlo kao te noći. Serdar je bio uvjeren, da ih mora sada 
čuti i netko drugi osim njega, pa probudi Labuda. 

— Labude, — šapnu mu u uho — čuješ li, kako netko ide? — 

Labud sluhnu u noć i ču zbilja, kako se netko kraj njih samih krade 
1 kako prigušeno šušti lišće pod stupajima. . 

— Čujem, serdaru, krsta mi, bit će Turci. Jašar te odavna traži, pa 
da nije doznao preko uhoda, da si se vratio u nahiju 1... 

— Pusti, Labude, — prekinu ga serdar — pusti Turke i Jašara. Nego 
čuj me: ja ću noćas umrijeti. . . 

Labud protrnu i prekrsti se. Izmučeno serdarevo lice odsijevalo je u 
noći bljedoćom. . ; 

— Ja ću noćas umrijeti — nastavi on da mu šapće. — Jer dosta je, 
Labude, mojih muka. Žrtvovao sam sve, i ništa nemam. Umrijet ću. A taj, 
što ide kraj nas, znaš li tko je to? 

Serdar se unese sasvim u lice Labudu. Sad i ovoga obuze osjećaj, da 
će se dogoditi nešto neočekivano i veliko. Nasta časak šutnje, a tad, kao 
da ih je nečija jaka pesnica udarila u prsa, odskočiše jedan od drugog. Kroz 
noć grunuše puške i povici. Vojnik od čete stvori se pred serdara bez daha 
i preduši: 

Jašar-aga. 

Vukota u čas pograbi oružje. U] isti mah vidje onog vojnika, kako se 
hvata za prsa i pada i Labuda, kako se s nekim bije. Vukota skoči prema 
četi, ali na nekoliko koraka ustoboči se pred njim neka spodoba mašući 
oružjem. On stisnu nož i priđe joj sasvim blizu. Tad prepozna lice Jašarevo. 

Sreća, bijes, junaštvo, sve to potraja samo časak. Od turbana, ispod 
kojega su virili bičevi kose, pogled mu skliznu do usana Jašarevih i tu se 
zaustavi. Usne Jašareve otromboljene, gadne i pohotne probudiše pomisao 
na Zorku, i nož snažno uzvitlan ukoči se. 

Vukotu probi znoj studeniji od leda. Zorka, njegova Zorka, koju taj 
gadni pohotljivac ljubi, oživje sad u njemu opet kao posljednjom. snagom 
i traži, da ubije Jašara. Vukota golom rukom stisnu oštricu noža, krvave 
mu suze udare na oči. Otimlje se napasti i ne navaljuje na Jašara. A Jašar 
ijuknu divljački od obijesti i skoči na Vukotu. : 

Po krševima poveo se taman dvoboj. Vukota je već mrtvac. On ne 
može da ubije. U njemu je jedna iskidana molitva, da se oslobodi od 
žene, koju je on pregorio i na koju više ne misli. Maše oružjem tek to- 
liko, da odbija udarce Jašareve. Ali Jašar je već uspio da ga zahvati nožem 
po čelu. Serdar posrće, iz rane mu lipti krv. Turci ohrabreni pocikivanjem 
Jašarevim napreduju. 

U selu razbuđeno pučanstvo turskim napadajem bježalo je iz koliba 
praznoruko, da spasi goli život. Jedna žena u crno zavijena noseći u na- 
ručju dijete, koje je spavalo, nabasa na Jašara i Vukotu. Jašar, kad je 
. vidje, stade, odvrati se od polumrtva serdara i kao da pruži ruke put onog 
djeteta. 

Vukota raskolači oči. Vidje ženu i dijete i Jašara, kako pruža ruke. 
Ui jedan čas nesta mu Zorke iz pomisli, a strašna snaga navrije u mišice. 
Riknu Vukota kao ranjen lav, odbaci oružje i onako goloruk pade na Ja- 
šara. Pade i obori ga. I zarije mu zube u grkljan. Jašar ruknu, opruži se, 
iz grkljana mu šiknu krv. Vukota pritišćući Jašara i ne osjeća svoju ranu 
na čelu, nego skuplja snagu i zarijeva zube i dalje. I ispočetka on još ima 
osjećaj, da čupa grkljan, a poslije ne, nego da dograđuje neku crkvu. Crkva 
je od temelja do polovice građena srebrom, a onda sve šlo kraja obložena 
zlatom. Kad li je uspio toliku da ogradi? A onda vidje, da su vrata na 
jednoj strani otvorena, i da stope jedne žene vode do vrata. Vukota se 
nađe na vratima i osjeti, da će doskora ući. Srh neke neizmjerne sreće, 
koja predstoji, prođe ga svega. I kao zamirući pred tom srećom on se na 
vratima zaustavi jedan časak. Da se pribere, prije nego što uđe. 

ANTUN DABINOVIĆ: 
MAZZINII GIOBERTI 


I. 


Giuseppe Mazzini rodio se u Genovi 22. juna 1805. g. Majka mu 
je bila vanredno obrazovana i nadahnuta dubokim vjerskim osjećajem, dok 
mu je otac, liječnik po zvanju, naginjao liberalnom racionalizmu. U šesnae- 
stoj godini bio je on slučajni svjedok prizora, koji je odlučio cijelom nje- 
govom budućnošću. Šećući po gradskim ulicama sa svojom majkom i nekim 
starim domaćim prijateljem, susreo je grupu piemonteskih bjegunaca — to 
je bilo godine 1821. — koji su išli prema obali, da se ukrcaju za inozemstvo. 
1z te male družine iziđe njemu u susret neki visoki čovjek, ozbiljna i če- 
stita izražaja, koji mu pruži ruku i zatraži milostinju riječima: »Dajte za 
prognanike Italije«. Onoga dana, pripovijeda sam Mazzini, stvori mu se 
neodređeno pred duhom »ne bih rekao pomisao na domovinu i na slobodu, 
nego pomisao, da svatko od nas ima ne samo pravo, nego ima dužnost, 
da se bori za slobodu svoje domovine«, Nije prošlo šest godina dana, a 
već je on, kao sveučilištarac, upisan u društvo karbonaraca. Koliko je god 
bio vatren i zanesen u duši svojoj, znao je da se obuzda, ali su ipak poje- 
dine riječi, pojedini izrazi u njegovim pismima i u njegovim književnim 
člancima pobudili pažnju pretpostavljenih političkih vlasti. Uapšen, god. 
1830., i odveden u Savonu, morao je da bude pušten u slobodu radi ne- 
stašice dokaznog materijala. Između Savone i francuske granice daljina 
nije velika. Pušten iz zatvora, u veljači 1831., spremi se on na put, i zbilja 
je početkom god. 1832. boravio već u Marseilleu, gdje je osnovao novo 
političko udruženje s naslovom »Mlada Italija«. Društvo mora da bude 
tajno — izjavio je Mazzini — jer se protiv apsolutizma ne može voditi 
borba otvorena putem javne diskusije, to više što i javno mišljenje cijele 
Evrope naginje konservativnim idejama. No, to se društvo nije ograničilo 
na sistem bučnih atentata, tamnih zavjera, naprasnih prepada, nego je za 
talijanski preporod tražilo, da cijeli talijanski narod bude na novo uzgojen 
u moralnom i umnom pogledu. Samo ako Talijani pokažu bjelodano pred 
ostalim svijetom, da imaju onu moralnu veličinu, bez koje nema prave 
slobode, samo će onda ideja talijanske slobode zadobiti simpatije cijele 
kulturne Evrope. Za političko oslobođenje Italije bio je dakle, prema 
Mazziniju, prijeko potreban i moralni preporod talijanskog naroda. U 
svojem mističkom raspoloženju mislilac je uzviknuo: Bog i domovina, 
uvjeren, da nadzemaljski etički zakon, koji se nekažnjeno ne može pre- 
gaziti, kategorično zahtijeva, da se svim ljudima bez razlike i svakom 
narodu po sebi ima priznati s koje god strane ono elementarno pravo na 
opstanak, dostojan čovječje plemenitosti. Pa budući da je Italija, po Maz- 
ziniju, svojom starom kulturom daleko natkrilila sve ostale narode, zah- 
tijevao je on za nju »ujedinjenje i republiku«. Ujedinjenje, jer sama pri- 
roda zahtijeva, da budu jednom za uvijek sastavljeni u jedno svi raspršeni 
dijelovi talijanskog naroda, i jer je taj zahtjev zasnovan na tradiciji, na 
narodnoj svijesti i na pravednosti i, napokon, jer je samo na taj način 

moguće, da se jednom za uvijek uklone sve negdašnje i doskorašnje među- 
sobne zadjevice i sve lokalne i regionalne aspiracije, koje su na uštrb pra- 
vilnom razvitku cjeline. Što se tiče drugog Mazzinijeva postulata, repu- 
blike, smatrao je on, da je taj oblik vladavine najprikladniji, jer pred- 
stavlja u svako doba izraz narodne volje i jer je ustanova republike skop- 
čana s mnogo manjim izdacima i mnogo manje komplikovana. Da se ti 
ideali postignu, trebalo je, po Mazziniju, i zdravih misli i valjanih djela, 
to jest trebalo je potpune suglasnosti između ideje vodilje i načina, kako 
da se ta ideja provede u stvarnost. Osjećajući svu tegotu nesreće, koja je 
bila zadesila Talijane, da moraju služiti tuđincu, postavio je on talijan- 
skom narodu za svu budućnost postulat, da se mora odreći svakog osvaja- 
lačkog rata te se zadovoljiti svojim prirodnim granicama, to jest grani- 
cama svoje narodnosti. Da zadovolji taj moralni zahtjev mora Italija da 
jasno istakne kao svoje nepovredivo nacionalno dobro sve zemlje koje leže 
između rijeke Vara i poluotoka Istre, a između Alpa i krajnje južne točke 
apeninskog poluotoka, i de se okani svih zemalja, koje su izvan toga po- 
dručja. No, premda je Mazzini osudio, s moralnog stajališta, atentate, 
zavjere i prepade, ipak je sama priroda podmukle borbe, kojoj se on po- 
svetio, nosila sa sobom, te je on, pokraj najstrože lične čestitosti i krajnje 
nesebičnosti, ipak pristao na to, da se vrše djela terorizma, koja su mo- 
rala bacati sjenku na cijeli njegov rad. Tim je cijeli nacionalni pokret, 
koji je imao da vodi do oslobođenja Italije, poprimio karakter podzemnih 
intriga i moralnih kompromisa, koji su nastavljeni i kasnije, pod Cavourom, 
kad je vođenje talijanske politike prešlo iz ruku potajnih zavjerenika u 
ruke piemonteske diplomacije. 

Učinak Mazzinijeve propagande mogao se primijetiti već iza malo 
mjeseci, pošto je taj neobični mislilac i rodoljub došao u Francusku preko 
Korzike.'U časopisu »La giovine Italia« (Mlada Italija), surađivali su 
istodobno revolucionarci stare i nove škole. Stari Buonarotti, veteran fran- 
cuske revolucije, združio se sa Ruffinijem i Melegarijem. Nije prošlo 
ni godina dana, a već je prva zavjera bila gotova: imala je da izvrši svoj 
učinak u Sardenji i u Modeni. Ruffini, koji je poduzeo cijeli posao, bio. 
jn veoma nesretne ruke, jer su policijske vlasti veoma brzo ušle u trag 
cijelom pokretu. Glavni su učesnici uapšeni, a između ovih i sam Ruffini. 
Da ne zapadne u mučni položaj, te bi morao odati svoje drugove, odluči 
Ruffini da sebi oduzme život (19. lipnja 1833.). Mazzini je sam tom 
prilikom osuđen na smrt, ali bijaše izvan domašaja istražnih vlasti. To ga 
ne prestraši, nego pače sokoli na ponovno preduzeće: ovaj put je zavjera 
imala da se izvrši u Savoji. No, i ovaj put je Mazzini morao da zabilježi 
potpun neuspjeh. Među zavjerenicima, koji su imali da se drže na okupu 
u Genovi i da odavle pomažu pokret iz Savoje, nalazio se posve mlad 
čovjek iz Nice, Giuseppe Garibaldi. 1 njega je, isto kao i Mazzinija, revo- 
lucionarni sud u nenazočnosti osudio na smrt. Mazzini se, poslije neuspjeha 
ovog drugog pokusa, povuče u Bern, gdje je dao začetak novom revolu- 
cionarnom udruženju, »Mladoj Evropi«, koja je imala da podupre u cijeloj 
Evropi stvaranje narodnih vlada, zadahnutih načelima ljudske i narodne 
slobode. Uj Piemontu je vladao, poslije smrti svoga oca Karla Felica, Karlo 

Alberto. Između njega i liberalnih krugova postojala je, poslije god. 1821., 


potpuna napetost, jer su liberalci polazili sa stajališta, da se Karlo Alberto 


tom prilikom njima iznevjerio, te da je neuspjeh prepada izvršenog protiv 
Viktora Emanuela I. imao pripisati karakternoj slaboći piemonteskog pre- 
stolonasljednika. U Turinu su međutim krugovi oko mladoga kralja veoma 
pozorno pratili političku igru, koju je s velikom intenzivnošću poveo Giu- 
seppe Mazzini. Primjer Cira Menottija, koji bijaše zainteresirao Franja IV 
Modenskog za ideju ujedinjenja srednje Italije, dao je naslutiti, da će i 
Mazzinijevi ljudi umjeti, da na zgodan način privuku na svoju stranu na- 
puljskog kralja Ferdinanda II. ili čak Karla Luigija, vojvodu Luke, koji 
je, zbog svojeg potpuno nonšalantnog držanja, davao dojam, kao da goji 
osobite simpatije prema narodnim aspiracijama. Da predusretne tu opas- 
nost, odluči se Karlo Alberto da učvrsti svoj položaj pozitivnim političkim 
radom. Velik broj suvremenih zakonskih uređenja (građanski i kazneni 
zakonik, kazneni postupnik) imao je da odgovara potrebama konserva- 
tivnog piemontskog stanovništva. Tim što je kralj ukinuo posljednje ostatke 
feudalizma u Sardenji, mogao se pohvaliti, da je zaista zadahnut modernim 
načelima. U isto je vrijeme povećan u Piemontu broj dobrih cesta i po- 
dignute su prve željeznice. Dosljedan svojoj konservativnoj politici, koju 
bijaše povjerio darovitom državniku Solaro della Margherita, zatraži Karla 
Alberto uže porodične veze s austrijskom vladalačkom kućom: god. 1842. 
vjenča se on s Marijom Adelajdom, kćerju nadvojvode Rainera, koji je. 
veoma oštro pazio na svaki pokret Mazzinijevih ljudi i nemilosrdno otpre- 
mao u zatvor sve »veleizdajnike«, kojima su sudili izvanredni sudbeni dvo- 
rovi u Milanu i u Mantovi. 


% 

Dok je Mazzinijeva akcija doživjela u sjevernoj Italiji neuspjeh za 
neuspjehom, zahvatala je ona sve više terena u srednjoj i u južnoj Italiji, 
gdje je sama priroda zemljišta bila kao stvorena za zavjere i za prepade. 
Samo je Leopold II., veliki vojvoda toskanski, ostavljen na miru. I bilo je 
za to uzroka. Doduše je i on po koji put pokazivao oštru ruku, i vatreni 
Guerrazzi je morao ispaštati u zatvoru svoje nepromišljenosti. Doduše je, 
u ožujku 1833., ukinut časopis »L?Antologia«, ali sve to nije smetalo, da 


Toskana sa svojom izričito slobodoumnom tradicijom i sa svojom van- 


redno blagom i popustljivom policijom u znatnoj mjeri ne pridonese olak- 
šanju revolucionarne propagande. Osobito je Montanelli mogao da se 
nauživa toskanske slobode: u sveučilištu u Pizi održana je čitava serija 
predavanja, koja su pretresala i sve mogućnosti talijanskog ujedinjenja. U 
još većoj mjeri nego li u Toskani, uživali su talijanski rodoljubi slobodu 
kretanja i ispovijedanja svojih načela u vojvodini Luki. Karlo Luigi, voj- 
voda te male i graciozne državice, provodio je znatni dio svojeg raspolo- 
živog vremena u putovanjima i ostavljao slobodne ruke svojim ministrima, 
da rade što im se svidi. Mlitava je bila i vladavina Marije Lujize, koja je 
najradije povjerila vladu svojim austrijskim savjetnicima, ali je zazirala 
od svake mogućnosti, da se ozbiljno zavadi s revolucionarcima. Sasvim je 
drugi čovjek bio modenski vojvoda Franjo IV. Ljut, što je u Menottijevoj 

aferi okaljao svoje ime, nastojao je doduše, da stekne simpatije liberalnih 
krugova, time što bi pomilovao, od vremena do vremena, političke osuđe- 
nike i što je nekima čak oprostio smrtnu kaznu. Ali se Franjo IV. veoma 
energično ograđivao protiv svakog pokušaja, da se iza njegovih leđa 
mijenja, barem u Modeni, javni poredak. 


Papa Grgur XVI., koji je započeo svoju vladavinu usred nereda i 
teških trvenja, pozvao je sebi kao savjetnika i pomoćnika kardinala Lam- 
bruschinija, da započne opširne administrativne reforme. Stanje je zbilja 
pokazivalo izvjesno popuštanje prvašnje zategnutosti, tako da su fran- 
cuske i austrijske zaštitne trupe mogle mirno otputovati iz zaposjednute 
Romanje. Ali to je sve bilo samo za časak. Vreva je počela da se pojavi 
već narednih godina; između kolovoza 1843. i listopada 1844. uspjelo je 
pače Mazzinijevim ljudima, Pasquale Muratori, Ignazio Ribotti, Vincenzo 
Caldesi, da u nekoliko navrata ozbiljno ugroze dalji opstanak papine vlasti 
u Romanji. Dalji pokušaj preduzet je, kad su bile proglašene opširne re- 
torme, sa strane Farini de Russija i Montanellija, ali je konačni uspjeh 
izostao i u ovom slučaju. 


Teži su bili neredi u južnoj Italiji i svratili su na sebe opću pozornost. 


1 radi osoba, koje su bile upletene u njih. Već je god. 1832. jedan vojnički 
komplot, predvođen Rossarollom osujećen u posljednjem času: Rossaroli 
je na to ubijen u zatvoru po jednom sukrivcu, koji je stvar prikazao sudu 
kao samoubojstvo. Iste je godine otkrivena veoma opsežna urota, koja je 
imala da izazove oružani ustanak u Noli, u Arianu, u okruzima Molise i 
Capitanato. Krivci su uhvaćeni i pomilovani na molbu kraljice Marije Kri- 
stine. Zavjere su bile toliko opasnije, što su bile uperene protiv same kra. 
ljeve osobe. Tim su sudbene vlasti došle u priliku, da pooštre postupak i 
da izreknu brojnije smrtne osude. Penno, Cosenza, Catania, Siracusa po- 
stali su tako pozornicama brojnih smaknuća. Situacija je postala od godine 
do godine nesnosnijom: ministar policije Del Carretto morao je da orga- 
nizuje čitavu hajku na buntovnike po cijeloj Siciliji, koja je imala za po- 
sljedicu ukidanje posljednjeg ostatka autonomije tog otoka. Da se, unatoč 
tim pooštrenim mjerama, nacionalni pokret nije više davao zaustaviti, o 
tome je pružala obilati dokaz znamenita parnica u Catanzaru, Svakome je 
moralo biti jasno, da nemiri u južnoj Italiji ne potječu samo od razboj- 
ničkih četa, koje su išle za pljačkom, izgovarajući se političkim razlozima, 
nego od jedne tajne organizacije, koja je sa sjevera pružala novčanu i 
oružanu pomoć buntovnim elementima u divljim i neprohodnim planinama 
Abruca. Da se obrani od te podzemne propagande, uzela je burbonska 
policija energično na nišan sve one ljude, za koje se moglo misliti, da mogu 
stajati u izravnoj ili neizravnoj vezi s podzemnom akcijom mlade Italije. 
Nije čudo, da su u takvim okolnostima stradali i posve nevini ljudi. No, i 
sada se mlada Italija nije dala zaustaviti u svom buntovnom radu. Između 
1843. i 1844. god. pokušana je na veliko pobuna kalabrijskih gorštaka u 
okolini Cosenze. Buntovnici su uhvaćeni, a sud je izrekao ništa manje no 
21 smrtnu osudu, od kojih je izvršeno, po izričitoj vladinoj naredbi, šest. 
Da osvete ubijene drugove, organizovali su braća Attilio i Emilio Bandiera 
kaznenu ekspediciju, koja je krenula morskim putem sa sjevera i iskrcala 

se u Cotroneu. Jedan je učesnik te ekspedicije javio cijelu stvar policiji, 
koja je nato dočekala došljake i opkolila ih, tako da su se dvadesetičetvo- 
rica morala predati nakon očajne borbe. Dovedeni pred prijeki sud osu- 
đeni su, 17 njih, na smrt, a kazna je izvršena, po naredbi kraljevske vlade 
na devetorici. 25. srpnja 1844. strijeljani su nesretnici u dolini Rovito. 
Poginuli su uz povik: »Živjela Italijal« Taj je događaj izazvao po cijeloj 
Italiji veliku senzaciju. Braća Bandiera služili su do nedavna u austrijskoj 
mornarici i imali su najbolje izglede na prilično dobar položaj, jer im se 
otac bijaše istakao kao zapovjednik austrijskog brodovlja pred Ankonom. 
L drugovi njihovi potpuno su se razlikovali od sumnjivih egzistencija, koje 
se bijahu latile hajdučije po apeninskim planinama, da, navodno, oslobode 
italiju. To su bil, naprotiv, uvjereni i oduševljeni rodoljubi, koji su se 
žrtvovali svojom slobodnom voljom za viši cilj. 


Kad su takvi ljudi, naviknuti na sređene prilike, ostavljali svoju 
mirnu egzistenciju i kretali na vratolomna preduzeća, to je značilo, da je, 
u očima predstavnika talijanskog nacionalizma, režim malih dinastija i 
policijskih šikanacija gubio sve više svoga moralnog prava na opstanak, 
Uimna evolucija talijanskog naroda išla je neminovno u tom pravcu, Kako 
da se ona svrati, postojanim radom, na to da gleda na druge, bliže ciljeve? 
Vlastodršci su počeli razmišljati o podesnosti opširnih socijalnih i admini- 
strativnih reforma. Vrijeme, neposredno uoči burne četrdesetiosme godine, 
ispunjeno je kongresima i. sastancima agrarnih interesenata i trgovačkih 
preduzetnika. Gradnja željeznica, zajednička akcija oko poboljšanja ma- 
terijalnih prilika seljačkoga staleža, proučavanje trgovačkih problema, sve 
je to raspravljeno na duboko i na široko u brojnim prilikama, koje su same 
vlade pružale interesentima, da ih uklone od more, koja je tištila njih, a 
koja se zvala talijansko pitanje. Ali sva su ta nastojanja postizavala pro- 
tivnu svrhu. Ideja talijanskog jedinstva uvlačila se u diskusije, kad se je 
to najmanje očekivalo. Kad je god trebalo raspravljati o tehničkim i o 
ekonomskim pitanjima, koja su prelazila tijesni okvir državne granice, kad 
jena primjer Giuseppe Pecchio u svojim brojnim spisima raspravljao o vla- 
davini Napoleona 1. te je upoređivao s austrijskom, kad je pitanje novih 
željezničkih veza dovodilo predstavnike različnih državica u zajedničku 
diskusiju, kad su agrarni zanimanici Lombardije i Piemonta, skroz stvarni 
i ozblijni ljudi, među sobom, vijećali, kako će najbolje zaštititi nacionalne 
interese protiv inostrane utakmice, nije se moglo izbjegnuti, da pred nji 
hovim očima ne lebdi slika jedne slobodne i ujedinjene Italije, pod okriljem 
koje bi svi ovi problemi nailazili na jedinstveno i općekorisno rješenje. Da- 
leko bijahu od prevratničkih ideja Mazzinjeve »mlade Italije« ovi ljudi 
rada, reda i zakonitosti. No, do pomisli, da bi se mogao organizovati na 
kakvi god način zajednički rad u interesu cjeline, bio je tek jedan korak. 
Sto je mala četa zanesenjaka uporno tražila, kroz punih dvadeset godina, 
ujedinjenje Italije, što je druga četa političkih desperadosa rovarila preko 
granice i organizovala oružane pohode i atentate, to sve nije moglo odlu- 
čiti o budućnosti Italije. Odlučnu je važnost imala, naprotiv, jedna veoma 
prosta činjenica: osjećaj da su nove prilike donijele sa sobom novih eko- 
nomskih i socijalnih potreba i da male talijanske države ili ne znaju ili ne 

mogu da re potrebe barem do neke mjere zadovoljavaju. Takav je osjećaj 
morao nastati kod talijanskog naroda onog dana, kad su se ljudi dosjetili 
ne samo da su pojedine vlade posve slijepe i gluhe prema zahtjevima vre- 
mena, nego da upravo ometaju pravilni razvitak narodne cjeline. Tek što 
je ta stvar postala jasna, trebala je samo jedna oluja, da zrele jabuke 
same popadaju sa stabla. 


KA 

Godine 1843. izišla je knjiga, kojoj bijaše naslov: »// Primato morale 
e civile degli Italiani« (Moralno i građansko prvenstvo Talijana). Pisac 
joj bijaše Piemontez Vincenzo Gioberti. Rođen 5. travnja 1801. u Turinu, 
“ bijaše se Gioberti odao bogoslovlju i prihvatio svećenički poziv. Neko vri- 
jeme bio je dvorski kapelan u svom rodnom mjestu. Pobožnost ga nije 
ometala, da se živo ne zauzme za narodno pitanje, tako da je on zarana 
došao u živ kontakt s ljudima oko »mlade Italije«. To drugovanje nije 
međutim bilo duga vijeka, jer se Gioberti odlučno razišao s Mazzinijem na- 
kon pohoda u Savoju, što ga bijaše organizovala revolucionarna organi- 
zacija. Sve to nije moglo da uštedi Giobertiju neugodnosti sa strane pie- 
montske policije, tako da se na svršetku odluči da pređe granicu. Narednih 
godina vidimo ga u Parizu i u Bruselju, gdje se bavi veoma intenzivno vjer- 
skim, filozofskim i historijskim pitanjima, ali pri tom ne zaboravlja da se 
veoma. živo zauzme za sve što se ticalo njegove uže i šire domovine. Novo 
ga zanimanje ne samo ne bijaše odvratilo od vjere, nego je Gioberti u mi- 
stičkom shvaćanju nove talijanske države zamišljao sistem veoma tijesne 
suradnje između vjere i nauke, između crkve i države, između moralne 
stege i slobode, koji bi uklonio sve nesuglasice između tradicije i zahtjeva 
modernog vremena. Time je Gioberti htio postići, da privuče osnovi novog 
uređenja i one ljude, koje su njihove konservativne tradicije moralno prije- 
čile da se pridruže novom nacionalnom pokretu. Takvom je ideologijom 
nadahnuto Giobertijevo djelo o moralnom i građanskom prvenstvu talijan- 
skog naroda, samo on ide još dalje od samih revolucionaraca s isticanju 
prednosti svoga naroda. Talijanski narod, tvrdio je Gioberti, koji je ne- 
dvojbeno prvi u Evropi i na cijelom svijetu što se tiče kulture i umnih spo- 
sobnosti, morao je da doživi najsramotnije poniženje u pitanjima svoga 
političkog položaja. To je stanje ne samo nedostojno za Italiju, nego je 
sramotno za cijeli civilizovani svijet. Radi toga je moralna dužnost cijele 
Evrope da se zauzme za oslobođenje Italije. To je oslobođenje, tvrdio je 
pisac dalje, neophodno nužno ne samo u ime prirodnog i historijskog prava, 
nego u interesu same svjetske civilizacije, kojoj samo slobodna Italija može 
pokazati nove putove i dati svoj odista obilati prinos. Oslobođenje nije ni 
tako teška stvar, kad se pristupi djelu putem dobro zamišljenih reforma, 
koje bi povezale budućnost za prošlost i time uklonile mogućnost teških 
trvenja i unutrašnjih sukoba. Kako se iz ovoga vidi, Gioberti je u suštoj 
protivnosti naprama Mazziniju. Revolucionarnoj i prevratničkoj akciji 
Mazzinijevoj stavlja on nasuprot mirnu i smišljenu akciju, koja bi težila za 
uzajamnom saradnjom između vlastodržaca i talijanskih građana. I on je 
Zagovarao narodno i političko jedinstvo, ali nije htio, da do toga dođe krvo- 
prolićem ili terorističkom propagandom. Tek postepeno i promišljeno imalo 

bi se pristupiti velikom djelu. A da preduzme takvu zadaću, trebalo je ve- 
like moralne sile. Tko je međutim mogao da raspolaže većim moralnim 
sredstvima no glavom rimski papa? Zato je trebalo, po Giobertiju, da sam 
sveti otac preuzme u svojoj inicijatici mirno i tiho ostvarenje talijanskog 
preporoda. Gioberti je jamačno mislio, da politički želudac talijanskog na- 
roda ne može podnijeti teški zalogaj naglog prelaza iz stanja uske pod- 
ređenosti u stanje potpune slobode. 

Nova je knjiga proizvela silan dojam. Mnogima se činila nešto pre- 
tjerana i nestvarna, ali su svi priznavali čistotu Giobertijevih namjera i 
potpunu ispravnost njegovih političkih pogleda. Ljudima konservativnog 
shvaćanja sviđala se veoma njegova umjerenost i njegov način razlaganja, 
miran i pristojan, sasvim protivan deklamacijama krajnjih nacionalista. 
Svakako je Giobertijeva knjiga značila velik uspjeh ne samo za čovjeka, 
nego i za pitanje talijanskih tražbina. Sve ljude koji su krivo gledali na 
razorni rad tajnih udruženja te su se stoga držali daleko od svakog poli- 
tičkog posla, a osuđivali su, u isto vrijeme, mrski način državnih vlasti u 
zastupanju svojih pogleda, predobila je ta knjiga konačno za ideju tali- 
janskog jedinstva. Samo se nekima činilo nemoguće, da bi papa, pokraj 
razmjerno slabe političke vlasti kojom je raspolagao, bio u stanju da pre- 
uzme u svoje ruke vodstvo talijanskih poslova. Polemika koja se iz toga 
razvila, vodila se zamjernom stvarnošću i razboritošću, a Gioberti je sam 
kasnije popustio u pogledu papine osobe. No, kad papa, kao duhovni po- 
glavica cijelog kršćanstva, nije mogao da svoju uviđavnost stavi u službu 
ideje talijanske samostalnosti, onda nije ostajalo drugo no da tu ulogu 
posrednika talijanskih poslova preuzme netko drugi, netko tko bi raspo- 
lagao potrebitom vojskom, tko bi pokazao smisla za red i za zakonitost, a 
taj je talijanski vladalac mogao da bude samo — kralj Sardinije Karlo 
Alberto. 

Zaključak do kojega je Gioberti došao, bijaše sam po sebi upravo 
senzacija. Druga senzacija sastojala se u skoro jednoglasnom postulatu, da 
se Austrija mora protjerati iz Italije. Između svih vlada koje su se proti- 
vile talijanskom nacionalnom pokretu, nema sumnje da je vlada kraljevine 
Lombardije i Venecije najoštrije i najodrešitije suzbijala. revolucionarnu 
propagandu. Ako je burbonsko pravosuđe nosilo na sebi karakteristiku sure 
krutosti, austrijsko je znalo biti, uz strogo primjenjivanje zakonskih odre- 
daba, upravo prgavo i nesnošljivo. Kod austrijskih je činovnika surovost 
bila na dnevnom redu, oni nijesu pokazivali smisla za onu uglađenost, kojoj 
su Talijani tako pristupačni. Ni same policijske i carinske vlasti nijesu imale 
nikakva obzira prema domaćem življu, nego su uživale u izdavanju veoma 
zanovijetnih naredaba. Te su okolnosti urodile malo pomalo izrazitom 
antipatijom prema vladavini koja je nosila svakim danom u sve jačoj mjeri 
obilježje tuđeg podrijetla. 

.. Giobertijeva riječ je u takvim prilikama pala odmah na zgodno ze- 
mljište. I u najširim krugovima počela se osjećati živa potreba promjene. 
Narod talijanski bijaše pokazao, tokom prošlih 30 godina, prirast od 5 mi- 
lijuna duša, a kroz to je vrijeme razmjerno poskočila i vrijednost trgovač- 
kog saobraćaja. Ali političke su okolnosti bile takve, da se za robu, koja je 

putovala vodenom cestom od Milana do Mletaka, sedam puta moralo platiti 
ili mito ili carina. Ljudi su osuđivali zavjere i potajna ubojstva, ali nijesu 
mogli osuditi, što su se tražile reforme o potrebi kojih nije moglo biti 
sumnje. Diskusija koja je nastala iz tih činjeničkih konstatacija zauzimala je 
to širi obim, što je predmet javne rasprave bio, barem po navodima učes- 
nika, isključivo tehničke prirode. 

. Godinu dana poslije Giobertijeve knjige izdade drugi Piemontez Ce- 
sare Balbo drugo djelo pod naslovom »Le speranze d'Iialia« (Talijanske 
nade). Umjeren u tonu kao i Gioberti, izrazio je Balbo očekivanje, da će 
talijanske pokrajine malo po malo doći do čvrste i stalne suradnje, jer će 
samo u tom slučaju Italija biti u stanju da iskoristi onaj dominantni po- 
ložaj, što ga ima u Sredozemnom moru. Iza toga su ubrzo slijedili, u po- 
dužem nizu, drugi spisi skoro iste tendencije. Tako je Massimo d'Azeglio 
stao da živim bojama prikazuje sve nedostatke vatikanske uprave u Ro- 
manji i potrebu, da se tome zlu nađe lijeka. Još odrešitije pisao je Giacomo 
Durando u svojoj knjizi o talijanskoj narodnosti, gdje je naglasio, da svaki 
“narod ima pravo da sam vlada unutar granica svoga nacionalnog posjeda. 
Austrija predstavlja u Italiji tuđinsku vladu, Austriji nema stoga mjesta u 
talijanskoj zajednici. Durandov povik: »Van s tuđincima« (fuori gli stra- 
nieri), odjeknuo je vanredno živo u talijanskoj duši neposredno uoči krvave 
četrdesetosme godine. Nosio je u sebi slutnju, da će doskora doći doba ve- 
likog ustanka cjelokupnog talijanskog naroda za slobodu i ujedinjenje. 


4. 

Međutim je Karlo Alberto stajao šutljivo i nepomično u svojoj turin- 
skoj palači. Poslije one teške godine 1821., kad su drugovi i prijatelji, koje 
je on ostavio, ili izdahnuli na stratištu, ili čamili po zatvorima, ili pošli u 


zatočenje, i poslije smrti Karla Felica (1831.), činilo se kao da pie-. 


montski vladar ne će više da zna za stare snove. Ali oni koji su ga bolje 
poznavali, osjećali su veoma dobro, s kakvom odvratnošću on sluša poruke 
1 savjete koji su mu dolazili iz Beča u mnogo obilatijoj mjeri, nego što 
se je moglo složiti s ponosom samostalna vladara. Čovjek kao da je osjećao 
da mu ta poslušnost ne dolikuje i da mu treba, prije ili poslije, skrenuti 
s tog puta. No revolucionarci bijahu već prekinuli odavna s njim, a Giu- 
seppe Mazzini je, barem u prvo vrijeme, kovao najžešće zavjere baš protiv 
njega. Za Karla Alberta je sada jasno bilo, da će se talijansko ujedinjenje 
izvršiti, ako se bude izvršilo, ne s njegovom pomoću, nego, naprotiv, preko 
njegove glave. 

Veliku je senzaciju značila zato knjiga Vincenza Giobertija za Karla 
Alberta više nego za ikoga drugog. Čovjek je šutio, ali se radovao, da je 
politički izagnanik hvalio njegov rad i njegova nastojanja, a još mu je više 
laskalo Balbovo djelo u kojemu je otvoreno izraženo očekivanje, da bi 
Piemont radi svoga uzornog poretka, radi svoje dobre i hrabre vojske, 
radi solidnih sposobnosti svoga stanovništva bio najpozvaniji, da poduzme 
veliko djelo oslobođenja Italije. 

Kralj nije ni tom prilikom dao razumjeti, da li odobrava, ili osuđuje 
ovakvo pisanje, ali je jedna okolnost mogla zapeti za oko svakom pozor- 
nom posmatraču: dok su sve ostale talijanske vlade zabranile ulazak u 


120 


| 


zemlju djelima Giobertija i Balba, piemontska je vlada pustila, da se ta 
djela slobodno prodaju i čitaju. To ponuka Massima d'Azeglia, koji je 
u jeseni god. 1845. proputovao srednju i južnu Italiju, da zatraži audijen- ' 
ciju kod kralja i da mu tom prilikom izloži svoja opažanja i... svoja oče- 
kivanja. Živo on opisuje taj svoj razgovor s Karlom Albertom u svojoj 
knjizi »/ miei ricordi« (Moje uspomene). Pošto je d'Azeglio opisao kralju 
svoje putovanje kroz Italiju, prešao je, tjeskobna srca, na veliku zabrinu- 
zost svakog iskrenog rodoljuba za budućnost Italije i kako svi očekuju, da 
Piemont preuzme u svoje ruke tražbine talijanskog naroda. Kralj ga po- 
gleda i prekine ga: »Poručite, reče, toj gospodi, da miruju i da se ne pre- 
nagle, jer sada nije vrijeme, da se išta poduzme; ali neka budu uvjereni, 
da će, tek što se pokaže zgoda za to, moj život, život moje djece, moje 
oružje, moje blago, moja vojska, jednom riječju sve čim ja raspolažem, 
biti posvećeno talijanskoj stvari.« 

Iz razgovora s kraljem d'Azeglio je izišao preobražen, a teško je vje- 
rovati, da je njegovo uzbuđenje izmaknulo bližim svjedocima. Malo mje- 
seci iza tog razgovora upravila je Austrija piemontskom vladaru poruku 
koja ga je vrijeđala u njegovu ponosu. Taj put je Karlo Alberto odvratio 
odrešito i suho. Stvar se ticala pograničnog carinskog saobraćaja, a austrij- 
ska je vlada, isto kao god. 1903. protiv Srbije, prijetila da će zatvoriti gra- 
nicu. Kad je vijest o kraljevu odgovoru stigla, sakupi se narod da dočeka 
kralja pred dvorom u Turinu. Bez povika i bez nepotrebnih iskaza po- 
zdraviše nazočni svoga vladara. Karlo Alberto je osjetio, da narod odo- 
brava njegovu odvažnost. 


' 5. 

17. lipnja 1846. izabran je, iza smrti Grgura XVI., za novog papu 
biskup grada Imole, Monsignor Mastai-Ferretti. Za njega su ljudi pripo- 
vijedali da naginje liberalnim načelima. Jedna je stvar izvan dvojbe. Novi 
papa koji je uzeo ime Pija IX. bio je skroman čovjek veoma blage ćudi i 
nadahnut najboljim osjećajima za narod komu je pripadao, ali nije ni izda- 
leka mislio da se baci na politiku, koja je težila za potpunim prevratom 
talijanskih prilika. Svakako je jedna okolnost bila veoma dobro poznata 
mnogim učesnicima konklava: da je budući papa Pio IX. s velikim ushi- 
ćenjem pročitao knjigu Vincenza Giobertija o budućoj ulozi svete stolice 
u pogledu talijanske unutrašnje reforme. Da li je to pridonijelo isključenju 
u kandidaturi kardinala Lambruschinija, najbližeg doglavnika Grgura XVI., 
nepoznato je. Poznato je, naprotiv, da je austrijska vlada dala naredbu 
kardinalu Gaysrucku, da uloži svoj veto protiv izbora imolskog biskupa, i 
da je austrijski kardinal stigao u Rim, kad je izbor već bio dovršen. 
17. srpnja, mjesec dana pošto je zasjeo na stolicu sv. Petra, proglasi Pio IX. 
opću amnestiju za sve političke osuđenike i za izagnanike. Oduševljenje 
kojim se odgovorilo na taj čin papine milosti, bilo je toliko, te se moralo 
naslutiti, da se u suštini radi o demonstraciji naperenoj protiv Austrije 1 
protiv neumitnih talijanskih vladalaca. Nema dvojbe da su liberalni kru- 
govi htjeli učiniti svoje, da iskoriste za svoje svrhe papino držanje: na to 
sluti barem držanje profesora sveučilišta u Pizi, Giuseppe Montanellija, 
koji je organizovao odbor za potporu siromašnih političkih izagnanika. 

Svakako su hvale dolazile »liberalnom, rodoljubnom« papi sa svake strane. 
Gioberti se činio kao prorok, koji je predvidio dolazak preporoditelja nove 
italije. U toploj rimskoj atmosferi nije teško izazvati oduševljenje. Pio IX. 
je imao od dana proglašenja amnestije, da osjeti sve dobre, ali i sve opasne 
strane naglog ali i prekomjernog populariteta. 

Pošto je toplo ljeto provedeno u neprestanim svečanostima — Mazzini 
je izričito preporučio svojim pristašama, da prirede demonstraciju za de- 
monstracijom te da tako potkopaju položaj talijanskih vladara — moralo: 
se, u jeseni, započeti s toliko očekivanim reformama. Zakon od 15. ožujka 
1847. povjeravao je cenzuru posebnom odboru, sastavljenom ponajviše od 
svjetovnih ljudi, od kojih se moglo očekivati da će znatno pridonijeti što 
naglijem razvitku slobode štampe. Zbilja je sada Rim skoro poplavljen naj- 
različitijim časopisima i pamfletima koji su zasjenjivali nekad toliko čitane 


pjesme lokalnih satiričara. Uskoro su zatim osnovana i udruženja nedvoj- - 


beno političkog karaktera, kao na primjer Circolo romano i Circolo popo- 
lare, a 17. lipnja 1847. izabrano je redovito ministarstvo, sastavljeno od 
mnogih svjetovnih ljudi pod predsjedništvom kardinala-državnog tajnika. 
U isto vrijeme ustanovljena je takozvana Consulta di Stato, posebno za- 
konodavno tijelo u kojemu su također svjetovnjaci imali dosta veliko 
učešće. Članove toga vijeća birao je sam papa iz popisa koje su mu predavali 
pojedini provincijski namjesnici. U srpnju 1847. ustanovljena je čak na- 
rodna straža, zamišljena isprva kao mala vojska koja je imala da čuva 
javni poredak. (U suštini je oduševljenje vremena donosilo sa sobom, da su 
se stali upisivati u narodnu stražu rimski građani u tolikom broju, da je 
papa mogao reći, da raspolaže redovitom vojskom. 

Sve su te promjene izazvale po cijelom poluotoku veliku vrevu. Po- 
ložaj pojedinih talijanskih vladara postajao je sve tjeskobniji, a neki su 
od njih, kao Franjo V., vojvoda modenski, sklopili formalne ugovore s Au- 
strijom, da sebi obezbijede intervenciju austrijske vojske u slučaju težih 
nemira (prosinac 1847.). — U Parmi je veoma žestoka demonstracija 
naglo ugušena u krvi (16. lipnja 1847.). Uj Genovi je, nekoliko mjeseci 
prije toga, došlo prilikom svetkovanja oslobođenja toga grada od Austri- 
janaca, do: otvorenih demonstracija, naperenih protiv Austrije. Do sličnih 
demonstracija je došlo u Milanu, kad je novi nadbiskup, kardinal Romilli, 
ustoličen na mjesto preminulog kardinala Gaysrucka. Dalje pooštravanje 
situacije dovelo do okupacije grada Ferrare sa strane austrijske vojske 
(13. kolovoza 1847.). Kad je papa podigao protest protiv neovlaštenog 
zaposjedanja teritorija koji je pripadao njegovoj dražvi, nastala je u cijeloj 
Italiji neopisiva uzbuna, a Karlo Alberto je ponudio papi svoju vojsku i 
flotu. Na vijest o tome počele su demonstracije zauzimati otvoreno ratnički 
karakter. Po cijeloj Italiji skupljali su se iznosi za pripravljanje velikog 
rata za oslobođenje. : 

Isto uzbuđenje kao u Rimu, nastalo je u Firenci i u samom Turinu. 
Tu su stanovnici brzo izišli sa zahtjevom, da im se dopusti, kao i u Rimu, 
da organizuju narodnu stražu. Vladari su se teškom mukom nekako od- 
branili takva navaljivanja. Sloboda štampe, konsultivni parlamenat, narodna 
straža, to su bile koncesije, koje je narod tom prilikom vikom i prijetnjama 

iznudio od pojedinih vladara. Iz Londona je Giuseppe Mazzini upravljao 
otvoreno pismo papi, u kojem ga je pozivao, da se stavi na čelo Talijana 
te da krene na veliko djelo oslobođenja, a Giuseppe Garibaldi se javljao 
iz južne Amerike nudeći papi za slučaj rata za oslobođenje svoju četu, već 
prokušanu u ratovanju. 

Jednom riječju: Italija je na kraju god. 1847. bila zrela za revoluciju. 
Ona je dobro znala, da ne će više svojih malih vladara i da ne će Austrija- 
naca u Lombardiji i u Veneciji. Ali jedno nije znala: šta će učiniti kad po- 
stigne svoj ratni cilj. Ta suglasnost u borbi uz potpunu nesuglasnost u pi- 
tanju daljih ciljeva glavni je unutrašnji uzrok neuspjeha talijanske revolu- 
cije god. 1848.—1849. 


HRVOJE BOR: 


SVIBANJ 
t Đuki Sudeti 


Djeco, uberite cvijeća, 

ponesite svoje kotarice, 

danas, otidite u gajeve i livade 

i skupite puno mirisnog cvijeća... 


Ne znate, da je Majka vaša bila bolesna ? 
Pred njom već dugo stoje 

umjetne ruže i narcisi. 

Prah je u papirnatom cvijeću 

i pauk je poviš kreme od zvijezda 

spleo prljavu mrežu. 


Kad se iz gore vratite, 

dječaci rudaste kose i svježi, 

zaspite Majku Božju pregrštem ljubica, 
kitama đurđica 

maslačka i šumarica. i 

Toliko uresite njezin plavetni plašt 
šarenim cvijećem, da vam se Ona 

ko dobra majka nasmije... 


Tad ćete osjetiti, da imate krila, 
vi ljudska djeca, 
i da vas dižu ta nevidljiva krila 
do Njena Sina, 
jer ta su krila: Nevinost. 
I kad vam bude dvadeset godina, 
vi ćete postati pjesnici . . . 
I vaše će obzorje tako široko biti, 
da ćete samo klicat... 
vi djeca velike Majke, 
što je na veliki Petak mnogo patila... 
(1931.) 

K. RIMARIĆ-VOLINSKI: 
PUŠKIN 


Izmirenje s Nikolom I. 


U rujnu godine 1826. dogodi se u pjesnikovom životu neočekivan pre- 
okret. Puškin je još u početku iste godine podnio novom caru molbu za po- 
milovanje. Neočekivano, 5. rujna, dođe u Mihajlovsko carski glasnik 
(Feldjiger) te mu naredi da odmah s njim otputuje u Moskvu, kuda je 
car došao na krunidbene svečanosti. Tamo ga Nikola primi. Eto što se do- 
godi, po pričanju baruna Korfa (citiram prema životopisu pjesnikovu od 
N. Jakovljeva) : »Car zapita Puškina, što bi potonji radio, da je bio u Pe- 
trogradu 14. prosinca. Puškin odgovori, da bi bio u redovima pobunjenika. 
Na pitanje Nikolino »da li se njegov način mišljenja promijenio, te da li 


daje časnu riječ da će misliti i raditi drukčije« Puškin dugo nije ništa odgo-. 


vorio, a onda pružio Nikoli ruku te obećao da će biti drukčiji... Nato mu 
car dopusti da se nastani gdje hoće, da piše, ali da podnosi sve na cenzuru 
samo njemu, caru (»ja ću biti tvoj jedini cenzor«), — a preko šefa žandar- 
merije, grofa Benckendorffa. 

Čini se da je car dobio dobar dojam o pjesniku. Vele, da je rekao istog 
dana jednom od dvorjanika: »Znaš, govorio sam s najpametnijim čovje- 
kom u Rusiji«... Međutim tko zna, kakav je prepredeni diplomat bio 
Nikola, bit će mu jasno da je to bila tek vješta igra: htio je vitešku dušu 
pjesnikovu zarobiti također (pravim ili tobožnjim) viteštvom . . . Uz male 
nesporazumke, taj je ugovor, treba priznati, bio održan do kraja (do smrti 
pjesnikove). »Sloboda« je izgubila svoga barda, barem javno. Nikola je 
dobio nekoliko oda (manje-više iskrenih) ... Rusija je pak dobila neku 
relativnu slobodu za svoga prvog pjesnika. Teško je suditi o svemu tom. 
Ali treba uzeti u obzir to, da politički horizont Rusije u tim godinama nije 
pružao nikakvih nada u kakve pokrete ili čak reforme. To je prvo. A dru- 
go da je Puškin bio ipak — kako smo vidjeli — plemić, koji se zgražao 
od »bijesa svjetine« (kao što se vidi i iz »Ode Slobodi«). Možda bi to bio 
i presmion zaključak, ali se piscu ovih redaka čini, da se taktika Nikolina 
sastojala u tome, da pjesnika odvrati od ideje pučkih revolucija. Nije bez 
veze s tom taktikom i punomoć pjesniku, da smije proučavati historijat 
Pugačevljeva ustanka, koji je obilovao grozotama počinjenim nad životima 
plemića (vidi »Kapetanovu kćerku«). Individualistički značaj pjesnikov 
koji je prezirao »plebs« (»černj«, crni puk) kao i uopće javno mišljenje, 
pružao je podesno tlo za tu taktiku. Ali o tom ćemo još malo pri kraju... 


1826.—1839. (Godine prije braka). 


., Puškin se ipak brzo razočarao; prvi osjećaj, da je dobio slobodu, 
išćeznuo je kad je opazio budno oko cenzure (Grof Benckendorf je opo- 
menuo pjesnika, da ne smije čitati ulomke »Borisa Godunova« ni na pri- 
vatnim kružocima, bez dopuštenja careve cenzure; kasnije su ga počeli 
uznemirivati zbog pjesme o Andrć Chćnieru i zbog blasfemije »Gavrili- 

jade«,t) koja se je počela širiti u rukopisima. Vidimo da se i Puškin držao 
ugovora samo djelomice. Bio je čak pokrenut i sudski postupak protiv pjes- 
nika. Taj se vukao kroz godine 1827.—1828., te se završio tajnim policaj- 
nim nadzorom i zabranom da bilo šta objavljuje bez cenzure. Ipak mu slo- 
boda više nije bila oduzeta, premda su bile odbijene dvije njegove molbe: 
jedna, da ide kao dobrovoljac u operativnu vojsku protiv Turske, a druga, 
da mu se dopusti odlazak u inozemstvo. 

Za vrijeme tih perturbacija Puškin je živio u glavnom u Moskvi, 
gdje je postao vrlo popularan. U te godine pada i njegovo bliže poznan- 
stvo s interniranim u Moskvi Adamom Mickiewiczem. Ono je ostavilo znat- 
nih tragova u stvaralaštvu jednog i drugog pjesnika. Inače, kao što koji 
put Puškina obuhvati bijes uživanja ili bijes očaja, tako mu isto koji 
put dolazi i »bijes stvaralaštva«. Tako na jesen godine 1828. u par tjedana 
stvara »Poltavu«, boraveći u Petrogradu u hotelu. Iste se godine upoznaje 
u Moskvi s mladom (16-godišnjom) Natalijom Gončarovom. To je po- 
znanstvo bilo kobno. Naredne godine, 1829. u proljeće, službeno ide u 
prosce, ali bi uvjetno odbijen (dok je Natalija još premlada). Porodica 
Gončarovih bila je dosta rastrovana. Otac je bio psihički bolestan, majka, 
tiranske ćudi i one ukočene i konvencionalne staroruske religioznosti; ma- 
terijalno stanje loše, naročito zato što je trebalo kriti svoje siromaštvo pred 
svijetom ... Kćerke su sanjale o »sjajnim partijama«, dok siromašni pjes- 
nik nipošto nije bio takav. Razočaran odgodom, Puškin odlazi opet na 
Kavkaz. Tamo dolazi — kao privatno ali poznato lice — komandantu 
Paskijeviću (kasnijem Paskijeviću-Erivanskom, surovom diktatoru Polj- 
ske). Skupa s armijom ulazi u osvojeni Erzrum, što mu je kasnije poslužilo 
temom za vanredni opis »Puta u Erzrum«, gdje vidimo bezbroj živih opa- 
žanja o životu na Kavkazu i u Turskoj Armeniji. Uzgred budi rečeno, to 
je jedini slučaj u životu pjesnikovu, kada je prekoračio granice Rusije, a i 
tada je ipak bio na okupiranom području. Preplašen pojavom azijatske 
kuge, napusti vojsku i nakon duljeg boravka na Kavkazu, gdje je mnogo 
lumpovao i kartao, dođe u Moskvu. Tamo ga vrlo hladno dočeka porodica 
Gončarovih. Ode u Petrograd, da se opravda pred vlastima zbog samo- 
voljnog puta na Kavkaz, da moli opet dopuštenje za put u inozemstvo (ba- 
rem u Kinu s poslanstvom). Uspjeha nema. Pokušava sudjelovati u izda- 
vanju Delwigove »Literaturne Gazete«, ali mu posao nikako ne ide od 
ruke. 

Konačno, na Uskrs 1830. primljena mu je bračna ponuda. On je služ- 
beni zaručnik Natalije Gončarove. Javlja o tom caru, tražeći dopuštenje (1), 
a ujedno se tuži na svoj položaj »čovjeka pod paskom«; osim toga moli 
da mu se dopusti štampanje »Borisa Godunova« bez izmjena cenzure. Po 
nalogu carevu Benckendorf mu javlja, da mu se brak dopušta, da »Bo- 


risa« smije štampati »pod ličnom odgovornosti« (?), i da se pjesnik ne 
Brc 


1) Ta je »Gavrilijada«, najblasfemnija pjesma o arhanđelu Gabrijelu, koju 
samo čovjek može zamisliti, tek poslije prevrata 1917. g. bila je štampana potpuno. 
Ali se i danas u običnim sabranim djelima piščevim štampaju samo ulomci tog »poema«. 
Moskovski »Bezbožnik« posvećuje čitav svoj prvi broj od 1937. godine Puškinu, te 
u cjelini štampa u njemu »Gavriliadu«. 

nalazi »pod gnjevom« carevim, nego pod očinskom paskom. S obzirom na 
brak, otac pjesnikov uređuje svoj odnos s neposlušnim sinom: daruje mu 
200 kmetova na posjedu kraj Nižnjeg Novgoroda i uređuje druge stvari 
u vezi s tim. Puškin ode na to imanje, koje po njemu kasnije postade zna- 
menito, jer su tu napisana mnoga krupna djela; to je Boldino, gdje mu se 
vrlo svidjelo (stepa, nema susjeda...) i gdje se počeo intenzivnije baviti 
književnim radom. I kasnije se vraćao ovamo, baš kad bi trebao uvjeta za 
mirno stvaranje. Djela su te periode: »Škrti Vitez«, »Mozart i Salieri«, 


»Kameni Gost« (Don Juan), »Gozba za vrijeme kuge«, dvije zadnje glave 
»Onjegina«, mnogo proze (»Pripovijetke Bjelkina«, među kojima »Du-. 


brovski«, »Gospođica Seljanka«, onda »Povijest sela Gorjuhina«, pred- 
šasnica Saltikov-Šćedrinove »Povijesti jednog grada«, jetka satira težaštva 
i Rusije uopće, te mnogo lirike. U to se vrijeme Puškin sasvim razračunava 
sa svojom prijašnjom frivolnošću u pogledima na život. Misao o vrijed- 
nosti života i slični filozofski problemi ozbiljno ga zanimaju. Kao primjer 
sasvim novog stila u stvaralaštvu, navest ćemo pjesmu, koja je napisana 
1830., a kasnije je unesena u t. zv. »Scene iz viteških vremena«: 


»BIJEDNI VITEZ« (1830) 


Živio negda vitez — bijeda, 
Vječno-šutljiv, priprost čak, 
Lica mrka, stalno blijeda — 
Duhom odlučan i jak. 


Sveta ljubav bode irnom, 
Dušom vlada iajni mit — 
A. M. D. on krvlju crnom 
Svojom piše na svoj štit... 


Viziju je imo neku: Kad u pustoj Palestini 

Ne pamti je vid ni sluh, Izmeđ stijena, koban čas, 
Tragovi pak, ti, što peku Ć U boj idu paladini : 
Žigošu mu jošte duh. Gospam' vičuć u sav glas — 


»Lumen Coelum, Sancta Rosa!« 
Viče vitez, srdžbom pjan, 

A taj povik, kao groza 
Muslimanđ tuče stan... 


Sav izgoren dušom šednom, 
Žend nije gledao već, 

I do groba niti s jednom 
Niti jednu reko riječ... 


Mjesto ubrusa od svile U zamak se vrati ružan, 


Krunicom je stegć vrat Tu povučen živi sam, 
Kacige s rešetkom mile Šutljiv, mrk 2 stalno tužan — 
Ni za kratak skida sat... / Kao sulud, umre tam'...1) 


Još otvorenije priznaje on svoj veliki duševni preokret u pjesmama: 
»Bezumnih godina utrnulo veselje« (puno rezignacije), »Oktobar dođe 
već« (sluti dolazak starijih godina —) itd. Bavi se istodobno i genealoškim 
ispitivanjem obitelji Puškina i Hanibala, valjda crpući iz obiteljskih trza- 
vica svoje porodice zlu slutnju za svoj budući brak. Veli, da se ženi prema 
običaju: ta 30 mi je godina... Iluzije nema. Svaka radost bit će neočeki- 
vana. Čak je rekao jednom zgodom, da bi rado razvrgao zaruke. 

.. Konačno, 18. veljače 1831., u Moskvi, dođe do svatova. Ne dobivši 
nikakva miraza, naprotiv posudivši priličnu svotu punici, Puškin ode sa 


) *) Karakteristično je, da je ta pjesma, zamišljena prije kao prilično podrugljiva 
i blasfemna, kasnije prerađena tako, da je dobila gore citirani sadržaj. To je u vezi 


sa znatnim promjenama u nazorima pjesnikovim, te većom njegovom ozbiljnošću i 
filozofskom sređenošću. 

ženom u Carsko Selo. Isprva se činilo da su sretni, kasnije, novčane poteš- 
koće počeše trovati sreću pjesnikovu. 


Godine 1831.—1836. Zadnja perioda života i rada 


Godine 1831. Puškin završi izdavanje svoga »Onjegina«. To njegovo 
kapitalno pjesničko djelo donijelo mu je zenit slave, a i materijalno je izda- 
vanje svezaka »Onjegina« bilo rentabilno. Mnogo se govorilo i pisalo o 
»Onjeginu«. Ali je van svake sumnje, da je u njemu sav — ne samo »Puš- 
kin«, — nego i sav ondašnji ruski svijet. S toga je stajališta on historijski 
— besmrtan. Pjesnik sam u predgovoru zove »Onjegina« satirom. Nego 
ako je i satira, ona, nasuprot Gogoljevoj, ne daje samo crnu boju. U tome 
je »Onjegin« možda najevropskije djelo ruske muze, koja se u rukama 
Puškinovim riješila onog teškog pritiska beznadnosti, koja truje sav ruski 
Život... Onjegin je i satiričan i istodobno vedar. Ljudi u njemu, ma da 
1 negativni, nisu nakazne, poput »Mrtvih Duša« ili Dostojevskijevih pola- 
luđaka. Rusija ispada kao zemlja koja ima da se razvija i može da se raz- 
vije... Sam Puškin u predgovoru veli da nije dobar onaj »spleen« (»ury- 
nie«) koji se osjeća u nekim strofama, očito smatrajući vedrinu — vrlinom. 
A vedrina je data samo jačim duhovima . . . Navodim prve strofe prve glave 
Onjegina, da se vidi onaj naročiti ležerni stil, kojim je djelo ispjevano:!) 


IZ PRVE GLAVE >»EVGENIJA ONEGINA« 


(1822—1831, prva glava izdana 1825) 
Žuri se živjet i osjećat hita... 
Ku. Vjazemski 


I »Baštinit svojtu« mu je fah. 
Moj stric je čovjek kakvih treba, »Ljudmile« štioče i »Ruslana«! 
Oboljeti kad zbilja znao: S jumakom ovoga romana 
Tim diže ugled svoj do neba, Bez uvoda sad, ovaj čas, 
Šta bolje ne bi nitko dao! Upoznat odmah hoću vas: 
Bud drugim njegov primjer — nauk, — Onegin, prijatelj moj blagi, 
No, Bože pravi, kakav bauk... Uz Neve rođen mutni bijeg, 
Uz njega biti noć i dan Ko i wi, možda; ili tek 
I ne smjet nikad izić van! Tu sjaste, čitatelju dragi? 
Zar podvala to nije niska Ja ondje šetah nekad... jao! 
Zabavljat poluživi stvor, AL sjever škodit mi je znao... 
Posbremat jastučića zbor, II 
Dat medicinu, koju iska, 
I s uzdahom uz svijesti prag 
Pomišljat: nek te nosi vrag!? 


Činovnik odličan 1 revan 

Otac mu stvori golem dug: 

Tri plesa godišnje... i, gnjevan, 

1 On krahom svoj završi krug... 

Eovgeniju bi sudba sklona 

To derana su misli mlada »Madame« uz njega bila »bonac, 

Što poštom leti kroza prah »Monsieur« mu onda mentor bio, 

Previšnjom voljom Zeusa — sada Bi dječak živahan, a mio... 


1) Bez obzira na prijašnje prevode (Trnskoga i Odavića) donosim svoj 
pokušaj. Držim se ovih principa: 1. broj redaka i sistem srokova mora točno 
odgovarati originalu; 2. Ritam i poređaj ženskih i muških srokova isto tako ; 3. strani 
izrazi se ne prevode. Oneginu se ne smije oduzeti njegov snobovski i blazirani ton, 
sviđa li se to ili ne sviđa. Od daljnjeg rada odustao sam zbog teškoća za jamb u hrvat- 
ca i zbog muških srokova. Neka u budućem kongenijalan pjesnik dovede ovu ideju 

okraja... 

»Monsieur PAbbć«, taj Francuz bijedni Od Romula i sve do nas 

Da djetetu olakša trud Nawesti znade svaki čas. 

Uz šalu učio sve... i svud... 

Moralom nije gnjavio, vrijedni, VII 

Za ukore bi dosta škri Rad nekog sjajnog ditiramba 

1 vodio čak u »Ljetni Vri«. Životnu ne bi presreo slast — 
IV Troheje lučiti od jamba 


Kabo is On nije nikad imo čast. 
Kada mladićem bane dijete Homera grdi, Teokrita, 
I »malom« »pravi« dođe dan, AP je študirć. Adam-Smitha 
To doba nada, nježne sjete, I dubok Bi akonomiri 
»Monsieur« odjednom leti van... I s tim je bio sasvim čist, 
| gle, Onegin = kg slobodi, Od čeg je državi bogaistvo 
Po posljednjoj je šišan modi, Što promiče nam život sav, 
Ko »Dandy«: londonski mu kroj... I malu vrijednost zlata znav, 
I »svjetski« ugleda om 10]. »Produkte« cijenio 1 »zanatstvo«. 
Francuza jezik savršeno 


: ; gasa No otac to je shvaćo zlo 
Na pismu 1 gomjeći #RG Založiv svoje »rodno ilo«... 
Mazurku pleše, lakše sna, 


Nakloniti se zna mondeno... vin 
Što još? I sudi svijet. mu cio: 


Jest, pametan! Vanredno mio!... Al svega što je znao Evgenij 


* Da gričam nestaje mi čas... 
V No bi u nečem pravi genij 

I više znao, neg? itko nas... 

Što svlad6 on u doba mlado 
Čim mučio se, trudio rado, 

Što sav ispunjalo mu dan 

I čak i lijeni, tužni san — 

To mu je »nauk strasti nježne« 
Što opjevć ga Nazon taj, 

Zbog čega tužni dođe kraj 
Fantazije dalekosežne: 

Bi tjeran u Moldavski kut, 

S italskih poljana — na Prut... 


Svi mi smo učili tek malo 

I koje što, 1 bilo što, 

I kom do odgoja je stalo, 

Prelaka stvar — pokazat to. 

Onegin bi, po sudu mnogih, 

(Odlučnih sudaca i strogih) 

Baš učen dečko, ali pedant 

Što znade vješto i »galani« 

Bex natege u razgovoru 

Dodirnut lako svaku stvar 

I kao fahman, mudro — star, 

Značajno šutjeti u sporu, 

I dame ijerat — nije grijeh — IX 

Sa epigramima u smijeh... Nas plamen srca rano muči 

— To weli i Chateaubriand —, 

VI Nas ljubavi ne narav uči, 

Latinština!... Sad nije modno! No prvi bestidni roman. 

AV, da vam pravu kažem riječ, Žedni smo život odmah znati 

Naučio je svrsishodno To znanje će nam knjige dati 

Sqvih epigrama smiso već, A ljeta idu nekud van — 

Sve Juvenata oštre šale... Mi sreće nismo znali dan. 

Zna na kraj pisma meinut »vale« Iskustvo žureć naprijed sveto 

I sriče, klasicizmu dar — Mi sreći škodit znamo tek. 

Iz »Eneide« verza par. I ode sreća nam za vijek... 

Zavirit strah mu — gle, grozote — I gubi vatru pleme kleto... 

U stari kronološki prah Onegin sve to dobro zna 

U drevnih ljetopisa dah, I žene poznaje »do dna«.... 

Al starih dana anegdote, go god ogra Ogg a s K 


. Život u Carskom Selu i u Petrogradu, uz stalnu želju da se »pojav- 
ljuje u svijetu«, dovodio je Puškina u velike neprilike. Život »oženjena 
čovjeka« stajao ga je deseterostruko više od samačkog, a on je računao 
samo s trostrukom teškoćom. U očaju obraća se caru: moli da ga imenuje 
urednikom vladina lista ili da mu dopusti da se pozabavi historijskim stu- 
dijama o Petru I. Car ga imenuje opet u kolegij vanjskih poslova i dopusti 
mu da radi po arhivima. Te studije nisu urodile završenim kakvim djelom. 
Ali ono što je bilježio, sada kada je sve to štampano među njegovom ostav- 

štinom, pokazuje velik i pronicav smisao za rad te vrsti. Nekoliko stranica 
njegovih bilježaka o Petru i sada je neophodno gradivo za svakog histori- 
čara epohe. Imao je oštro pero i sređen um za takva djela. Šteta što ga je 
od studija odvukao njegov rastreseni život (a od česti i pretežna sklonost 
čistom umjetničkom stvaranju). Svakako pokazuje crte rođenog učenjaka 
većeg stila, skrupulozna i savjesna sakupljača povijesne građe i dobra pri- 
povjedača više nego suvremenik mu slavni Gogolj, koji je neko vrijeme 
bio profesor historije na fakultetu u Petrogradu. Taj isti Gogolj piše svom 
drugu Danilevskom god. 1833. ovo: »Puškina ne možeš nigdje naći, nego 
na plesovima; tako će on profućkati sav svoj život, ako ga kakva nužda 
ili slučaj ne zavuče na selo«... Sam Puškin veli: »Novci dolaze radom, 
a za rad treba samoće ...« U takvu raspoloženju putuje s dopuštenjem 
carevim iste 1833. godine preko N. Novgoroda, Kazana i Simbirska u 
Orenburg, opet s naučnom svrhom: študira ustanak Pugačeva na licu 
mjesta. Materijal je skupio odličan, a rezultatom toga bijaše »Povijest 
Pugačevljeve bune« s prilozima, i duža pripovijest »Kapetanova kćerka«. 
Oba djela uzeta zajedno zbilja su prvi i nedostiživ pokušaj rekonstrukcije 
epohe. Već smo rekli, da je u intencijama Nikole I. bilo da pruži Puškinu 
mogućnost da zaviri u ponore psihologije »ruske pobune, besmislene i bes- 
poštedne«. Uza svu službenu frazeologiju, Puškin ipak nije krio istine, i 
onda kada je ona bila neugodna vlastima. U: naše vrijeme, kada su rekon- 
struirana mjesta »historije«, koja je bila ispustila cenzura, vidimo, kako 
je kritički pjesnik gledao neke čine ondašnjih vlasti (torture i sl.), a iz 
»Kapetanove kćerke« opažamo, da ni sam Pugačev nije iznesen kao zlo- 
činac bez traga svjetlosti. Ipak je studij »Pugačevštine« utvrdio u Puškinu 
njegov, tako rekavši, »ustavno-monarhički« pogled na stvari, t. j. želju za 
postepenim usavršavanjem ruskih prilika, a ne za prevratom, koji bi bio 
koban u prvu ruku za ljude Puškinova društvenog sloja (pojedince i či- 
novnike), jedinog manje više kulturnog u to doba. Svakako Puškin nije 
do kraja života bio ni ulizica ni izdajnik ideja iz svoje mladosti, premda 
se, bez sumnje, carizmu u licu Nikole I. ipak (uvjetno) poklonio. 

Na povratku s Urala ostaje neko vrijeme u svom Boldinu (uvijek 
1933. £.) 1 tamo stvara »Bakrenog Jahača« (istodobno hvalospjev i pro- 
kletstvo Petru i njegovu gradu); »Andžela«, neke »Skaske«, prevodi iz 
Mickiewicza i izrađuje nešto lirike... 


U isto razdoblje idu i »Pjesme Zapadnih Slavena«, uzete glavno iz 
talzificirane zbirke »Guzla« od Merimća, ali ima i dvije originalne iz 
Vukove zibrke, dvije iz »Serbijanke« Milutinovićeve i jedna — Hasan- 
aginica (nedovršena) iz Fortisove knjige. Raditi na tome je pjesnik za- 
počeo 1832., svršio 1833., a štampane su 1835. Šteta što je nasjeo falsi- 
fikatu: pjesnik je pokazao golemu sposobnost uživljavanja u te pjesme, a 
ćesto zapravo korigira i samoga Merimća. 

Na Božić 1833. godine car imenuje Puškina Kammer-Junkerom 
(zvanje, koje se davalo sasvim mladoj gospodi, dok je Puškinu bilo već 
Preko 30 godina). U tom imenovanju možda leži ključ pjesnikovu tra- 
gičnom svršetku. Nikola I. bacio je naime oko na suprugu pjesnikovu. Da 
mogu polaziti dvorske plesove, trebalo je dati njenu mužu neko dvorsko 

zvanje. Budući da Puškin nije predaleko uznapredovao u činu državne 
službe, nije mu se moglo dati dolično zvanje (recimo »Kammer-Herra«) 
iz formalnih razloga . . . Puškin taj čin prima ironički: »Neka me imenuju 
1 »Kammer-pažom« samo da ne primoravaju učiti francuski rječnik i arit- 
metiku«. Međutim, to ga se dublje kosnulo: to se vidi po tomu, što je 
uvijek odbijao da pribiva svečanostima u grupi osamnaestgodišnjih »kam- 
merjunkera«. Car se srdio ... ali konačno ipak i shvatio. 

G. 1834. Puškina guše novčane neprilike, njegove, očeve i sestrine ... 
Otac mu i brat bijahu uvijek neuredni ljudi, mnogo neurednmiji od samog 
pjesnika . . . Puškin je bio primoran da i njihove »zaplete« raspleće ... 

= Ipak mnogo i ozbiljno radi. Godine 1834. izlazi »Pikova Dama«, 
stilski najdotjeranije prozno djelo toga doba, svršava i izdaje »Povijest 
Pugačevske pobune« te prima u tu svrhu pozajmicu — carevom odlukom 
_ “od dvadeset hiljada rubalja. Vele da mu je Nikola i još više darivao 
novca, čisto lično . .. ali sigurno o tome ne znamo ništa.!) Iste godine 
opet posjećuje Boldino i tamo piše znamenitu »skasku o zlatnom pijetlu« ... 


* 


Mondeni život i novčane neprilike zadaju hiljadu briga Puškinu u 
god. 1834. 1 1835. Žena pjesnikova pozove sebi u Petrograd svoje sestre 
1 još pojača svoj »mondeni« nastup, što je izazivalo nove troškove. Puškin 
ju je zaludu opominjao »da se drži dalje od Dvora, jer u njemu malo 
ima koristi«. Sve češće dolazi pjesniku misao da ode na svoje imanje i 
napusti opet Petrograd. Ta je želja naišla na loš prijem kod cara, te je 
pjesnik bio prisiljen zamoliti Benckendorfa barem zajam od 60.000 ru- 
balja da popravi svoje poslove (»Nemamo ni pare sigurna dohotka, a tro- 
škova godišnje 30.000 rubalja« — piše on tim povodom ženi«, pa se tuži 
da car njemu ne dopušta ni da postane novinar (izdavač političkog lista) 
ni da se pretvori u posjednika). 

Konačno mu ipak car opet odredi pozajmicu na račun plaće (kao 
činovnika Inozemskog kolegija) od 30.000 rubalja, te mu odobri tromje- 
sečni dopust. Taj dopust provede Puškin u pskovskom Mihajlovskom, gdje 
je boravio za progonstva. Tamo je počeo pisati »Egipatske noći«?), pripo- 
vijest povezanu s pjesmom o egipatskoj Kleopatri, te još nekoliko lirskih 
ulomaka. Vidi se da nije bio u stanju raditi. Vrati se u Petrograd prije 
kraja dopusta zbog majčine bolesti, te se opet nađe u staroj atmosferi... 

U to doba ide njegova žučna i zajedljiva prepirka s beskarakternim 
piscem i novinarom Tadejem Bulharinom (poljskim renegatom i vladinim 
konfidentom), s »vladinim« »literarnim pomoćnicima« Grečom i Senkov- 
skim, te sukob s ministrom Uvarovom zbog jedne satire (»Ozdravljenje 
Lukula«) ... (Svršit će se.) 


1) Postoji anegdota: Puškin dade caru novu svoju knjigu na čitanje. Nakon izvjesnog 
vremena car mu vraća knjigu, te pjesnik pita: Kako se V. V. svidilo? — Car veli: Svidjelo 
mi se. Evo ti i moje knjige, čitaj. Puškin primi uvez, u kojem su naslagane hiljadarke; kod 
novog sastanka car pita: »Kako ti se svidjela moja knjiga?« Na što pjesnik odgovori: »Čini 
mi se da je knjiga V. V. mnogo bolja od moje. Molim još jednu takvu na čitanje!« 

2) Te »Egipatske Noći« zvrši je r916. godine Valerij Brjusov, čiji pokus ide među naj- 
uspjelija djela te vrsti, 

pero LETI 


ŽIVA POVIJEST 
DVIJE EVROPSKE OSOVINE 


Još se tako rekavši nije ni osušila tinta na 
potpisima »gentlemenskog« sporazuma između 
Italije i Velike Britanije, kojim ove države 
uređuju sva svoja sporna pitanja na Sredo- 
zemnom moru, a već iznova počinje bjesniti rat 
između britanske i talijanske štampe. Englesko 
javno mišljenje duboko osjeća bol rane, koju je 
rimski diktator zadao gordom Albionu svojom 
pobjedom nad Abesinijom. Treba samo malen 


povod da provali prigušeni bijes inače hlad- ' 


nog i discipliniranog Anglosasa protiv osni- 
vača rimskog kolonijalnog imperija, pa da iz- 
biju na vidjelo sve rasne, kulturne i historijske 
suprotnosti između sjeverne protestantske ze- 
mlje i romanske države, u kojoj je ne samo 
centar Sredozemlja, nego i katolicizma. En- 
gleski vladajući krugovi izvukli su iz abesin- 
skog poraza, koji znači slom svih njihovih do- 
tadašnjih koncepcija i sanja o vječnom anglo- 
amerčkom miru u svijetu pod egidom Društva 
naroda, kao zaključak, da je glavni uzrok tom 
neuspjehu, što Velika Britanija nije bila tako 
naoružana, da bi britanski lav samom svojom 
rikom preplašio grabežljivu kapitolijsku vu- 
čicu i spriječio je od abesinske vojne. Zato je 
britanski parlamenat nakon »gentlemenskog« 
sporazuma votirao vladi dosad neviđene mili- 
jardske kredite za naoružanje na kopnu, moru 
i zraku. Doduše britanski pacifisti, koji su 
inače do sada bili protiv svakog pa i opravda- 
nog naoružavanja Velike Britanije, tvrde da će 
ti novi topovi, bombarderi i ratni brodovi slu- 
žiti samo ideji mira, ali Italija je shvatila to 
projektirano neviđeno naoružanje kao znak, da 
se Velika Britanija nije pomirila s osvojenjem 
Abesinije i stanjem, koje iz njega izvire, kao 
ni uvjeravanjima Mussolinija, da je odsada 
Italija saturirana i da pripada u red država, 
koje čuvaju i brane stečeno, već da se sprema 
na odmazdu i na povratak izgubljenih pozicija. 
Zato je Mussolinijev odgovor na taj britanski 
gest bio: triumfalni put u 'Tripolis, šetnja no- 
vosagrađenom cestom od granice Tunisa do 
blizine piramida, ponuda zaštite Islamu kao i 
pomorski manevri, koji demonstriraju, da Ita- 
lija može presjeći prolaz kroz Sredozemno mo- 


re. Sve su to bili proračunani udarci, koji bi 
imali pokazati Velikoj Britaniji, da je dolas- 
kom faišzma nastala nova era u odnosima na 
Sredozemnom moru, da je Italija prva sredo- 
zemna vlast, jer je sva na tom moru, i da će 
Britanija u borbi s Rimom doživjeti sudbinu 
— Kartage. 

Svi napori Mussolinijeve sadašnje držav- 
ničke djelatnosti upravljeni su na to, da Italiji 
sačuvaju abesinski posjed, a taj se može odr- 
žati samo nesmetanim morskim saobraćajem iz- 
među Italije i nove kolonije. Za to pak treba 
prevlast na Sredozemnom moru, kojim po geo- 
grafsko-strateškim pozicijama dominira Velika 
Britanija. Međutim Sredozemno je more žila 
kucavica britanskog imperija kao najkraća po- 
morska veza s Indijom. Tako je ono poprište 
borbe, u kojoj su na kocki ne samo životni inte- 
resi najvećih država, već i samoga svjetskoga 
mira. Pod tim kutom gledanja rat na Pirenej- 
skom poluotoku ima svjetsko značenje, jer to 
nijesu samo borbe dviju ideologija, dviju kul- 
tura, dvaju nazora na svijet, već se tamo stiču 
odnosno gube pozicije, s kojim se mogu zatva- 
rati vrata Sredozemnoga mora i presijecati put 
do Alžira. Zato španjolski građanski rat sva- 
kog momenta može biti varnica, koja će izazvati 
svjetski požar, ako koji interesent zbilja bude 
htio da na tom pitanju riskira sukob. 


Radi osiguranja Abesinije Mussolini je, pro- 
tivno svojoj prijašnjoj koncepciji, stvorio 050- 
vinu Rim—Berlin. Za Lavalova vladanja u 
Francuskoj, Mussolini je bio spreman da pre- 
uzme protiv Njemačke evropsku stražu na 
Brenneru i da Hitleru priječi prodor u Srednju 
Evropu. Međutim Blumova vlada iz čisto ideo- 
loških razloga žrtvovala je Italiju Engleskoj, 
iako je Mussolinijeva devijacija put Abesinije 
značila za dogledno vrijeme odvraćanje talijan- 
skih pogleda na Tunis, i gurnula je u naručaj 
Njemačkoj a da za to od Engleske nije dobila 
razmjerne protuusluge, kako to najbolje poka- 
zuje britansko očijukanje s Njemačkom u re- 
stauraciji locarnskog ugovora. Uslijed angaži- 
ranja Italije u abesinskoj ekspediciji i zbog 
nejna teškog položaja radi neprijateljstva Ve- 
like Britanije Mussolini mora praviti koncesije 


Njemačkoj više nego što je to bilo i u njegovim 

namjerama i u talijanskom interesu, a dakako 
i u francuskom. Prva vidljiva posljedica sprege 
Rim—Berlin jest prodiranje njemačkog upliva 
u Srednju Evropu, koja je u sadašnjem mo- 
mentu za Njemačku točka najslabijeg otpora, 
jer Poljska ne bi pristala, da Njemačka obra- 
čunava s Rusijom preko njezinih leđa. To naj- 
bolje osjeća Čehoslovačka, čiji se državnici 
trude na sve načine, da raznim koncesijama za- 
dovolje svoju prejaku njemačku manjinu, ali 
bez uspjeha. Pritisak njemačkoga Reicha na 
Češku težak je i zbog toga neki češki saveznici 
kao da dižu od nje ruke, da ne dođu u sukob 
s Njemačkom. Druga državica Srednje Evrope, 
koja je na trajnom udaru Hitlerove ofenzive, 
jest Austrija. Schuschnigg je na nagovor glave 
rimskog trokuta Mussolinija pred godinu dana 
uglavio primirje s Hitlerom i uveo u svoju 
vladu umjerene nacističke elemente. Međutim 
austrijski kancelar bio je prisiljen, da ih sve 
iskrca iz svoje vlade, jer su se pokazali nepo- 
uzdanima, napose prigodom Neurathova posjeta 
Beču. Kad je pak Schuschnigg nedavno otvo- 
reno izjavio, da je cilj njegova pokreta obnova 
monarhijske Habsburške Austrije, koja će se 
plebiscitom uspostaviti, kad za to dođe vrijeme, 
talijanska štampa, koja je u prvi čas odobravala 
kancelarovu tezu, bila je uslijed njemačkog pri- 
tiska prisiljena, da zauzme stanovište protiv 
uspostave Habsburgovaca, iako su oni za Ita- 
liju manje zlo od Anschlussa. Dakako stano- 
vište Virgina Gayde, koji je u tom pitanju bio 
samo tumač raspoloženja talijanskog vanjskog 
ministarstva, iako nije u duhu talijansko-nje- 
mačko-austrijskog sporazuma, po kojem Austri- 
ja ima pravo birati sebi formu države kakvu 
hoće, jer je to njezina interna stvar, ipak po- 
kazuje, da je talijanska straža na Brenneru po- 
pustila i da Italija mora praviti koncesije i u 
pitanju spremanja Anschlussa, budući da da- 
našnje anemično stanje Austrije ide u prilog 
samo Njemačkoj, koja vreba na zgodan mome- 
nat, da pod bilo kakvom formom provede An- 
schluss. I na tom pitanju vidi se kako je Fran- 
cuska pučka fronta žrtvovala svoje pozicije u 
Beču iz stranačke mržnje na Mussolinijevu Ita- 
liju. Hitlerizam se pokazuje prodornim i u 
Madžarskoj, gdje je bio smrću Gč&mbčsovom 
izgubio jako uporište. Nedavno je otkrivena 
urota protiv današnjeg režima, kojim ponovno 
dominira regent admiral Horty, a nakon toga 


opozvan je iz Budimpešte njemački poslanik 
Mackensen. 

Međutim najočitija posljedica  uzburkane 
situacije na Sredozemnom moru i depresije u 
Srednjoj Evropi jesu talijanski aranžmani s po- 
jedinim državama, s kojima graniči Italija. 
Ovih dana potpisao je talijanski ministar vanj- 
skih poslova grof Ciano u Beogradu jugosla- 
vensko-talijanski politički sporazum, po kojem 
obje države garantiraju međusobnu sigurnost. 
Međunarodno je značenje tog ugovora, da Ita- 
lija likvidira sve eventualne sporove sa svojim 
susjedima bilo kopnenim, bilo pomorskim, do- 
sljedno svom stanovištu, da je nakon Abesinije 
ona zadovoljila svoje teritorijalne aspiracije. 
S druge strane Italija ne će da ima na svojim 
granicama neprijatelje u slučaju eventualnog 
sukoba s Velikom Britanijom. Osim toga možda 
su intencije Mussolinijeve, da oslabi veze iz- 
među država Male antante i Francuske, premda 
novi ugovor određuje, da se ne diraju postojeće 
obveze novih saveznika. Konačno, novi ugovor 
možda će Italija prikazati Njemačkoj kao kon- 
cesiju njezinu planu o dvostranim nenapadač- 
kim ugovorima, koji bi se morali sklopiti 
umjesto dosadašnjih kolektivnih ugovora po 
uzoru pakta Društva naroda. Nema sumnje, da 
je novi ugovor također Mussolinijeva mala 
osveta Društvu naroda, jer se u ugovoru ne 
predviđa, da će biti registriran kod Društva 
naroda. Jugoslaviji je Mussolini napravio ši- 
roke ustupke ekonomske prirode a u političkom 
pogledu likvidirao je emigrantsko pitanje te 
prije sklapanja ugovora učinio neke koncesije 
slovenskoj i hrvatskoj manjini u Italiji. 

Nema sumnje, da će Mussolini nastaviti sa 
sličnim aranžmanima i s drugim državama, da 
bi glavnu svoju pažnju posvetio odnosima na 
Sredozemnom moru, budući da je Italija u pr- 
vom redu sredozemna država, dok će ujedno 
pustiti većega maha njemačkoj aktivnosti u 
Podunavlju. Za Hitlera time nastaje povoljnija 
situacija, jer će Velika Britanija biti prisiljena, 
da se zbog napetosti u Sredozemlju obzirnije 
odnosi prema njemačkim planovima i prijed- 
loge o uređenju Evrope, koji svi idu za izdi- 
zanjem Rusije. Kao što Italija između neprija- 
teljstva Velike Britanije i saveznštva Njemačke 
mora birati manje zlo, i zatvarati oči pred ne- 
kim zahtjevima njemačkog Reicha, tako će i 
Velika Britanija možda praviti ustupke Nje- 
mačkoj, da bi oslabila čvrstoću osovine Ber- 

lin—Rim. Zato i u pitanju obnove t. zv. lo- 
karnskog ugovora ili zapadnog pakta Velika 
Britanija ne insistira na paralelnosti istodobne 
garancije sigurnosti na Istoku t. j. s obzirom 
na Rusiju. Velika Britanija također odobrava 
inicijativu belgijskog kralja glede samoobrane 
Belgije, koja je i u planu Hitlerovu, a nema 
sumnje, da i pojedine skandinavske države 
protiv volje Londona ne prave pokušaje aran- 
žmana s Njemačkom. Na taj način s jedne 
strane preuzima inicijativu u Evropi Njemačka, 
a s druge strane Velika Britanija. Razumljivo 
je, što Italija silom prilika mora popuštati svo- 
joj partnerici Njemačkoj, ali je manje shvat- 
ljivo, da je Francuska za Blumove vlade tako 
naglo bez stvarnog razloga ispustila iz ruku 
inicijativu i prepustila Velikoj Britaniji, da ona 
mjesto nje upravlja Evropom, kad je sasvim 
jasno, da Velika Britanija ima drukčije interese 
a prema tome i poglede na uređenje Evrope, 
osobito u času, kad Hitlerova Njemačka daje 
tako snažan tempo evropskoj politici. Tako vi- 
dimo, da težište dviju glavnih evropskih oso- 
vina Rima—Berlina i Pariza—Londona  pre- 
lazi razvojem prilika u Berlin i London, iako 
bi logičnije bilo, da deblji kraj osovine protiv 
Berlina bude Pariz. Međutim to je najbolji do- 
kaz, koliko ljudski t. j. stranački elemenat može 
imati prevagu nad zakonima ne samo geopoli- 
tike, nego i logike i zdravo shvaćenih narodnih 


i državnih interesa. M. Matulić 
LIČNOSTI 
UZ OSAMDESETU GODIŠNJICU MILANA 


TURKOVIĆA 

Ima tomu tek nešto više od godine dana, 
da sam dobio od g. Milana baruna Turkovića 
list, u kojem moli neke historijske podatke o 
Senju i tako sam se, makar i na distancu, upo- 
znao s tim gospodinom i stupio s njim u do- 
pisivanje. U to kratko vrijeme dobio sam od 
£. Turkovića ravno deset njegovih štampanih 
radova, historijskih studija i brošura, dakle 
čitavu malu bibiloteku, kako se zgodno izrazio 
o istom slučaju g. prof. Szabo. Svakako rijedak 
slučaj u našim prilikama, da netko u tako vi- 
sokoj starosti pokazuje tako jaku književnu 
djelatnost, a g. Turković je upravo na 4. ve- 
ljače o. g. navršio osamdeset godina života. 

Osamdeset godina može biti u životu mnogo 
i malo, već kako se uzme i kako se živi. Tur- 
kovićev život kroz ovih osamdeset godina pun 


je korisnoga rada na različitim područjima 
ljudskoga djelovanja i to takva rada, koji je 
ostavio iza sebe vidnoga traga na svakom po- 
dručju, gdje ga je bilo. Zato život i nije slomio 
g. Turkovića, nego je svoj osamdeseti rođen- 
dan dočekao u punoj duševnoj i tjelesnoj snazi, 
obasipan brojnim čestitkama i dobrim željama. 
Sada živi na Sušaku uz more, ono more, po 
kojemu je u mladosti na vlastitim brodovima 
plovio, po kojemu su i njegovi stari kao senjski 
Uskoci plovili. Mirno može pogledati na svoj 
plodonosan život, ali on ne živi ni sada bez 
rada. Gotovo grozničavom brzinom radi. Kao 
da osjeća, da mu ne će biti dosta vremena da 
kaže sve, što bi imao kazati. A on ima mnogo 
toga kazati i umije kazati. "Ta proveo je svoju 
mladost u trgovačkom poslu u Karlovcu i na 
jedrenjacima, kad još nije bilo željeznice, rije- 
dak je dakle svjedok ondašnje trgovine i go- 
spodarskoga života. Živio je još u doba Vojne 
Krajine i išao u krajiške škole, sudjelovao kod 
okupacije Bosne, obnovio potpuno gospodarstvo 
na dobru Kutjevu, koje je nekad pripadalo 
cistercitima pa poslije isusovcima. “Tamo je 
osnovao i šumsku industriju, doveo svoje go- 
spodarstvo na stepen uzorna gospodarstva, su- 
djelovao je u melioraciji i Slavonije i uopće u 
svim važnijim gospodarskim poslovima zemlje. 
Kad je sve to svršio, povlači se u dubokoj sta- 
rosti opet na more i predaje se potpuno studiju 
povijesti, dakle nauci, koja najbolje odgovara 
njegovoj dobi i u kojoj može najviše dati, 

Već je i prije g. Turković sakupljao raz- 
ličite historijske spomenike, slike i knjige, a 
sada na osnovu toga materijala piše svoje hi- 
storijske studije. U prvom ga je redu intere- 
sirala povijest samoga dobra Kutjeva i opatije 
BI. Dj. Marije de Gotho. Iz toga su mu pod- 
ručja ove radnje: »Prošlost opatije B. Dj. Ma- 
rije Vallis honesta de Gotho seu Kuttyeva 
(1232—1773)«; »Povijest dobra Kutjevo za 
vrijeme njegova pripadanja naukovnoj zakladi 
(1774—1882)«; »Das Resumć€ der Historie von 
der Domine Kutjevo«; »Prehistorija Podgorja 
Krndije«; »Požeška dolina u povijesno doba do 
XIII. vijeka«. 

Budući da je za povijest kutjevske opatije 
morao studirati i povijest cistercitskih opatija 
u našim stranama, dao se temeljitije i na studij 
toga predmeta, pa je iz toga područja štampao 
rasprave »Der Cistercienser-Orden in Slowe- 
nien« i »Ordinis Cisterciensis in Jugoslavia«. 

Obje rasprave vrlo su važne radi obilja po- 
dataka, koji se u njima nalaze i radi toga, jer 
mi uopće nemamo posebnih djela o cisetrcitskim 
opatijama u našim zemljama. 

Posebnu sferu Turkovićeva rada čini izu- 
čavanje gospodarskih i kulturnih prilika u Voj- 
noj Krajini. Kao čovjek koji je radio i trgo- 
vao na teritoriju Vojne Krajine, . upoznao je 
točno: onaj sistem, a usto se potrudio, da svoja 
opažanja potkrijepi još i dokumentarnim po- 
dacima i literaturom, pa je stoga zbilja naj- 
kompetentniji, da nam o tom piše i referira. 
Njegovi su nam radovi iz tog područja to 
draži, što znamo, da gotovo i nema više ljudi 
iz tog perioda naše nedavne povijesti, koji bi 
nam o tom znali i mogli pisati. 

(Osim toga pisao je i o pomorstvu i drugim 
temama, ali ovo mu je najvažniji rad. 

U svim svojim raspravama donosi Turković 
obilje materijala, koji u mnogo slučajeva i ne 
sređuje, nego ga samo nabraja i prepušta či- 
tatelju, da on iz toga izvodi zaključke. To, 

istina, historici ne rade, ali mi znamo, zašto g. 
= Turković tako čini. On ne. dospijeva da sam 
sve obradi, a žao bi mu bilo, da s toliko muke 
sakupljen materijal propadne, pa ga zato 
štampa, da se njim posluži onaj koji će imati 
više vremena, a možda i više stručnoga zna- 
nja. On daje, što može, i zato mu moramo biti 
zahvalni, zahvalni to više, što su njegove knjige 
čist dar hrvatskoj kulturi, Tako mnogo i u tako 
lijepoj opremi izdavati i niti u najmanjoj 
mjeri ne računati na dobitak od prodaje može 
samo plemenit i visoko obrazovan vlastelin, 
pa zato neka mu je svaka čast i hvala. Nijednu 
naime od njegovih knjiga nijesam vidio u pro- 
daji, a ipak sam ih našao kod svih ljudi, koji 
se bave poviješću. "Takav slučaj kulturnoga 
rada i dobročinstva zbilja je rijedak, pa zato 
i mi sijedomu gospodinu čestitamo njegovu 
osamdesetu godišnjicu života s toplim želja- 
ma, da našu nauku obdari još kojim vrijednim 
prilogom. 

Pavao Tijan 
KNJIŽEVNI OBZOR 


RASTUŽENA EUTERPA 


Nije to osamljena palma žarke i sunčane 
Brazilije s istim imenom, nego Euterpa s lirom 
u ruci, klasična štićenica lirskih pjesnika pra- 
teći danas šum žalosnih događaja, koji ne- 


ugodno odzvanjaju na njenoj liri.!) Zveket 
oružja i tutanj ratnih kola zaglušuju nježni 
glasić flaute. Žice odjekuju kao plač za kla- 
sičnom vedrinom, jer pjesnici ne mogu govoriti 
iznakaženim ljudima, pomahnitalim utvarama, 
koje su zaboravle na dušu i srce. Pjesnik ne 
jadikuje radi sebe, koliko radi rastužene Eu- 
terpe, koja se povlači pred sramotom vremena. 
Simbolični naslov razotkriva umjetničko osje- 
ćanje g. Delorka. Zbilja, čitava zbirka pred- 
stavlja zgražanje, povlačenje i bol radi izgub- 
ljene ljudske plemenitosti. Pjesnicima se nameće 
veliko pitanje, da li će bježati pred svijetom 
bez duše ili mu se oprijeti čuvajući u svemu 
umjetničku uvjerljivost. Historijski pitanje dav- 
no, a u umjetničkom stvaranju sudbonosno. 
Jednima je ideal, da na krilima suvremene 
bure i u ritmu okolne svjetine prate život, dru- 
gima je životni ideal postavljen visoko i prema 
njemu se ravnaju u svim vremenskim mije- 
nama. Tu nastaje sukob pjesnika s okolinom 
i s umjetnicima, koji se drže na valu vremena. 
Oni se tuže s rastuženom Euterpom, jer je ideal 
prezren i zabačen a dužnost je pjesnika, da se 
umjetničkim putem približuju uzvišenom cilju. 
Kod prvih, pjesma se ori štropotom okoline, 
oni, koliko je moguće, daju adekvatan izraz 
bezglavoj sredini, a drugi ostaju više lični i 
svoji, ne htijući poistovjetovati svoj izražaj 
s izrazom vremena u kom žive. Delorko ide u 
drugu vrst umjetnika, jer mu je odnos prema 
okolini rezerviran, kritičan i bolan. Razoča- 
ranje nad vremenom i ljudima. Boli ga, što 
su ljudi zaboravili na plemenite svrhe uma i 
srca, vuku se zemljom poput gmizavaca ne di- 
žući glave gore, jer »nebo se mjeri zbog br- 
zine metka«. Izvor ljubavi i plemenitosti, srce, 
postalo je tvrdo kao gvožđe: 


.. «O podlosti doba. Bešćutnosti dana 

Gdje je stid, da se pojavi na licu? 

ili ga sitost bezdana želuca 

uništi zauvijek na sramotu srca. 

..Jao sramoto čovjeka i doba 

u nasilje si prometnula ljubav 

umjesto duše pokazuješ gvožđe 

umjesto časti izdajstvo i grabež. 
(Čemer doba, str. 16) 


U takvim vremenima nema osjećaja za lje- 
potu, mjerilo čuvstva postaje tvrdoća živaca 


1) O. Delorko, Rastužena Euterpa, Zagreb 
1937., Izd. Pododbora »Matice Hrvatske«. 

i ukočenost mišića. S tim manje se mogu uži- 
vjeti u ljepotu prošlosti, koja u pjesničkoj duši 
živi nepretrgnuto od davnih vremena: 


... U vrijeme puno ocjeli i gvožđa 

mojih i tvojih vrtoglavih dana 

ja osjećam živo i prisno ljepotu 

stihova Pistoie, Ronsarda, Orlćansa... 
(Balada, str. 47) 


"Takvih strofa ima dosta i jasno se zapaža 
jaz među pjesnikom i svijetom. Na zlobu, za- 
vidnost i mrzost dana odgovara samo dijagno- 
zom. Moralist bi se usplahirio srdžbom staro- 
zavjetnog proroka, riječ bi mu postala stra- 
vična i jezovita, u želji da djeluje na okorjelu 
okolinu; a Delorko mirno, uplašeno i stidljivo 
čuva sramotu dana u nekoliko diskretno izgo- 
vorenih stihova. Što najviše karakterizira zbir- 
ku, dalo bi se nazvati klasični osjećaj mjere. 
Nemirnom i bijesnom vremenu u prkos, morala 
bi se u njemu poroditi neumjerena srdžba, raz- 
livena bol i prekipjelo gnušanje, a tome nema 
ni traga. Na grube ispade i neljudske osjećaje 
odgovara mirnoćom romanskog ili latinskog ka- 
raktera, a nekad neupadnom antitezom, koja 
više potresa od grmljenja i psovanja: 


Nikad nisam znao da sam sanjar 

kome u duši trajno poju ptice 

da sam svijetu izgrađenom iz gvožđa 

spleo harfu od pamučne žice. 
(Budućnosti, str. 74) 


Svaka odviše ubačena riječ predstavljala bi 
ispad prema nemiloj sredini. Škrtost i prezanje 
pred bujicom riječi realan je izraz kritičkog 
odnosa i pravedne procjene okoline. Brutalan 
i srdit rječnik neminovno povlači djelomičnu 
nestašicu razborite umjerenosti. I ne samo u 
odnosu prema okolini, nego i u drugim prili- 
kama pjesnik je zatvorio osjećaje u plašljive 
riječi, misao je sapeta neznatnošću i riječi i 
kratkoćom rečenične cjeline. More i faunska 
raspoloženja pružaju mu priliku, da riječi po- 
teku širinom vala i pijanog zanosa, ali je uvijek 
sačuvao klasičnu odmjerenost i u riječima i u 
osjećajima (Narcis, More). 

Umjetničke osobine Delorkova stiha daju se 
naslutiti u svakom stihu. Još najranije ispje- 
vane pjesme (Djevojka) očito odaju i krea- 
tivnu i formalnu karakteristiku kasnijih ra- 
dova. Širinom problematike nije nadmašio su- 
vremena pjesnička nastrojenja, ali ličnim izra- 


zom i posebnom reakcijom na svijet zauzima 
naročito mjesto. Kao potvrdu njegovih osobina 
mogli bismo navesti više pjesama (Petrarca, 
Park, More), a najznačajnija i približno naj- 
slivenija u čitavoj zbirci čini se »Magdalena«, 
Tu zapinju za oči karakteristike stiha i emo- 
cionalna suzdržljivost: 


Vito mi bješe mlado lijepo tijelo, 
na prstima mi blistali tirkizi. 
S prezrenjem gledah na sve oko sebe 
gorda i moćna, 
dok ne sretoh Tebe. 
(Magdalena, 50) 


Značajan je u zbirci naročit enjambement, 
kod kojeg prenesena riječ biva jasna daljim 
tumačenjem : 


O tajno tihog sakrivenog časa 
zimskog, kad stabla počinje da kiti 
snijeg, od kog se predjel njiše i bjelasa 
a duša ne zna šta bi htjela biti. 

(O tanjo, str. 19) 


Suspregnutost riječi i osjećaja često prelazi 
u proznu vrstu mirnoće a katkada i nerazumlji- | 
vosti (posljednja strofa u pjesmi Zebnja, str. 
22), i bilo bi korisno za razumijevanje, misaone 
cjeline odijeliti interpunkcijom, jer inače ne 
znamo pripadnost pojedinih riječi. "To može 
nekad osjetljivo narušiti tok ritma, a nerijetko 
sasvim narušiti početnu intonaciju (Kiša, po- 
sljednja strofa). U drugom stihu spomenute 
pjesme ritam se ne da nikako spasiti, a u če- 
tvrtom se izbjegne tek glatkom sinerezom. 

Pronaći svoj način izražavanja upravo je 
najbitnija stvar pjesničke individualnosti. 'Te- 
ško je to naročito u početku, gdje se ukrštavaju 
dojmovi lektire, a Delorko je nesumnjivo izra- 
žajno i emocionalno svoj i ličan. Moglo bi se 
reći, da je u tom pogledu daleko od sličnosti 
s kojim drugim pjesnikom, a kad bismo tra- 
žili uglede, našli bismo da stoji blizu reflek- 
sivnoj tjeskobi Tina Ujevića. Uz lični izraz 
potrebno je nadalje izgrađivati i zaobljivati, 
da tijek misli osvaja lakoćom i glačinom. Tu 
Delorko ima osjetljivih nedostataka, jer u ne- 
koliko slučajeva, ako ne kaćiperski, a ono sva- 
kako formalno nesavršenim načinom popunja 
strofu. Njegov način doživljavanja bezuvjetno 
je diktirao i glavne formalne osobine, koje su 
sasvim njegove, ali bismo mogli posumnjati, 
da će pri tom ostati. Dosad je revolt i gnušanje 

u pritajenom i plašljivom prokazivanju mana 
svijeta, ritam je diktiran unutarnjim doživlja- 
vanjem (što je velika prednost), ali pjesnik se 
plaši, da bi i njegovo srce postalo kameno 
nalazeći se u moru zlobe i postepenom ohla- 
đivanju plemenitosti. On »nema kome da pje- 
va«, sakrio je tugu zaljubivši se u mjesečinu, 
»majku svih svojeglavih sanjalica«, ali se već 
osjećaju trzaji, da iziđe iz rezerve i pročita 
svijetu muškiju riječ: 

Na harfi tkanoj 

od sna i samoće 

prebirem i čvrstim 

oslabljene strune 

i vas u čežnji 

kojoj nema ravne 

pitam se hoće li 

i sa nje da jednom 

zaore zvuci 

zanosa i bune. 

(Pitanje, str. 74.) 
Krupno pitanje, pjesničke misaone i for- 
malne evolucije, na koje će odgovoriti vrijeme. 
A. R. Buerov 


SEDAMDESETIPET GODINA HRVATSKE 
KNJIŽEVNOSTI!) 


U okviru hrvatske književnosti malo se pi- 
salo o stilskim problemima. Literarne historije 
govore o stilu pojedinaca, ali nijesu dale za- 
jedničke stilske crte, koje su povezale književ- 
nike određenog smjera unatoč bogatoj izražaj- 
noj šarolikosti individua. Ta zajednička crta 
negda je i namjerno tražena, koliko nije izrasla 
iz duha vremena i književnog smjera. Pretje- 
ranim poopćivanjem može se učiniti nepravda 
knjiežvniku, čiji je stil sasvim njegova lična 
stvar; ali je istina, da su književni smjerovi 
uz ideološke razlike tražili posebna oblikovna 
sredstva. Bez obzira na sadržaj, formalna bi 
strana imala karakteristične crte za dotični 
smjer. A događalo se, da je tematika zajednička 
raznovrsnim književnim strujama, problemi su 
zahvaćeni s iste strane, no formalni je mome- 
nat izdiferensirao smjerove, te se S pravom 
može govoriti ne samo o sadržajno-formalnim 
periodama nego i čisto ofrmalnim. To se da 
teoretski izvesti, ali obično promjena ideja od- 


") Lj. Maraković: Hrvatska književnost 
1860—1835, Stilsko-razvojni pregled (Preštam- 
pano iz Obzorove Spomenice), Zagreb 1936. 


nosno drukčije zahvatanje problema iziskuje 
naročit stil. Tako bi sasvim neumjesno bilo 
mirni realistički dtalj obojiti stilskom  pateti- 
kom, jer bi se osjetila disharmonija. Tu je 
razlog poznatom  prigovoru o neuvjerljivosti 
djela. Stil stoji u nedjeljivoj vezi sa sadržajem, 
što je i g. Maraković naglasio u predgovoru, 
jer se problemi forme i sadržaja križaju i sta- 
paju čineći »organsku cjelinu«.?) 

Stoga je pisac promatrao lirski, novelistički 
odnosno romanski izraz uvijek u vezi s idej- 
nim promjenama. To je učinio kod pojedinih 
perioda kao i pojedinih književnka. Pregled je 
razdijeljen u pet odsjeka: Šenoino doba, rea- 
lizam, Moderna, ekspresionizam i moderni 
objektivizam. Moglo bi se prigovoriti, da je 
mogao u zahvaćenom vremenskom razmaku na- 
brojiti više perioda, ali se morao čuvati cjep- 
kanja u neizmjernost radi ograničenog pro- 
stora, a gdje je trebalo, spomenuo je naročita 
stilska »istrčavanja« pojedinaca, koja bi možda 
mogla nagoviještati izvjestan književni smjer. 
Podrobnija podjela bila bi pravednija za poje- 
dinca, ali je pisac u ovom radu dao samo pre- 
gled, koji ima »karakter nacrta«. 


Prof. Maraković primjećuje već na početku, 
koliko je škodila književnom napretku borba za 
održanje klasične forme u poeziji, dok je Šenoa 
pošao svojim putem mimo klasičnu poetiku 
stvarajući svoj vlastiti stil, iako je katkad ibo 
teoretski nesiguran. Svakako je značajno pogle- 
dati, kako se odrazila u praksi ondašnja borba 
o našoj metrici. Roman je naglim i genijalnim 
skokom (Šenoa) dobio kompozicijsku ujednače- 
nost i savršen stilski izraz, dok je drama ras- 
peta među klasičnim i modernim izrazom, gdje 
je zasićenost intelektualističke problematike gu- 
šila neposredan dojam. Realizam je imao pri- 
rodan razvoj utjecajem vanjskih okolnosti. Do- 
ba romantičke sanje i historijskog uživljavanja 


2) Prigodom izlaska »Hrvatske književne 
kritike« u redakciji g. Marakovića, g. Haler 
je, uz nekoliko načelnih primjedaba, prigovorio 
da je za g. Marakovića književno djelo »mje- 
šavina životnih i intelektualnih problema s jed- 
ne strane, a jezičnih, metričkih i estetskih ele- 
menata s druge strane i to međusobno nesljub- 
ljenih i organski nepovezanih«. (Hrv. Revija 
1935, str. 370.) G. Maraković to nije tvrdio 
niti je mogao, kako se vidi najbolje iz nave- 
denog mjesta. 

pomaknuto je gorkom zbiljom života i oštrom 
političkom borbom. Roman i pjesma tu nađoše 
bogatu građu, premda nije stvoren serijski niz 
djela jedinstvene idejne koncepcije, dok prvi 
ne prijeđe u Modernu rezigniranom introspek- 
cijom i psihološkim raščinjavanjem (Leskovar). 
Lirika je šablonskim sujetom onemogućila di- 
ferensirano  proživljavanje izražajnih oblika. 
Prednost bi bila u neobičnoj snazi rutine i im- 
provizacije. Drama oživljuje staroklasični de- 
kor, ali je olimpijska ukoečnost drži daleko od 
života (Tresić-Pavičić). Prijelaz k Modernoj 
označen je jakim lomom naročito u stilskom 
pogledu. 

Postizava se izvanredno izražajno bogatstvo 
u lirici a manje u romanu. rPijašnji uzgoriti i 
patetički ton ustupa mjesto prirođenoj muzici 
jezka bez metričkih osakaćenja. Nesumnjivo je 
to najveća zasluga Moderne, jer su mlad knji- 
ževnici pod utjecajem inozemstva izvojštili ko- 
nančo pravo jeziku, nejgovu duhu i gibljivosti 
nad svim mogućim pravilima. Roman je bio 
manje sreće, dok je novela zabilejžila znatan 
umjetnički napredak nad prošlošću. Esej i kri- 
tika postizavaju relativnu savrešnost stila pod 
perom Nehajeva i Matoša. aZčudo da se pri- 
mjećuju tragovi narodne pjesme, koje g. Ma- 
raković vidi kod Kranjčevića. 

Nijedan smjer nije imao određeniju stilsku 
fizionomiju od ekspresionizma, koji se ne za- 
ustavi na reformama mladih nego u oblikov- 
nom pogledu pod utjecajem prilika (rat) za- 
kroči gotovo u neizvjesnost: lirika se sasvim 
oslobodila konvencionalne forme kršeći najsve- 
tija pravila poetike. Riječ je nabrekla kao zrno 
zrela grožđa, da se u odlučnom času rasprsne 
kao znak sazrelog buntovnog duha. Više se ne 
cilja na određen sićušan predmet, nego se borba 
očituje u kosmičkim trzajima, podzemnim po- 
tresima dajući privid stravične vizije poljulja- 
nog svemira. Kosmos je oživio i čovjek se na 
njem miče kao uzbibana paučina. aNdosjetna 
i čisto imaginarna bura zakovitlala je mozgove 
u stilskom previranju Krleže, Donadinija, Ce- 
sarca i dr. Stoga je pozornica postala preuska 
ili barem nedostatna za izvođenje komada, a 
uspjeh kod gledalaca problematičan ne osje- 
tivši srčiku drame, osim da bi se zadovoljili 


"šarenim vizuelnim akrobacijama. 


Popuštanje vanjske napetosti, razočaranje i 
umor prisiliše pisce na razmišljanje. Ekspre- 
sionistički dinamizam traje po g. Marakoviću 


do 1925., kad se zapazilo premišljanje »tražeći 
novi stil života u sitnim i mrtvim stvarima, 
mjesto velikih vidika i divskih zanosa«. Novu 
epohu do danas nazva M. »moderni objektivi- 
zam« kod nas nažalost krivo shvaćen s vječ- 
nim prizvukom socijalne »stvarnosti«. Pojava 
objektivizma najbolje se tumač drugim gra- 
nama umjetnosti: arhitektura ide za simplifi- 
kacijom i dekorativnim iskorišćavanjem mate- 
rije umjesto neorganskog ukrasa. On ne znači 
skretanje prema Marksu niti upiranje prstom 
na zapuštenu periferiju: »moderni objektivizam 
znači, nakon razočaranja revolucionarne epohe, 
ulaženje u stvarnost onakvu kakva je, s isku- 
stvima svih tih eksplozivnih i katastrofalnih 
kriza, sa superiornošću diskretne resignacije ili 
preorbažene žvotne mudrosti, iskrenosti koja 
kao ondje, ne skrivajuć materja Iza načičkanih 
fasada lažne renesanse ili često puerilne Sece- 
sije, iznosi svoje teške krize i svoje duboke 
bolove onakve kakvi jesu, sa nadmoćnim od- 
sjevom unutarnje vedrine ili s laganim osmije- 
hom ironije koja je mnogo toga vidjela i čula, 
a vidjet će i čut će jo šmnogo toga« (str. 22). 
Kazalište je manje sklono fantastičnim insce- 
nacijama, jer gledalac traži smirenije i očitije 
postavljen problem života bez namještene borbe 
sa svemirom. Ispit savjesti, analiza i trijeznost 
zamijenuli su prijašnju buru osjećaja. “To se 
vidi u savremenoj noveli, romanu, a »formalno 
savremena lirika nastoji da se riješi svakog 
dekorativnog patosa; ona nastoji da se još više 
približi običnom govoru ,u kojeĐu tek po gdje- 
gdje iskrsne po koji nenametljiv i diskretni 
srok«. Ovo je oštro zapažena razlika među da- 
našnjom i poslijeratnom lirikom. Dakako ovdje 
se ne mogu točno opredijeliti satriji pjesnici 
trajnige daha, koji su proživjeli spomenute 
stilske razvojne faze mijenjajući stilsku fizio- 
nomiju bez šuma i buke, dok su mlađi počet- 
nici stvarali i vodili pokrete. Letimičan pregled 
razvojne linije od 1860. do danas uvjerava nas 
o velikom naporu i teškom uspinjanju prema 
višem i, recimo slobodno, savršenijem. Da su 
književnici napredovali u oblikovnim odnosno 
izražajnim sredstvima i stilskim mogućnostima, 
jedva bi tko posumnjao, ali se pri čitanju djela 
i gutanju ideološke prinove često zaboravljalo 
na teški put formalnog umjetničkog razvijanja 
i usavršavanja. Tek ovako sažet pregled pe- 
rioda i pojedinaca daje jasniji uvid u vredniju 
stranu umjetničkog stvaranja. Maraković je 

s još neosvijetljene strane zahvatio našu knji- 
ževnost uvijek u vezi s idejnim mijenama i 
s mnogo uspjeha dao nacrt za detaljniji i muč- 
niji posao. S malo riječi odvagnuo je stilsko 
značenje pojedinaca i čitavih razdoblja, što se 
naročito može reći za suvremeno razdoblje — 
moderni objektivizam. Kako pisac već odavno 
prati književna strujanja u inozemstvu i kod 
nas, zatim kazalište, seljačku književnost, ne- 
stručnu pozornicu i film, jednom riječi cjelo- 
kupni umjetnički život, mogao je na ovakav 
način pristupiti pitanju i dati mjerodavan sud. 
A. R. Buerov 


»ILIRIZAM« 


Knjiga g. dra. Jakše Hercega o ilirskom 
pokretu) izašla je već pred dvije godine, ali 
sve dosada nije bila toliko poznata u našim, 
hrvatskim stranama. Tek nedavna polemika g. 
Hercega sa Kritikusom u »Jadranskom dnev- 
niku« upozorila je i širu javnost i stručnija 
lica na ovu knjigu. Kritik je upozorio g. dra. 
Hercega, da je velika omaška njegove knjige, 
što nije iskoristio materijal, koji je objavio 
prof. dr. Fancev u XII. knjizi »Građe«. G. 
Herceg smatra, da to nije nikakav gubitak za 
njegovu knjigu, jer da je on imao pred očima 
raspravu prof. Ježića o ilirskom pokretu u Mi- 
nervinoj kolekciji. Međutim, kad se uzme u 
obzir, da je i g. Ježić, u želji da bude što više 
»samostalan«, mimoišao mnoge rezultate g. Fan- 
ceva, onda istom možemo pravo procijeniti, šta 
znači upotrebljavati izvorni materijal tek po od- 
već razbacanoj i nejedinstvenoj studiji g. Je- 
žića. Drugi je propust ove knjige, što je ra- 
đena bez upotrebe samih ilirskih izvora; pi- 
sati, pa i popularni, prikaz ilirskoga pokreta 
bez detaljnije analize tadanjih časopisa, novina 
i brošura, znači predati se na milost i nemilost 
pređašnih istraživača. Da je g. Herceg de- 
taljno analizirao ideje Iliraca, vidio bi, da se 
ne mogu o ilirskom pokretu izricati bez po- 
.trebne rezerve kategorički sudovi: toliko ima 
kon Iliraca kolebanja, nesigurnosti, a navlastito 
kod ponajglavnije ličnosti, kod Ljudevita Gaja, 
da je svako odsječeno tvrđenje s obzirom na 
političke ciljeve Iliraca u najmanju ruku na- 
silno. Šta je Gaj: samo Hrvat, Velikohrvat, Ju- 


1) Dr. Jakša Herceg, Ilirizam, Beograd 
1935. Luča, biblioteka Zadruge profesorskog 
društva, 1935. Cijena 12 Din, str. 1—220. 


goslaven, Sveslaven? I jedno, i drugo, i treće 
i četvrto. Kako kada. Njegovo nesolidno zna- 
nje, a još više njegova tašta i ohola glava, 
nijesu mu dopuštali, da misli odmjereno, si- 
gurno i bez kolebanja. 

Ne može se tvrditi, da g. Herceg ne pozna 
mnogo fakata; on ih čak toliko nabraja, da će: 
neupućenijim čitateljima biti na teret. Ali, što 
začuđuje kod toga, to je, da se on prema tim 
faktima nije odnosio kritički. On često pojedini 
slučaj generalizira i obrnuto — bitne pojave 
smatra nebitnim. Tako i dolazi do velikog 
broja kontradikcija, a facit je svega toga ne- 
preglednost, neizrazitost, a što je još gore, 
iskrivljeno lice događaja, pojava i vremena. 
Daleko bi nas odvelo, da u potvrdu ovog mi- 
šljenja nabrajamo sve slučajeve, kontradikcija. 
i netočnosti; ovdje ćemo nabrojiti samo neko- 
liko primjera: »Tako su Hrvati, silom prilika, 
morali kroz duge vjekove svoju sudbinu vezati 
za volju Mađara« (str. 7). Na istoj stranici: 
»Hrvati (su se) svojevoljno podvrgli suvereni- 
tetu«. Aut, aut: ili silom prilika, ili svoje- 
voljno, ali ne može biti jedno i drugo. »Na- 
ravno da je, u pomanjkanju narodnog osjećaja, 
našoj vlasteli bilo svejedno ko sjedi na stolici 
hrvatskoga bana: Hrvat, Nijemac ili Mađar« 
(str. 12). »U borbi protiv bečkog despotizma 
našlo se na okupu i hrvatsko i ugarsko. plem- 
stvo« (str. 13). Pa zašto bi se hrvatsko plem- 
stvo dizalo, ako je njemu svejedno, tko je u 
Hrvatskoj gospodar? »Mađarska se stala na- 
cionalno buditi već oko 1790., a Hrvatska tek 
iza 1830., dakle punih četrdeset godina kasnije« 
(str. 15). Kako se ovako može pisati, godine 
1935., to za me ostaje tajna; međutim, u to vri- 
jeme »Hrvatska se nalazila pred  rasulom« 
(str. 20). Ali, molim vas, nemojte to previše 
ozbiljno shvatiti. Nismo mi zaostali za Mađa- 
rima 40 godina, jer, evo, vidite: »Poslije fran- 
cuske revolucije javlja se rad i na buđenju 
narodne svijesti« (str. 23). Dodajte još tome 
ovo, pa se ne ćete bojati onoga rasula: »Sve- 
ćenstvo je u svojim srednjim školama, od fran- 
cuske revolucije i dalje, raznim prevedenim i 
prerađenim kazališnim komađima — koji su 
se na narodnom jeziku davali u pojedinim škol- 
skim svečanostima — sistematski širilo ljubav 
za narodni jezik, za narodne dobre običaje, za 
narodne popijevke i uopće za narodnu predaju« 
(str. 23). Valjda je i to »nacionalno buđenje«.. 
Ali, varate se, ako mislite, da su to prve iskre 

»ilirstva«; autor je na njih zaboravio, pa je 
te iskre otkrio u Gracu, Beču i Pešti: »I tako 
su prve iskre »ilirske« svijesti vrcnule baš 
ondje, gdje se našemu narodu i imenu kopao 
grob. Prvi koraci u ilirskom pokretu polaze iz 
Graca, Beča i Pešte« (str. 25). 

Pogreške prvašnjih istraživača nalaze se i 
kod g. Hercega u cijelosti na okupu. Tako eto, 
i Mihanović nije mogao doći do svojih ideja u 
Zagrebu, i zato ga on na silu šalje u Beč, 
premda je podavno dokazano, da on uopće 
nije studirao u Beču (cfr.. između ostaloga, i 
noviji članak prof. Fanceva u »Hrvatskom 
Dnevniku« od r. siječnja 0. £.). 

Autor je dakle prišao k obrađivanju svoje 
teme s nedovoljnim kriticizmom, a katkada i 
s netačnim poznavanjem stvari. Zato mu i jest 
slika vremena i ljudi kriva, često puta potpuno 
iskrivljena. Da li može kritičan čovjek napi- 
sati da: »Pojam narodnosti kod naše starije 
inteligencije bijaše maglovit. Sve do pojave ili- 
rizma znalo se samo za lokalni patriotizam 1 
za regionalizam... Gotovo sve do polovine 19. 
vijeka kod nas se ne zna ni kako se pravo zo- 
vemo.« (str. 24, 25). Da ga čuje Vitezović! Da 
ga čuje i Kačić! Ali nemojte ni to tragično 
shvatiti. Autor se nije sjetio, šta će kasnije 
reći. Barem u jednom dijelu hrvatskoga na- 
roda bila je narodna svijest razvijena davno 
prije ilirskoga pokreta: »Narodna svijest u 
Dalmaciji bijaše budna već u davnoj pro- 
šlosti« (103). Ta davna prošlost seže čak u 
XV. stoljeće. Uopće sva hrvatska prošlost do 
ilirskog pokreta ispala je i odviše bijedno (da- 
bome, netočno), da će čitaoci Hercegove knjige 
dobiti posve iskrivljenu sliku o kulturnom i 
nacionalnom razvoju Hrvata do XIX. stoljeća. 
Premda ni slika ilirske epohe nije bez pogre- 
šaka, ipak je autor u prikazu ilirskog pokreta 
daleko stvarniji i određeniji nego u prikazu 
pretpreporodnog vremena. 

Dr. Herceg nije imao naučnih ambicija; 
šteta što nije bar u skladu s naukom i što je 
tendenciozan više nego što mu fakta dopuštaju. 
Inače, vrela zadihanost, patetika, katkada pre- 
tjerana, oduševljenje za ilirske ljude — sve bi 
to moglo približiti taj važni odsječak hrvatske 
prošlosti suvremenim čitateljima. Ovako, bolje 
bi bilo da ova knjiga nije uopće izašla, jer će, 
mjesto da služi istini, širiti neistinu. A to ne 

bi smjela činiti ni jedna knjiga, a pogotovu ne 
knjiga namijenjena srednjoškolskoj omladini. 

M. U. 
SVIJET POZORNICE 


STRANI DRAMSKI REPERTOAR 
I 


Ako s obzirom na domaći repertoar i može: 
vrijediti izgovor da izbor ovisi o samoj pro- 
dukciji koja nije baš na naročitoj visini, na po- 
lju stranih književnosti ne može biti ograniče- 
nja, to više što, ako kod domaćih pisaca ima. 
katkada više ili manje »benevolentne« presije 
odozgor ili odozdo, kod stranih su potpuno slo- 
bodne ruke osim ako se, katkada, možda ne 
radi o poteškoćama prijevoda ili osjetljivosti 
motiva. U onom prvom slučaju, mislim da se 
ne može govoriti o težim zaprekama jer imamo: 
prevodilaca doista odličnih, i s nešto više truda 
(a možda i troška) može se u većini slučajeva 
taj problem riješiti povoljno. Dakako da pri. 
tom svaki prijevod već sam po sebi ima rela- 
tivnu vrijednost; ali ako smo se priviknuli da 
slušamo Šekspira u prijevodu i da kod toga 
osjetimo zaista veličinu pjesnikovu, onda je: 
ipak bojazan kod dobrih prijevoda suvišna. Po- 
teškoća bi bilo kod eminentno lirskih dramskih. 
tvorevina kao što su na pr. Mussetove »Co- 
mćdies et Proverbes« koje su tako suptilne i 
neodoljive baš u svojoj versifikaciji — ali na 
njih nije kod nas i tako nitko ni pomišljao. 
Što se tiče druge okolnosti, zapreka iz samog: 
motiva, to je dovoljno poznata povijest stote 
godišnjice Goetheove smrti i neizveđenog nje- 
gova »Egmonta« u našem kazalištu, pa da se 
utvrdi da su putovi dramskih sudbina zaista 
nedostižni. Goethe koji je pred revolucijom 
bježao u idilu »Hermana i Doroteje« i koji se 
u »Reineke Fuchsu« krvavo narugao njezinu 
značenju; Goethe koji je umro u dubokoj sta- 
rosti (slavila se obljetnica njegove smuti) u 
Weimaru, u najidilskijem miru, napadan od 
kasnijih generacija kao dvorski čovjek i ne- 
patriot, Goethe kojega nije, kao Schillera, kon- 
vent proglasio građaninom francuske republike, 
najednom je postao Državni neprijatelj br. X 
sa svojom dramom iz mlađih godina »Egmont«. 
A još to i nije drama iz silovitog i buntovno: 
dinamičnog »Sturma i Dranga«, nego prelazna 
tvorevina koja, pored običajnog patosa koji sa 
scene može da »upali«, ima i prilično nepre- 
mostivih neuvjerljivosti u potrazi za klasiciz- 


mom. Baš radi toga teško je, u drugu ruku 
razumjeti, zašto je izbor pao na tu dramu. 
Ona nije baš tako odlično ogledalo Goetheova 
duha, a naročito ne kada se radi o cjelini nje- 
gove ličnosti, u osvrtu prilikom obljetnice smrti, 
i to nakon proteklog čitavog stoljeća. Jedno je 
stoljeće vrlo bogata prizma za uglavljivanje 
trajnih vrednota u djelima genija (kako poka- 
zuje Puškinov slučaj), pa sumnjam da bi itko 
našao maksimum »goetheovštine« baš u »Eg- 
montu«. Ne bi li bilo mnogo ljepše na pr. po- 
mišljati na to da se iz prvog dijela »Fausta« 
izljušte one scene koje su bez svega fantastič- 
nog »spektakla« Walpurgine noći i sl, nego 
ljudski najpristupnije i najpotresnije, pa da se 
one dadu u slobodnom nizu slika, kao najjači 
dokument uzbuđene i velike Goetheove duše. 
Ipak je prilična sramota za dramsku umjet- 
nost kada se riječi i situacije toga veličanstve- 
nog poema kod nas čuju redovno osakaćene i 
prorijeđene kroz prijevod prijevoda, prilikom 
Gounodove »Margarete«. A ako bi koga sme- 
talo to što bi to bio u neku ruku samo ispre- 
kidani slijed dramskog zbivanja, neka se po- 
misli na veliki i tako karakteristični uspjeh 
»Idiota« na pozornici, koji i tako nije nego 
samo dramatizacija, i to vrlo zbijena i prema 
romanu »nesuvisla«, romana F. M. Dostojev- 
skoga. Što takve scenske realizacije drži na 
okupu, što im daje dinamiku i tonalitet cjeline 
i to katkada snažnije i životvornije od mnoge 
»cjelovite« drame, to je bogata mogućnost uži- 
vljavanja u pojedine likove koje glumcu daje, 
i bez dramatizovanog teksta, lektira i značenje 
djela kao cjeline. Koliko je osiromašena naša 
glumačka umjetnost tim što nijednom od naših 
prvaka glumaca nije dano da ga na pozornici 
ponese duboki i potresni zanos prvoga monologa 
iz »Fausta«, to se može tek izdaleka naslutiti 
kad se pomisli kako, pred nekoliko godina, prili- 
'kom Šekspirove svečanosti, nije ni glumce ni pu- 
bliku ništa smetalo što su igrali i gledali tek 
pojedine scene iz »Hamleta«, »Otela« itd., jer 
cjelina tih djela i tako živi u nama kao ne- 
prolazno dobro čitave svjetske književnosti. Ali 
ne samo zato, nego i stoga što na pr. baš u 
pojedinim scenama »Fausta« ima više drama- 
tike (ako je slobodno kazati), naime efektne, 
ljudski sveobuhvatne scenske dinamike, nego li 
u cjelini, koja (ako:se uzme samo prvi dio) 
me znači nikako rješenje problema, a po tom 
mi pravi dramski rasplet. Baš prilikom razli- 


čitih proslava mogu se praviti takvi eksperi- 
menti, jer bi se inače izvođenje »krnjih« djela 
moglo činiti neobičnim, iako je i to samo pri- 
vidno. 

»Egmont« je drama zaokruženija, kraćeg 
daha, s napetijom vanjskom radnjom i sa sja- 
jem historijske kostimerije — možda je sve to 
dolazilo u obzir kod izbora. A ako je »nečije« 
oko zapelo za motiv djela i tako za nas poko- 
palo stotu godišnjicu jednoga Goethea, u tom 
je samo jedno, dakako kuriozno, svjedočanstvo 
o vječnoj aktuelnosti klasika. Dogodilo se i 
»Koriolanu« da je iza dogođaja sudbonosnog 
9. veljače u Parizu bio skinut s repertoara 
»Comćdie Francaise« koja je najmanje na 
svijetu kazalište aktualiteta, ali samo za neko- 
liko dana. (Novine su zabilježile karakteristi- 
čan odjek toga događaja, još pred nekoliko 
dana. Pred nekim velikim plakatom na kojemu 
je, slučajno, i naslov »Koriolana« ili njegovo 
ime, razgovaraju dva pariska redara. »Korio- 
lan — to ime nekako mi je poznato... ma 
gdje je to samo bilo,« govori jedan od njih, pa 
zatim, sjetivši se bez sumnje 9. veljače: »Ah 
da, to je neki fašist. ..«). Prilikom Racineove 
»Bćrćnice« nemoguće bi bilo ne pomišljati na 
tragičnu promjenu na prijestolju današnje En- 
gleske, a Corneilleov »Cid« svojom tristotom 
godišnjicom pada baš u godinu građanskog 
rata u Španiji, te neminovno izaziva idejne 
asocijacije. Sve to, dakako, ne dokazuje nikako 
ni da je Corneille za generala Franca, ni da 
je Šekspir fašist, nego samo to da su najveća 
dobra i najviši zakoni čovječanstva bili uvijek 
»aktuelni« ispunjajući duše najvećih pjesnika 
i osvajajući svijet svojom neodoljivom slavom 


i sjajem. 
II. 


I zato, umjesto da se »gomba« s nekim 
modernim a manje trajnim kreacijam« kojih 
se aktuelnost pokazuje ipak kao promašena jer 
nije ukorijenjena u apsolutnoj jasnoći vječnih 
vrednota (kao što je to s Werfelovim »Jua- 
rezom i Maksimilijanom«), dramska uprava 
mogla bi u svakom pogledu (pa i financijskom) 
više stvoriti da se dade na sistematsku i pra- 
vilno kađenciranu izgradnju klasičnog reper- 
toara. Pogreška je pri tom kod nas redovno ta, 
što se, naročito posljednjih godina, kao klasič- 
na prinova uzimaju redovno drame dugog daha 
i »A grand spectacle«, te se sve, radi dugih 

priprava, iznesu tek pod kraj sezone kad je iz- 
držljivost publike već na kraju, a njezin inte- 
res za kazalište pojmljivo popustio. Ipak su i 
takve predstave redovno dobro pohođene, ali 
ih prekida kraj sezone, a kontinuitet između 
dvije sezone nije baš sasvim lako uspostaviti, 
jer se okvir repriza znatno mijenja. Velikom 
uspjehu »Idiota«, po Dostojevskom, pridonijelo 
je bez sumnje i to što je premijera pala odmah 
u početak sezone, u svježinu glumaca i publike 
i u karakterističnu uzbuđenost očekivanja novih 
doživljaja koje ne može potrajati do posljed- 
njih mjeseci sezone, naročito kod djela opsežnih 
i idejno obuhvatnih. A osim »Idiota« koji je, 
doduše, iz Rusije, ali nije nikako »aktuelan« 
nego zaista već klasično vječan, ova sezona još 
do ožujka nije iznijela nijedne klasične drame 
kao prinove. 


I ne zadržavajući se na lakim komedijama 
bez značenja (De Herz, Uzduž 1 poprijeko; 
Fodor, Žena koja laže), ostaje već spomenuti 
Werfelov »Juarez i Maksimilijan«, koji se, na 
izmaku ekspresionizma, danas već znatno pre- 
živio, kao i koncepcija drame u obliku »histo- 
rijske slikovnice« koja je danas uzmaknula pred 
zatvorenijom i vanjski škrtijom dramatikom. 
Neke, čisto »ilustrativne«, scene danas upravo 
smetaju i ne govore ništa. Što se tiče same 
unutarnje sadržine drame, ona je (primjereno 
tadanjem stadiju razvoja Werfelova) ipak još 
prilično neprovrela, problematski zamagljena, 
te je stoga ostavila publiku hladnom. A što 
se tiče samog historijskog okvira i značenja 
radnje, ona je fatalno naišla na dva kruga pu- 
blike: jedan, koji je živio pod Austrijom i bio 
samom dogođaju bliži, ali stoga očekivao hi- 
storijsku rekonstrukciju, a ne pjesničku defini- 
ciju. Drugi je krug onaj kojemu je predmet 
stran i dalek, jer je taj krug već sasvim današ- 
nji — ali tome nije ni Werfel mogao mnogo 
reći, jer je ta njegova drama jučerašnja. Naj- 
dragocjenije što je Werfel u svojoj drami dao, 
ne može kod nas naći ni izdaleka toliko odjeka 
koliko na pr. u Beču. To je neka vrst post- 
humne rehabilitacije tragedije Habsburgovaca 
u čovjeku koji je bio (možda jedini od njih) 
dostojan da bude zaista tragična ličnost. Zato 
ga je Werfel, unatoč očitim simpatijama za 
nevidljivoga Juareza, obradio izvjesnom kava- 
lirskom tankoćutnošću, s pijetetom i poštova- 
njem. A sve je to kod nas bilo pa prošlo. 


III. 

I tako je, konačno, ostala kao ponajznatnija 
strana premijera (uz »Idiot«), »Prva legija 
Božja«, američka drama Kemmeta Laveryja. 
Neobična atmosfera: isusovački samostan u 
Americi, nije razlog njezinu uspjehu. Jer vanj- 
ska zanimljivost sujeta možda je i jača kod 
»Juareza i Maksimilijana«. A sasvim je po- 
grešno shvatiti ovo djelo kao »stalešku« dra- 
mu, poput »Ljudi u bijelom«, na primjer. Li- 


" ječnički stalež je zaista stalež, i u drami se radi 


o atmosferi i specifičnim problemima toga sta- 
leža. Isusovci, naprotiv, nisu nikakav stalež,. 
nego samo pripadaju jednom staležu, redovnič- 
kom uopće. A njihov poziv da budu »prva le- 
gija« nije nikakav stalež nego životni princip, 
koji je ovdje postavljen kao problem. Red, osno- 
van pod sasvim drugim prilikama nego ostali 
i sa sasvim drugim metodama, ima već a priori 
ne samo slobodu nego i dužnost, da se u pri- 
mjeni svojih metoda i svoga rada prilagodi 
času i okolini. Zato i dolazi do unutarnje krize 
u tom samostanu, jer neki njegovi članovi i to,, 
kako je jasno, baš oni najrevniji, ne mogu 
jasno da vide koje su, hic et nunc, praktične: 
smjernice njihova poziva. Da pri tom igra 
znatnu ulogu i karakteristična duhovna i fi- 
zička premorenost, žaedium vitae toliko poznat 
svima koji vode život u radu i odricanju, 
tomu se mogu čuditi samo površni novinski re- 
cenzenti koji misle da imaju više pojma o isu- 
sovcima nego li što ga imaju o čovjeku uopće. 
Ozdravljenja koja se zbijaju pomažu nalaziti 
taj put iskušavajući ljude i bistrinu hori- 
zonta duhovnog života. Stoga je sasvim spo- 
redno da li su ta ozdravljenja čudesa ili ne 
(to je i opet sasvim vulgarno i laičko shvatanje 
čuda), jer se zna da se ozdravljenje mora sma- 
trati čudom tek onda kad ga Crkva potanko: 
(i s upravo nevjerojatnom strogošću) ispita i 
proglasi, a dotle je svakome slobodno da prema 
njemu odredi svoj stav. Karakteristično je i 
vrlo točno da ovdje sam ozdravljeni o. Strelsky 


uopće i ne govori o kakvom čudu: bio je bole- > 


stan i, na poziv bl. Josipa Martina, ustao je i 
došao među svoju braću, i nastavio raditi. A 
to je ono što je Bog htio. Nekomu daje ovakav 
znak, nekomu onakav; glavno je da se raza- 
bere Njegova volja i da se ona bez oklijevanja 
posluša. A sve dotle može se i oklijevati, kao 
što je činio o. Ahern baš zato, što je nakon te 
nesumnjive objave Božje volje i poziv njihova 


I4I 


samostana točno određen i put neosporno za- 
sječen. Sve je to ljudski toliko istinito zahva- 
ćeno i precizno motivirano, da uza svu nesta- 
žicu radnje u konvencionalnom smislu, zbivanje 
ostaje napeto kroz puna tri sata, dajući glum- 
cima priliku da kreiraju nezaboravno isklesane 
i snažne likove. I umjesto da im bude jasno da 
se drama na taj način oštro afirmirala te da 
5z toga treba povući konsekvencije, izvjesni se 
ljudi vole nadmudrivati oko redovničkog života 
i vjerovanja o kojemu nemaju ni pojma, samo 
da dokažu inferiornost drame, a ne sjećaju se 
'kako su nedavno nastojali spasti svoj obraz a 
da pri tom ostanu kavaliri prema svom drugu, 
g. Habedušu, prilikom »Gornjega grada«. La- 
veryjeva drama nije nikakvo izuzetno veliko 
djelo, ali ona nosi sve oznake pokušaja suvre- 
mene dramatike koja s uspjehom nastoji pro- 
širiti pojam drame i dati snažne scenske efekte. 


Dvije režijske realizacije g.  Strozzija, 
»Idiot« i »Juarez i Maksimilijan« imale su ne- 
jednak uspjeh: kod »Idiota« je igra ušla zaista 
duboko i dala divnu izjednačenost, udarnu 
snagu koja je dostojna Dostojevskoga, i scenske 
efekte koji su uza svu svoju teatarsku bučnost 
ostali ljudski diskretni. Kod Werfela, naprotiv, 
bilo je baš obratno: prevladala je »slikovnica«, 
katkada kričljivo ispadajući iz stila; historija 
je preotela maha nad općeljudskim, a nejed- 
make kreacije rastrgale su nit unutarnjeg zbi- 
vanja. U »Prvoj legiji Božjoj« dao je g. Me- 
sarić uzoran rad u svakom pogledu: njegovo je 
nastojanje nagrađeno još činjenicom da od onih 
koji vjeruju, nitko nije ničemu našao prigovo- 
ra, a oni koji i nisu možda mogli slijediti du- 
bovno značenje radnje, nisu našli nigdje pri- 
like ni da se nasmiju, ni da se zbunjuju. Od 
pojedinih kreacija, treba napose istaknuti pre- 
krasnu figuru g. Afrića kao kneza Myškina, 
£. Jovanovića kao Rogožina, g. Dujšina kao 
Ivolgina. Kod Laveryja dali su savršene likove 
naročito g. Grković kao rektor Duquesne, g. 
'Sotošek kao o. Quarterman, g. Nučić kao Mgr. 
Carey, g. Laurenčić kao Strelsky, g. Dujšin 
kao Ahern, g. S. Petrović kao dr. Morell, ali 
je u obje ove uzorne izvedbe uopće teško izuzeti 
bilo koga. U »Juarezu i Maksimilijanu«, na- 
protiv Maksimilijan g. Dujšina odskače na da- 
leko ne samo kao centralna uloga, nego kao 
umno izgrađen, superioran lik s dubokom pro- 
blematikom čitavog bića. 


Napokon, Birabeauova politička satira »Moj 
sin, gospodin ministar« (Fiston) u stilu duho- 
vite i lagane satire, sa sjajnim aluzijama na 
aktuelnu političku stuaciju, u režji g. Verlja, 
dala je izvrsno ujednačenu, promišljenu i zrelu 
igru u kojoj su gđe. Krnicova i Dragmanova, 
te gg. Str. Petrović i Mirjev, u glavnim ulo- 
gama, stvorili neodoljive, životno uvjerljive, 
likove. 

Ljubomir Maraković 


IDEJE 1 PROBLEMI 
BOLESTI DEMOKRACIJE 
(Bilješke uz XVII. godište »Hrvaiskog kola«) 


Kad bi se kod nas Hrvata provela anketa, 
o čemu najviše govore i učeni i neuki, došli 
bismo do značajnih rezultata: sigurno se naj- 
više govori o politici, a najmanje o kulturnim 
problemima (koliko ne ćemo politiku strpati pod 
pojam kulture). Pojava političkih revija, pi- 
smenih i nepismenih, također svjedoči o veli- 
kom interesu naše inteligencije za politička, a 
do neke mjere i socijalna pitanja, ali još je 
značajnije, da, uza sav interes za politiku, kod 
nas nema prave političke literature, koja bi 
znalački, mirno i objektivno, pretresala poli- 
tička pitanja. Ono, što se daje javnosti, redovito 
je tako potrgano i bez dokumentacije, da mora 
kod ozbiljna i pažljiva čitača izazvati pravo ne- 
raspoloženje i odbojnost. Sa revijama se utr- 
kuju dnevni i tjedni listovi; ne znaš često puta, 
da li bi se više čudio kaotičnosti il nezrelosti, 
smjelosti ili naivnosti. Fraze, slabo prokuhane, 
još gore postavljene, bacaju se u javnost bez 
kriticizma i bez osjećaja odgovornosti. "Ta po- 
java, međutim, ne će biti odraz naše nespo- 
sobnosti, nego je više znak, kako su kod nas 
politička pitanja, sticajem prilika, postala to- 
liko presudna, da ne dopuštaju mirno proma- 
tranje; bit će u toj pojavi i nešto od nasilnog 
nametanja političkih doktrina, što se kod nas 
tako rado provodi kao i specijalno naše osobine, 
da smatramo jedino sebe nepogrešivim, radi 
čega nazivljemo svakoga, tko drukčije misli 
nego mi, izdajicom, tom najhrvatskijom od 
svih hrvatskih riječi. 


U poplavi novijih ekskurzija u politička pi- 
tanja svojom solidnošću, svojom širinom po- 
gleda, svojim mirnim i objektivnim stavom — 
premda se, katkada, može o pojedinim izrekama 
ili tvrdnjama diskutirati — izdiže se rasprava 

našeg ponajboljeg političkog esejista g. dra. 
Vinka Kriškovića u XVII. godištu »Hrvatskog 
Kola«: »Zar suton demokracije?« G. Krišković 
opaža potrese demokracije; nenametljivo crta 
njene uspjehe i njene omaške, koje se u prvom 
redu očituju u neskladu i nerazmjeru legisla- 
tive (parlamenta) i vlade. Njegovu pronicavu 
oku nije izbjegla ni jedna važnija boljetica su- 
vremenog parlamenatrizma: nestalnost vlada, 
nesigurngst.u vanjskoj politici, preponderantna 
uloga štampe, kojom često diriguje krupni ka- 
pital; snizavanje parlamenta na razinu javne 
tribune; presudno utjecanje na razvoj državnih 
poslova političkih grupa i koterija, koje vole 
upravo diktatorski vijati svijesti i savjesti; uz- 
dizanje stranaka, staleža i grupa nad narod i 
državu, radi čega trpi narodna cjelovitost, ćud- 
ljivost birača, kod kojih nerijetko prevladava 
sentimenat nad razborom. 

Ove omaške demokracije, koje bismo s više 
prava mogli nazvati bolešću parlamentarizma, 
legislativnog i upravnog organa demokracije, 
nijesu jedine; njih ima više, ali sve te pojave, 
ma koliko bile teške i katkada presudne, ne 
mogu same po sebi dovesti u pitanje demokra- 
ciju. Na kraju svoje rasprave dr. Krišković 


ističe uvjerenje u konačnu pobjedu demokra- | 


cije, jer ona jedina može osigurati ideal naj- 
boljih duhova čovječanstva: slobodu. Možda bi 
ovakav zaključak bio još očitiji, da je umješni 
pisac prikazao u vezi s odlikama i manama de- 
zokracije odlike i mane diktatorskih, apsoluti- 
stičkih sistema. Nitko nema kod nas toliko pred- 
uvjeta za objektivnu analizu tih režima kao g. 
Krišković, zato bi takav prikaz iz njegova pera 
bio prijeko potreban, to više, što se kod nas 
piše nekritički i o demokraciji, i o komunizmu, 
i o fašizmu. Protivno od demokracije posljednja 
su dva sistema ojačala upravnu vlast, ali su je 
ojačali toliko, da je svaki slobodar osjeća kao 
nepodnošljiv teret. Duhovno ropstvo rijetko je 
kada u historiji bilo tako kao u suvremenim 
diktatorskim državama. Potrebnu mjeru u od- 
nosima individuuma i kolektiva suvremene dik- 
tature nijesu dakle pronašle. Liberalna, bur- 
žoaska demokracija, preveć je dala maha raz- 
vijanju individua, navlastito na području 
«ekonomskom. Politička jednakost nije gotovo ni 
za zeru izjednačila ljude u ekonomskom pogle- 
«du, pa je jaz između gladnih i sitih ostao isti 
kao u ranija vremena između feudalca i kmeta. 
Komunizam pak, hoteći provesti ekonomsku je- 


dnakost, snizio je čovjeka do crva, po kome 
slobodno gazi svemoćna država, predstavljena 
i vođena neznatnom manjinom; želeći podići 
svoju ratničku sposobnost i priječeći individual- 
nu inicijativu mjesto prijašnjeg, razmjerno ma- 
lenog broja proletera, pretvara čitav narod u 
bosjake lišene svake slobode misli, riječi i čina. 
Iskustvo Andrć Gidea i previše očito govori o 
modernom duhovnom i materijalnom ropstvu u 
Lenjinovu carstvu, Ni građanske diktature, 
predstavljene u fašizmu i hitlerizmu kao naj- 
tipičnijim svojim uzorcima, nijesu znale uskla- 
diti individualnu težnju za slobodom, za soci- 
jalnom pravdom i kulturnim napretkom sa dr- 
žavnim autoritetom i sređenom državnom ad- 
ministracijom. Za mane demokracije lako je 
doznati: o njima svatko trubi po svojoj volji, 
ali Tardieu bi u Rusiji pao od kuršuma cr- 
venoarmijaca, a Mussolini i Hitler stavljaju br- 
njice svima i svakome. Ali kad bi kod njih bilo 
iole slobode, ne bi ni sve bogatstvo ruskog, nje- 
mačkog i talijanskog jezika moglo izraziti sve 
proteste, koji bi se protiv tih sistema pojavili, 

G. Krišković je završio svoju raspravu iz- 
rekom, da nema socijalizma bez demokracije; 
ja ću ove retke završiti s obrnutom sentenci- 
jom: nema demokracije bez socijalizma, razu- 
mijevajući pod socijalizmom nikakav dogmat- 
ski i ukrućeni sistem, nego etičko-moralni za- 
htjev za socijalnom pravdom i što većim eko- 
nomskim izjednačivanjem. Ideal boljeg dijela 
čovječanstva svakako je sloboda i mogućnost po- 
štenog i pristojnog života, a ono što je ideal 
bolje i veće česti čovječanstva, to će sigurno 
prije ili kasnije biti realnost. 


U »Kolu« ima još nekoliko priloga općeg 
interesa; odlična karakteristika primorskih pi- 
saca od g. dra. A. Barca, dobri podaci u Ivši- 
ćevoj raspravi »Kulturni uspon Hrvata sredi- 
nom XIX. stoljeća«; politička razmatranja dra. 
Nagya o događajima u vezi s aneksionom kri- 
zom 1908.; odlična ekonomsko-politička studija 
dra. Mije Mirkovića »Seljaštvo u sklopu svjet- 
skog gospodarstva«: svi ti prilozi zanimat će 
svakog čovjeka, koji ima interesa za naša kul- 
turna i socijalna pitanja. Za uži krug struč- 
njaka bit će od interesa svakako rasprave gg. 
Deanovića (o jeziku starih dubrovačkih pisaca), 
Kasima Gujića (o Smailagi Čengiću; ta ras- 
prava prikazuje u posve novom liku junaka 


.Mažuranićeva epa) i Alberta Hallera (o Šeks- 

pirovu Otelu). Književni prilozi, pjesme i pro- 
za, zaokružuju ovu Matičinu ediciju. Ovaj sve- 
zak uredili su B. Livadić i B. Jurišić. Na kraju 
— hoće li opet ostati glas vapijućega? — da 
ponovim sebe: »Kolo« bi bilo daleko većeg in- 
teresa, kad bi u njemu bili godišnji osvrti na 
sav naš duhovni život i stvaranje. Uz volju i 
organizaciju, to bi se moglo postići, a nije po- 
trebno sticati, šta bi takav godišnji pregled zna- 
čio u životu naše inteligencije. »Kolo« bi po- 
stalo neophodno nužnim svakom hrvatskom in- 
telektualcu. M. Ujević 
ZEMLJE 1 KRAJEVI 
ZBORNIK O NOVIGRADU PODRAVSKOM 
Monografije o pojedinim našim mjestima 
nijesu brojne. Vrlo malen broj naših mjesta do- 
živio je tu sreću, da bude prikazan »u riječi i 
slici«, u sadašnjosti i prošlosti. Suvremeni regio- 
nalizam u književnosti dao je samo poetične 
evokacije pojedinih krajeva-i njihovih ljudi, 
ali naučno i sistematsko prikazivanje pojedinih 
krajeva ostaje samo pobožnom željom, a ipak 
bez tih pripravnih radova ne može se napisati 
ni kulturna historija, ni etnografski prikaz cje- 
lokupnog narodnog života, a pogotovu se ne 
može steći prava slika sadašnjeg stanja hrvat- 
skoga naroda. Mnogima se, doduše, takav rad 
čini sićušnim i neznatnim, ali bez njega ostat 


ćemo uvijek više manje tuđinci u svojoj vlasti- 
toj domovini. 


Dobar primjerak ovakvih svestranih mono- 
grafija o pojedinom kraju dao je zagrebački 
profesor g. Blaž Mađer, objavivši nedavno. 
knjigu »Časti i dobru zavičaja«,') u kojoj je 
donio uz izvještaje i prikaze o sadašnjim kul- 
turnim i socijalnim nastojanjima — u kojima 
je ponajglavniji radnik baš sam prof. Ma- 
đer —, niz dobrih naučnih i književnih priloga 
i dokumenata o svom rodnom mjestu Novigradu 
Podravskom. Tu je zastupana arheologija (Dr. 
Hoffiler), historija (Laszovsky, Grujić, Janko- 
vić, Caucheg, Bašić, Horvat, Stošić, Gjukić, 
Brdarić), popijevke (Špoljar), narodna umjet- 
nost (Šignjar), narodna poezija (Grgec), filo- 
logija (Rožić), geografija (Szabo), socijalne i 
ekonomske prilike (Španičić, Kosović, Jirou- 
šek), razne uspomene itd. Pored ovih rasprava 
i priloga ima i nekoliko književnih prikaza, 
dok je o Podravini u narodnoj književnosti na- 
pisao raspravu g. P. Grgec. 


Knjiga je opremljena dobro. Obuhvata 412 
str. velikog formata, s mnoštvom fotografija 
i nekoliko umjetničkih priloga. —ić. 


1) Izd. prof. Blaž Mađer, Zagreb, I. kla- 
sična gimnazija, cijena Din 5o. 

godišnjem »Ilrvalskom Kolu«, a za naredni broj pripremili smo članak 
drugoga jednog našeg suradnika koji se pozabavio problemom korpora- 
livizma i demokracije. 

Za naredni broj predan je već i prikaz »Afere princa Siksta Burbon- 
skog« od g. N. Žica, čijeg se članka o »Postanku londonskog ugovora« sje- 
ćaju naši čitaoci iz posljednijeg broja lanjskog godišta. Ovaj put iznosi 
naš suradnik u zaokruženoj konfrontaciji historijski materijal o predlogu 
separatnog mira između Austro-Ugarske i Antante kod kojega je, kako je 
poznato, bio posrednik Siksto Burbonski, brat bivše carice Žite. 

Sedam punih stranica »Pregleda«, već polpuno složenih, s aktuelnom 
građom, kao i već spremljeni rukopis Musičke kronike i dr., morali smo 
odgodili za naredni broj, jer nam je ponestalo prostora. Iz toga naši pri- 
jatelji mogu lako vidjeti koliko bi bilo potrebno da se list proširi bar za 
pola arka po broju; na to bismo se mogli odlučiti jedino kad bismo dobili 
koju slolinu novih pretplatnika, i kad bi svi naši pretplatnici platili pretplatu 
u redu. Građe pritječe sve više, a odgađanjem se gubi aktuelnost pojedinih 
priloga, dok se baš danas ako ikada osjeća potreba jasne i brze orijenla- 
cije o mnogim problemima koji se neminovno nameću u javnom životu. 
Zar bi zaista bilo nemoguće da u tom krenemo naprijed? 

Napominjemo ponovno gg. suradnicima diskusiju o suvremenoj lirici 
o kojoj smo govorili povodom članka g. T. Smerdčla. Jedan od naših 
suradnika kojemu smo se u tom obratili, krivo nas je shvatio kao da se 
iu radi o procjeni ili zauzimanju stajališta prema lirici naših suradnika. 
Nipošto; nas zanima ispitivanje problema 1 vrijednosti suvremene naše 
lirike uopće, naročito pitanje odnosa forme prema sadržini, pitanje »stvar- 
nosti« i pjesnikove ličnosti i pitanje isražaja suvremene sensibilnosti po- 
sredstvom naše lirike. Dakako da pri tom dolazi do izražaja i pitanje 
»hijerarhije« po kvalitetama, kao što je učinio g. Smerdčl govoreći 0. g. 
Tinu Ujeviću; ali to nije prvenstveno važno. Nadamo se dakle, da ćemo 
o ovim problemima čuti još čije mišljenje (imamo već i neka zanimljiva 
obećanja). 

Uredništvo 


Uredništvo preporučuje gg. čitaocima ove radove svojih suradnika: 
Antun S. Dabinović, Kotor u drugom skadarskom ratu (1419. 1423.), 
iz »Rada« Jugosl. Akademije Znan. i Umj. u Zagrebu, knj. 257. (115.), 
Zagreb 1937. — Hrvatsko državno pravo u davnini, Prilozi za prouča- 
vanje ugovora g. 1102. (Pacta conventa) i trogirske diplome, iz »Mrje- 
sečnika«, br. 1.—3., Zagreb 1937. (u komisiji knjižare Kugli). 

August Đarmaty, Lirika, Zagreb 1930., vlastita naklada; Anle Jakšić, 
U dolini zaborava, Zagreb 1936., vlastita naklada; Branko Klarić, Missa 
Poetica, Split 1936., Hrvatska knjižara; Aleksandar Kokić, Klasovi pje- 
vaju, Zagreb 1937., vlastita naklada. 

Dr. Fr. Krsto Kržanić, Baruh Ben. Spinoza, život i filozofija, Ši- 
benik 1937. — Franjevački ideali i umjetnost, Šibenik 1936., Tiskara 
BI Ivo Lendić, Angelusi, Zagreb 1936., Naklada »Marulič« (Tren- 

ova I). 


HRVATSKA PROSVJETA 


IZLAZI MJESEČNO OSIM U SRPNJU | KOLOVOZU. — LIST IZDAJE 
»KOLO HRVATSKIH KNJIŽEVNIKA“. — GODIŠNJA PRETPLATA 
DIN 100—; ZA ĐAKE DIN 60— — ZA INOZEMSTVO DIN 120—. 
ĐAČKA DRUŠTVA IMAJU ĐAČKU CIJENU KAD NARUČE PET 


PRIMJERAKA. — BROJ ČEKOVNOG RAČUNA 33720 


UREDNIŠTVO JE PRIMILO: 


Aleksandar Kokić, Klasovi pjevaju, Zagreb: 


1937., Izdanje autorovo, — Fra Krsto Kržanić, 
Franjevački ideal i umjetnost, Šibenik 1937., 
Tiskara »Kačić«. — Fedy Martinčić, Zmijski 
skot, nagrađeni roman DHK., Zagreb 1936., 
Izd. Društva Hrvatskih Književnika. — Mo- 
derna socijalna kronika, sv. 27.: Razočarani 
komunisti: Slučaj Andrć Gidea, »Povratak iz 
SSSR«, Napadaji boljševika, Zagreb 1937. — 
Agoston Pavel, Felgyujtott Erd&, Szombathely, 
Martineum 1936. — Milka Pogačić, Jura Fi- 
lipčić, Roman iz nedavne prošlosti; Zagreb 
1937.) Izd. Olga Prelog, Zagreb, Ilica 44. — 
Kazališni Almanah 1937., Zagreb, Izd. »Ko- 
medija«, Masarykova ul. 28. 11, — Dr. Vinko 
Krišković, Moderni engleski eseji  (Lytton 
Strachey, Lascelles Abercombye, John Middle- 
ton Murry, John Semple Smart), Zagreb 1937. 
Suvremena knjižnica »Matice Hrvatske«, II. 
7. — Josip Selak, Gojko, majmun čovjek, ro- 
man, Zagreb 1936., Piščeva naklada. — Geno 
R. Senečić, Slučaj s ulice, 8 tragikomičnih slika 
o nekoj djevojci s periferije, Zagreb 1937., Izd. 
autorovo. — H. Sienkiewicz, Na polju slave, 
roman, Zagreb 1936., Knjižnica Dobrih Ro- 
mana, XIX., 76. — Ivan Ev. Šarić, Seljaci Hr- 
vati, pjesme, Sarajevo 1937., Naklada akade- 
mije »Regina Apostolorum«. — Vl. PVelmar- 
Janković, Državni neprijatelj br. 3., Komedija 
za narod u trinaest viđenja i neviđenja, Beo- 
grad 1936., izd. Geca Kon. — Anonim, Sreća 


A. D., Interkontinentalni spektak! u četiri čina 


s prologom, Beograd 1936., Izd. knjižara 


»Skerlić«, — Šimun Flakov, Hrvatskim Pri- 
morjem, Zagreb 1937., Izd. piščevo. — Ivo 
Balentović, Život za“ opanke, novela, Zagreb 
1936., cijena Din ro, naručuje se kod autora: 


Županja, Aleksandrova 106. — Nikola N. Ba- , 


čić, Antologija nove hrvatske kajkavske lirike, 
Sisak 1937., nakl. knjižare S. Jinkera. — Franc 
Jaklič, Zbrani spisi I., vredil Janez Logar, Lju- 
bljana 1936., Jugoslovanska knjigarna, cij. 
Din 60. — Branimir Livadić, Do Buenos Aire- 
sa, S puta i kongresa PEN-klubova, Zagreb 
1937. — Z. Milković—B. Vrtar, Život i tvar, 
Zagreb 1937., Mala knjižnica »Matice Hrvat- 


ske«, Nova serija, II. 7. — Teodor Jakovlić, 
Vrtlog života, pripovijetka, Zagreb 1936., Na- 
klada »Slovo«, — Umberto Urbani, Scrittori 


Jugoslavi, Prefazione di Arturo Cronia, Zara 
1936., Libreria internazionale E. de Schčnfeld. 
— Stjepan Zimmermann, Filozofija i religija 
IL, Zagreb 1937., Izd. Zbora Duhovne Mladeži 
Zagrebačke, cij, Din 75. — Lovro Gentile, 
Josip Benedikt Kotolengo, životopis, prev. Don 
Iv. N. Sabbioncello, Slav. Požega 1937., Nakl. 
»Dobra Štampa«, cij. u pretplati (do kraja 
travnja) Din 25, inače Din zo (ček. račun 
br. 39583). — Dr. France Stel&, Monumenta 
Artis Slovenicae, II., 1. i 2. sv., Slikarstvo Ba- 
roka in romantika, Ljubljana 1937., Akademska 
založba. 

